Francois Brune 


VĂTICANULUI 


Ne putem deplasa în timp? Dacă ar fi să credem teoriile fizicii cuantice, 
nimic nu este imposibil în acest sens, noțiunile de „trecut” şi „viitor” nefiind decât 
o creație a oamenilor și nu o realitate științifică. 

Şi atunci, este posibil ca un călugăr benedictin italian să fi reușit, în timpul 
experiențelor asupra cântecului gregorian, să capteze game de unde și scene 
din trecut? Fabulaţie sau realitate căreia ierarhia catolică a preferat să-i șteargă 
urmele în beciurile Vaticanului? 


Extraordinara anchetă a părintelui François Brune, autorul unul best-seller 
tradus și în limba română (Les morts nous parient — „Morţii ne vorbesc”), 
explorează aceste zone stranii, unde unul dintre visurile cele mai îndrăznețe ale 
omului ar putea deveni realitate. 


D 
m EDITURA YI ARTEMIS 


Un vis îndrăzneţ 


Unul dintre visurile cele mai îndrăzneţe ale omului este cu 
siguranţă acela de a se întoarce în trecut, pentru a-l schimba. a-l 
corecta, sau doar pentru a-l putea revedea şi parcurge din nou. 
Câte enigme nu s-ar dezvălui! Am putea afla într-o bună zi cine 
se găsea în spatele Mâştii de fier? S-ar găsi comoara Templierilor? 
Am şti ce i-a spus Jeanne d'Arc regelui? Oricare dintre noi. sunt 
Sigur, ar putea completa această listă în funcţie de dorinţele şi frus- 
trările sale. 

Istoricii ar visa, în faţa unei cetăţi sau a unui zid de apărare. 
să asiste la bătălii care s-au desfăşurat acolo. Alţii ar dori mai 
degrabă să pătrundă secretele negocierilor de pace purtate între 
marile imperii. Oamenii de litere ar regăsi numeroasele opere 
pierdute în naufragiul timpului, tragediile greceşti, rugăciunile 
templelor. ritualurile de iniţiere din anticul Eleusis... Artiştii ar 
vrea să apară în faţa lor marile monumente ale trecutului distruse 
de natură sau. cel mai adesea, de prostia oamenilor. Cine n-a 
încercat, în faţa templelor din Egiptul antic, să-și imagineze vreo 
ceremonie fastuoasă sau vreo procesiune solemnă? Cine n-a visat, 
urcând spre Acropole, să regăsească antica Atenă din vremurile 
splendorii sale? 

S-au realizat grandioase producţii cinematografice care ne 
permit întâlnirea cu Cleopatra în ciuda scurgerii inexorabile a 
timpului. Dar noi înţelegem foarte bine faptul că romancierii. 
poeţii sau cineaştii nu ne pot oferi decât aproximaţii, conjecturi. 

Documentele care ne-au parvenit din trecut nu sunt decât 
nişte palide rămăşiţe, câteva urme, preţioase într-adevăr. dar frap- 
mentare. Când vedem cât de puţin ne-a rămas din atâtea mari civi- 
lizaţii dispărute, avem impresia că uitarea, fără milă, învăluie lotul, 
şi totul dispare ca şi cum nici n-ar fi existat vreodată. Aceasta este 
valabil, într-adevăr, atât pentru neinsemnatele noastre evenimente 
ale vieţii cotidiene, dar şi de-a lungul timpului, pentru cele mai 
mari imperii. Totul în această lume pare a fi aspirat încetul cu 
încetul de către neant. Chiar această Terra pe care trăim va dispă- 
rea într-o bună zi. Oare totul va fi atunci ca şi cum noi nici n-am fi 
existat, ca şi cum n-am fi suferit sau iubit vreodată? 

Ei bine, nu. Eu sunt convins că nimic din ceea ce spunem, 
facem sau gândim nu va dispărea. „Căci nu este nimic ascuns care 
nu va fi descoperit“, spune Evanghelia '. 

Se pare că oamenii de ştiinţă sunt pe punctul de a atinge, cel 
puţin parţial, aceste urme ale trecutului. Şi atunci închipuiţi-vă 
imposibila, incredibila, fantastica lume de dincolo din visele voastre. 
imaginaţi-vă că cineva a realizat într-adevăr aparatul prin care 
putem cunoaşte această lume, îi putem vedea şi auzi pe oamenii 
trecutului, în costumele lor, în mediul lor de viață, îi putem privi 
mişcându-se, acţionând, adesea purtând bătălii, şi toate acestea 
„de-a binelea“, cu accentul local, cu pronunția caracteristică epocii, 
fără nici o eroare; nu va fi vorba despre o reconstituire, ci despre 
evenimentul propriu-zis, aidoma momentului în care s-a produs 
în realitate. 

Am întâlnit pe cineva care susţinea că a realizat un asemenea 
aparat. O persoană pe care o consider încă şi acum perfect cre- 
dibilă, pe care am întâlnit-o de mai multe ori, care mi-a vorbit 
despre această descoperire fantastică fără nici un fel de reţinere, 
cu toată încrederea, deoarece şi eu, la rândul meu, i-am inspirat 
aceeaşi încredere. Este vorba despre un preot, ca şi mine, mai 
precis un călugăr, om cu credinţă şi om de ştiinţă în acelaşi timp. 

Astăzi el nu mai este printre noi, a trecut în Lumea Cealaltă. 
I-a întâlnit pe cei pe care îi văzuse şi îi auzise deja, să spunem 


Evanghelia după Matei. 10, 26. 

oarecum „fraudulos“. Totuşi. „nu şi-a luat secretul cu el“, cum se 
spune în romanele de science-fiction. A lăsat indicii, documente, 
dar acestea nu sunt accesibile. Sunt păzite cu grijă, sub sigiliu. 
puse la păstrare într-un loc ascuns. Am încercat în mai multe rân- 
duri să aflu ceva mai mult despre ele. Cu mijloacele mele modeste 
am întreprins o anchetă. 

Nu pot să vă prezint aparatul. Nu l-am văzut niciodată. Nu 
pot să vă aduc dovezi irefutabile. Tot ceea ce pot să fac, este să vă 
povestesc detaliat şi cu toată sinceritatea desfăşurarea cercetă- 
rilor mele. Vă voi prezenta părerile şi îndoielile unora şi altora, 
argumentele pe care cei mai sceptici le invocă pentru a-şi susține 
neîncrederea, motivele pentru care obiecțiile lor nu m-au convins. 
O să vă povestesc întâmplările neplăcute, inevitabile într-o astfel 
de întreprindere, surprizele care m-au aşteptat. 

Voi dezvălui manevrele la care s-a recurs pentru discredi- 
tarea acţiunii şi, în final, vă voi explica motivul pentru care îmi 
susţin părerea — mai ales din cauza manevrelor care mi-au stat în 
cale — că într-adevăr există ceva ce înaltele autorităţi ne ascund; 
poate că o fac de altfel pentru binele umanităţii deoarece s-ar 
putea ca o asemenea invenţie să bulverseze mecanismele socie- 
tăţii noastre. 

Ancheta este întrucâtva o aventură presărată cu vicleşuguri. 
contradicții. entuziasm. Voi susţine în faţa dumneavoastră pro- 
pria-mi părere. Fiecare cititor îşi va forma însă o opinie personală. 

Mai doresc să semnalez faptul că nu sunt primul care scrie 
despre acest subiect. Au făcut-o şi alţii deja, în mare parte ser- 
vindu-se de notele şi documentele furnizate chiar de mine, lucru 
subliniat cu onestitate şi de ei înşişi, dar cu un oarecare număr de 
inexactităţi grave şi legături fanteziste. Trebuie să menţionez aici 
lucrarea semnată de Peter Krassa ' care, de exemplu, mă prezintă 
cu o amabilă insistenţă ca profesor de teologie la Sorbona. 1 se 
pare firesc să fie aşa. Am predat într-adevăr teologia, locuiam la 
Paris, deci fusesem profesor de teologic la Sorbona: ipoteză nor- 


' Peter Krassa. Dein Schicksal ist vorherbestimmu, Pater Ernentis 
Zeiunaschine und das Geheimnis der Akashu-Chronik. Herbig. Munchen. 1997. 

mală pentru orice ţară civilizată, dar total neverosimilă pentru 
Franţa. O astfel de ofensă adusă laicităţii este la noi pur şi simplu 
„de neconceput“! Lucrarea a fost reluată de un editor american, 
cu aceleaşi erori, pe lângă multe altele şi mai ales o afirmaţie pe 
care nu puteam să o accept fără a reacţiona. !. Mai mult, cele două 
cărţi tratează acest subiect pe un fond ezoteric greu acceptabil: 
delirurile doamnei Blavatsky, ale lui Rudolf Steiner, Edgar 
Cayce, Baird T. Spalding etc. Şi eu, la rândul meu. am făcut adesea 
referiri la fenomene paranormale. Însuşi subiectul cărţii impune 
acest lucru. Însă nu sub forma unui asemenea amalgam. nu ames- 
tecând totul. 


' Peler Krassa, Father Ernetti's Chronovisor, the Creation and Disa- 
ppearance of ihe World's First Time Machine. New Paradigm Books. 2000. 
Jean Sider este prezentat aici cu un catolic fervent, când el este de fapt ateu 
convins, prietenul meu profesorul Sentowski. care este german. este făcut 
francez... 


1 


„Iată, ajută-mă!“ 


Era în anul 1964. Tocmai îmi susţinusem licenţa în Scrieri 
sacre la Institutul biblic din Roma. Totuşi, mai mult decât inter- 
pretarea critică a cărţilor Bibliei, mă interesa teologia şi mistica 
creştinilor din Orient. Avusesem posibilitatea să consult un mare 
număr de lucrări la biblioteca Institutului pontifical pentru stu- 
diul acestor tradiţii din Russicum; de asemenea, la Roma, am 
studiat numeroase mozaicuri bizantine. Am profitat de vacanţele 
şcolare pentru a le contempla pe cele de la Ravenna. Mai trebuia 
să vizitez încă un oraş celebru pentru influenţa bizantină: Veneţia. 
La terminarea studiilor, înainte de a mă întoarce în Franţa, am 
hotărât să trec prin oraşul dogilor,; făcând autostopul, ca de obicei, 
deoarece modestele mele resurse nu-mi permiteau o călătorie cu 
trenul. Nu am regretat efortul făcut. 

Vizitând însemnata abație benedictină San Giorgio Maggiore, 
am făcut cunoştinţă, ca din întâmplare, cu un călugăr ciudat: părintele 
Pellegrino Ernetti. Acesta, la fel ca mine, aştepta vaporaşul la 
micul debarcader aflat exact în faţa mănăstirii. Nu mai ştiu prea 
bine cum am intrat în vorbă; fără îndoială, prin vreo remarcă 
adânc filosofică referitoare la vreme sau la vapoare. Oricum, el a 
ajuns să mă întrebe, mai mult din politeţe decât cu vreun oarecare 
interes, cu ce mă îndeletniceam şi de unde veneam. 

Părintele Ernetti studiase ca şi mine limbile vechi. Am 
început imediat să vorbim despre teologie şi Scrierea sfântă. l-am 

împărtăşit de îndată iritarea mea referitoare la noua tendinţă 
exepetică ce începea să se manifeste şi care astăzi s-a dovedit 
triumfătoare, tendinţă care consta în golirea textelor — chiar şi a 
Evangheliilor — de orice conţinut concret. Povestirile miracolelor 
nu ar fi decât ficțiuni, metafore cu scop pedagogic. Chiar cuvin- 
tele atribuite lui Hristos nu ar fi decât creaţii literare tardive, 
elaborate de către primele comunităţi. Cât despre grandioasa sinteză 
mistică a Sfântului Joan, aceasta nu ar reprezenta decât o pură 
speculație, aparţinând probabil „unui creştin care scria greceşte, 
spre sfârşitul secolului I. într-o biserică din Asia în care se 
înfruntau diverse curente de gândire ale lumii evreieşti şi ale 
Orientului elenizat“ sau unui autor „influențat de tradiţia legată 
de Apostolul Ioan“. Citez aceste cuvinte dintr-un text mai recent 
decât întâlnirea mea cu părintele Ernetti, dar simţeam încă de 
atunci cum evoluau lucrurile şi dovada că nu mă înşelam o 
reprezintă citatul pe care tocmai vi l-am prezentat şi care se află 
în oficiala „Traducere ecumenică a Bibliei“.! „Ce am auzit, ce am 
văzut cu ochii noştri, ce am privit şi ce am pipăit cu mâinile 
noastre, cu privire la Cuvântul vieţii“ 2 totul nu ar fi decât un 
procedeu literar pentru a ne amăgi mai uşor. 

Mare mi-a fost bucuria când am constatat că părintele 
Ernetti îmi împărtăşea indignarea. Fără îndoială că sinceritatea 
pe care o descoperea în mine l-a determinat atunci să aducă vorba 
despre un aparat misterios care ar fi putut să-i reducă la tăcere pe 
aceşti palavragii. Cum vaporul pe care îl aştepta se apropia şi eu 
plecam spre altă direcţie, a adăugat grăbit: „Fiindcă în curând veţi 
preda într-un important seminar, dacă aveţi timp, veniţi să mă 
vedeţi mâine după-amiază la mănăstire. Vom putea vorbi în tihnă 
despre toate acestea“. 

Toată seara, am revăzut în minte detaliile acestei ciudate 
întâlniri şi am început să elaborez o serie de ipoteze despre 


' Noul Testament. ediţia 1972, p. 289. 
? Întâia Epistolă a lui loan, |. 1. 

misteriosul aparat capabil să distrugă rezultatele gândirii atâtor 
venerabili profesori. A doua zi, am luat vaporaşul şi am ajuns la 
mănăstire. Am sunat pentru prima oară la poarta de la intrare. 
Dacă aş fi ştiut ce mă aştepta! 

Biroul părintelui Ernetti era o încăpere spațioasă, foarte 
înaltă, situată la parter, aproape de poarta mănăstirii. De-a lungul 
camerei se păsea o imensă masă, robustă, din lemn masiv. Era 
acoperită de cărți, aruncate în dezordine. Teancuri întregi se spri- 
jineau unele de altele. Masa era veche, se vedea, ca şi scaunele, cu 
spătar înalt, asemănătoare stilului Ludovic al XIII-lea din Franţa. 
Ar fi fost un minunat decor pentru o piesă de teatru; o repre- 
zentaţie cu Faust, de exemplu. Doar telefonul strica oarecum 
echilibrul ansamblului. Dar aveam să descopăr că aparatul juca 
un rol foarte important în activitatea părintelui Ernetti. 

Această primă conversaţie dură pe puţin două ore. Cred că 
pot să afirm că a fost începutul unei lungi pietenii. Nu ne-am 
văzut prea des, distanţa dintre noi făcând dificile întâlnirile. Dar 
de fiecare dată trăiam totul în profunzime. Ne-am simţit de la 
început de acord în majoritatea aspectelor esenţiale, de unde, 
fără îndoială, şi încrederea totală pe care o avea în mine. 

La drept vorbind, nu mi-a acordat această încredere chiar 
de la început. După ce ne-am cunoscut mai bine, dezvăluindu-ne 
originile familiale, studiile efectuate, punctele de interes, am simţit 
din partea lui o oarecare relicenţă. Ezita să abordeze în mod 
direct subiectul pe care de altfel chiar el îl adusese în discuţie în 
ajun şi pentru care îmi făcuse această invitaţie. Poate regreta deja 
faptul că făcuse nişte dezvăluiri prea pripite unui tânăr confrate. 
simpatic (sper că aşa mă considera), dar despre care încă nu ştia 
aproape nimic. În sinea mea mă gândeam cât de importantă trebuia 
să fie descoperirea despre care îmi vorbise şi, fără îndoială, cât de 
secretă. De aceea, înainte de a-mi dezvălui acest mister. a dorit să 
mă cerceteze. Sau cel puţin asta am înţeles eu mai târziu că s-a 
petrecut, atunci când am derulat în minte toată desfăşurarea 
acestei întâmplări. 

A început deci prin a-mi povesti un episod extraordinar: care 
însă nu reprezenta ceea ce aşteptam eu. dar care constituia deja. 
în sine, o descoperire fantastică, absolut incredibilă. uluitoare, dar 
totuşi autentică. În acea zi nu mi-a mai spus altceva, dar pentru 
mine a fost suficient ca să mă întorc seara la hotel complet năucit. 


Era deci în anul 1952. La Universitatea Catolică din Milano, 
în laboratorul de fizică experimentală, părintele Agostino 
Gemelli şi părintele Pellegrino Ernetti făceau experienţe asupra 
vocilor din cântecele gregoriene. Încercau să elimine armonicele 
pentru a vedea dacă pot obţine astfel un sunet mai pur. Lucrau cu 
primele magnetofoane, care încă nu funcționau cu bandă, ci cu 
fire. Acestea din urmă se rupeau în permanenţă şi atunci trebuia 
făcut un nod, cât mai delicat cu putinţă, pentru a nu altera sunetul, 
dar care trebuia să fie în acelaşi timp şi destul de rezistent. Or, 
părintele Gemelli avea un vechi obicei, căpătat de la moartea tatălui 
său, devenit aproape un tic, un reflex automat: de fiecare dată 
când se lovea de o dificultate, când avea orice mică problemă, 
exclama gândindu-se la tatăl defunct: „Ah! tată. ajută-mă!* 

În ziua aceea, era 17 septembrie 1952, firul se rupsese din 
nou. „Ah! tată, ajută-mă!“, lansă apelul său obişnuit părintele 
Gemelli. Făcu nodul şi magnetofonul fu repus în funcţiune dar. 
surpriză, în loc să se audă cântecul gregorian, se auzi vocea tatălui 
părintelui: „Bineînțeles că te ajut. Sunt întotdeauna cu tine“. 

Părintele Ernetti îmi povesti cât de înspăimântat a fost 
părintele Gemelli auzind aceste cuvinte. Primul gând a fost să 
închidă imediat aparatul. „Haide, trebuie să continuăm, să vedem 
ce se mai întâmplă“, a insistat părintele Ernetti. Şi aceeaşi voce s-a 
făcut auzită din nou: „Da, zuccone, nu vezi că sunt eu?“ De data 
aceasta tonul era puţin ironic. Zuccone înseamnă „dovleac, 
bostan“. Probabil o aluzie la faptul că în copilărie Agostino fusese 
cam dolofan. 

Cred că, majoritatea cititorilor au impresia că îi introduc în 
plină ficțiune. Ca în orice roman al genului care se respectă, 
autorul trebuie să-şi convingă cititorii că este vorba despre o 

veritabilă anchetă ştiințifico-poliţienească şi că tot ce povesteşte 
el este adevărat. Cu cât cititorul va crede cele scrise. cu atât mai 
mare va fi plăcerea autorului şi succesul său. Sunt conştient de 
faptul că ceea ce v-am povestit este incredibil. De asemenea. cred 
că oricât aş încerca să vă conving printr-o simplă povestire, nu aş 
reuşi dacă nu m-aş baza pe o literatură deja foarte bogată asupra 
acestui fenomen, în diferite limbi, şi dacă nu aş fi constatat şi studiat 
această descoperire fantastică eu însumi de aproape cincisprezece 
ani, alături de cercetători de prim rang din Europa şi cele două 
Americi! 

Dar, în afară de cele povestite la prima întâlnire de părintele 
Ernetti, nu am mai auzit niciodată vorbindu-se despre asemenea 
minune. Reacţia mea a fost deci imediată. „Dar este ceva extra- 
ordinar, trebuie publicat, este prea important...“ Nu ştiu dacă reacţia 
mea a ajutat la ceva, oricum această întâmplare a fost publicată 
mai târziu într-o revistă de ezoterism: Astra?. iar părintele Ernetti 
mi-a trimis numărul respectiv. Povestirea din revistă corespunde 
exact cu cele auzite de mine de la părinte. Ştiu că în prezentarea 
acestui episod în diferite cărți sau reviste au apărut şi alte variante, 
dar esenţialul nu a fost modificat cu nimic. În ceea ce mă privește, 
eu cunosc povestea spusă direct de părintele Ernetti. Mi s-a obiectat 
că revista nu are un înalt nivel ştiinţific. Într-adevăr, aşa este. În 
paginile ei întâlneşti şi horoscoape, şi reclame astrologice, unele 
mai infailibile decăt celelalte, alături de oferte pentru diferite talis- 
mane. Constat totuşi că prietena mea Paola Giovetti continuă să 
scrie aici articole şi îi cunosc foarte bine sinceritatea şi admirabila 
muncă depusă ca publicist. Ştiu de asemenea că nu am fost invitat 


' François Brune, Les morts nois parlent, ediţia a III-a: Philippe Lebaud. 
1993; în colaborare cu profesorul Rémy Chauvin: A l'écoute de l'au-delà, 
Philippe Lebaud. 1999. A se vedea lucrările semnate de: Monique Simonet, 
Jean-Michel Grandsire, Roseline Ruther, Jean Riotte. Corinne Kisacanin. 
Hildegarde Schäfer. Sarah Wilson Estep şi Vincent şi Chantal Halczok, 
părintele Jean Martin. Yvon şi Maryvonne Dray. pentru a nu cila decât 
lucrările disponibile în limba franceză. 

? Astra, numărul din iunie 1990. pp. 90-91. 

decât rareori să public ceea ce ştiam în reviste cu reputaţie, 
serioase. Cred că Dumnezeu acţionează precum torentele în munţi. 
Când există blocuri de stâncă ce blochează albia torentului, apele 
trec, năvalnice. peste creste, unde îşi creează alte vaduri. 

Trebuie ştiut că părintele Agostino Gemelli era doctor în 
medicină şi, în acelaşi timp, specialist în fizica cuantică. De ase- 
menea, el a fost întemeietorul Universităţii Catolice din Milano şi 
a rămas rectorul acesteia timp de patruzeci de ani, până la moar- 
tea sa (din 1919 până în 1959). Era şi preşedintele Academiei 
Ştiinţifice Pontificale, ceea ce i-a permis să obțină foarte uşor, 
împreună cu părintele Ernetti, o audienţă la papa Pius al XII-lea, 
pentru a-i relata incidentul şi a-i prezenta perspectivele fantastice 
pe care o asemenea descoperire le-ar deschide pentru viitor. 
Reacţia papei a fost pozitivă. El a văzut aici „începutul unui nou 
studiu ştiinţific pentru confirmarea credinţei în Lumea Cealaltă“. 
Toate acestea au apărut de asemenea în Astra şi au fost reluate 
apoi în numeroase lucrări pe care le-am semnalat în note. Deci nu 
insist asupra acestui fapt decât pentru a sublinia că publicarea nu 
a fost urmată de nici o dezminţire şi că părintele Ernetti nu a 
primit nici o sancţiune. Cred astfel că nu se poate pune în discuţie 
autenticitatea celor relatate. 

În legătură cu părintele Ernetti mai trebuie spus că era un 
veritabil savant, având o cultură uimitoare. Doresc să insist ceva 
mai mult asupra acestui aspect deoarece are implicaţii serioase 
asupra credibilităţii sale. Faptele prezentate sunt într-adevăr incre- 
dibile, de aceea vor fi necesare numeroase garanţii şi dovezi care 
să le susţină veridicitatea. 

Specialitatea de bază a părintelui era muzica prepolifonică, 
cu alte cuvinte întreaga muzică a lumii începând din jurul anului 
2000 î. Hr., până prin 1200 d. Hr. Părintele Ernetti era titularul 
unei catedre absolut unice în lume, la Conservatorul de stat 
„Benedetto-Marcello'“, din Veneţia. Operele sale, în 1986, 
numărau deja 72 de volume şi 54 de discuri. Mi-a făcut cadou câteva 
dintre ele, printre care un volum consacrat Principiilor filosofice 
și teologice ale muzicii, conţinând 564 de pagini! Prezintă aici mai 

ales cunoştinţele legate de muzica egipteană, sumeriană şi vedică 
şi vă asigur că nu ezita să folosească termeni tehnici egipteni, 
sumerieni sau asiro-babilonieni. Eu, care am studiat cândva 
aceste limbi, nu pot decât să-l admir!. Datorăm de altfel aceluiaşi 
autor şi numeroase alte studii, în special asupra cântecului grego- 
rian; în ceea ce priveşte interpretarea acestuia, el nu era deloc de 
acord cu tradiţia celor din Solesme?. Trebuie menţionat că într-o 
anexă a uneia dintre lucrările sale. părintele Ernetti foloseşte un 
întreg dosar de scheme realizate de părintele Gemelli, cu spectro- 
grame de cântece gregoriene. Colaborarea lor nu s-a limitat deci 
la experienţa din Milano. Pe lângă faptul că „avea condei", el era 
diplomat în fizică cuantică și subatomică, detaliu foarte important 
pentru a înțelege mai bine valoarea cercetărilor sale ulterioare. 

Desigur. eu nu ştiam nimic din toate acestea în momentul în 
care părintele Ernetii îmi povestea incidentul produs în prezenţa 
sa în laboratorul din Milano. Totuşi. oricât de extraordinară ar fi 
fost această întâmplare, reacţia mea entuziastă l-a încurajat fără 
îndoială să meargă mai departe. 

Mi-a explicat atunci că în timpul cercetărilor sale de acustică 
realizate împreună cu părintele Gemelli, începuse să se întrebe ce 
puteau deveni toate aceste unde pe care noi le emitem şi chiar. 
pur şi simplu, cele care ne constituie. deoarece, în final, pentru 
ştiinţa de astăzi nu există particule solide, nu există fire de praf, ci 
numai unde. Totul este undă. Or. insista el, în povestea Genezei. 
Creaţia este prezentată ca un efect al voinței_lui Dumnezeu, 
evident, dar şi al | cuvântului Său, altfel spus ca o Emisiune “de 
unde. Pentru el, undele sonore nu erau de altă natură decât 
undele care constituie ceea ce noi numim m „materie. Ele prezintă 
īceeaşi armonie, acelaşi „spectru armonic“. Pentru a fi mai sigur 


' Pellegrino M. Ernetti, Principi filosofici e teologici della musica, EDI- 
PAN, Roma, 1980. Cu o prefaţă semnată de abatele mănăstirii San Giorgio 
Maggiore. 

? A se vedea lucrarea părintelui Ernetti: Storia del canto gregoriano, ediția 
a III-a. 1990, sau 7! canto gregoriano şi Trattato generale di canto gregoriano. 
ambele editate de către Fundaţia Giorgio Cini. Veneţia. 

că nu deformez cele gândite de el, voi cita chiar cuvintele pe care 
le va folosi cu mult mai târziu într-una din lucrările sale şi care îmi 
par a corespunde cu ceea ce încerca să mă facă să înţeleg. Ajunsese 
la o concluzie pe care o recunoştea el însuşi ca fiind „incredibilă, 
de domeniul science-fiction, dar totuşi adevărată: toate particu- 
lele elementare trăiesc şi sunt vitale deoarece sunt f formate din 
ih pe d li e ll Ade 

unde sonore“. Vorbind despre regulile de armonie care conduc 
undele sonore, el adaugă: „Cu posibilitatea de a extrapola ase- 
menea reguli asupra întregului univers (conform fizicii cuantice şi 
mecanicii ondulatorii) noi avem unul dintre aspectele teologice 
cele mai semnificative ale muzicii, în aceea câ Creatorul a dispus 
în materie aceeaşi armonie revelată astăzi pentru sunetele.spec- 
trului armonic.“ ' 

Nu încerc aici să demonstrez că părintele Ernetti avea drep- 
tate să gândească astfel. Vreau doar să reconstitui cu aproxima- 
ție linia gândirii sale, pentru a permite cititorului să-i înțeleagă 
mai bine demersurile. Voi remarca totuşi că această idee de viaţă 
în tot universul, până în cele mai mici particule ale materiei, se 
regăseşte foarte adesea în mărturiile celor care au fost consi- 


afara trupului, au cret inti o altă dimensiune. Siia -un tunel şi 
au ajuns într-o jumină extraordinară unde. .au întâlnit lubirea 
absolută. Astfel de fenomene î încep să fie cunoscute de un public 
larg şi ŞI studii recente arată tot mai mult că nu s-ar putea reduce la 
stări de conştiinţă modificate. Or, iată una dintre mărturii, printre 
multe altele posibile: „Vedeam mii de particule de energie... 
Plantele mele din ghivece iradiau.,.. Datorită acestei energii, am 
simţit prezența lui Dumnezeu peste tot în casă... Am înţeles că 
toată această energie constituia adevărata esenţă a tuturor lucru- 
rilor din viaţa noastră cotidiană. că materialitatea lor era cu mult 


' Pellegrino Ernetti. Principi filosofici e teologici della musica, op. cit.. 
pp. 126-127. 

? În timpul unei EHM (Experienţă la Hotarele Morţii). în engleză NDE 
(Near Death Experience). 

mai puţin semnificativă decât lumina pe care o conţineau... Totul 
răspundea la vocea Lui şi ÎI slăvea în felul său.“ ' Aş adăuga faptul 
că aceeaşi experienţă se regăseşte la unii mistici, creştini sau nu, şi 
că India cunoaşte dintotdeauna tehnici care provoacă asemenea 
percepții, mai ales prin trezirea elementului Kundalini?. 

Intuiţiile părintelui Ernetti corespund deci poate unei reali- 
tăţi de dincolo de ceea ce simțurile noastre pot sesiza, dar totuşi 
unei realități. Acest nivel al realităţii ar fi probabil cel al particu- 
lelor elementare. Însă atunci, continuându-și în fața mea firul 
ideii, părintele Ernetti m-a făcut să remarc că la acest nivel al 
realităţii, conform teoriilor ştiinţifice actuale, nu există timp, nici 
spaţiu. Într-un anume sens, trecut, prezeni, viitor coexistă, nu acum, 
în timpul nostru, ci într-un fel de zonă în afara timpului. Deci, 
dacă s-ar putea atinge această zonă, acest nivel de realitate, ar 
trebui să putem regăsi tot trecutul şi chiar tot viitorul. În calitate 
de preoţi şi, în mod particular, ca teologi, perspectiva nu ne mira 
prea tare, deoarece această categorie a timpului şi a spaţiului era 
subiacentă „sacrului“ în toate religiile, aşa cum foarte bine a arătat 
Mircea Eliade şi cum Dom Odon Casel a menţionat pentru tradiţia 
iudeo-creştină. Însuşi „misterul celebrării euharistice, liturghia, nu 
este o simplă reprezentare simbolică a morţii şi învierii lui Hristos, 
şi nici, evident, o nouă moarte şi o nouă înviere în invizibil, ci o 
participare reală, î în orice loc şi în orice moment, la unica m moarte 
şi la. la unica înviere a lui i Hristos’. i 

Îmi amintesc că am vorbit mult timp despre acest subiect şi 
că, asupra acestui punct ca şi asupra multor altora, am avul aceleaşi 
păreri, exprimându- ne amândoi regretul că preoţii de astăzi nu 
cunosc nimic despre misterul pe care îl celebrează. Îmi mai aduc 


' Angie Fenimore, Au-delà des ténèbres, une bouleversante descente en 
enfer suite à une NDE, Filipacchi, 1996, pp. 160-161. 

? Kundalini — element în anatomia subtilă a tantrismului descris sub 
forma unui şarpe, zeiţă şi energie - toate împreună —. pe care yoginul le 
eliberează prin hathayoga (n. tr.) 

" Pentru toate aceste aspecte, îmi permit să recomand cititorului interesat 
prima mea carte, Pour que l’homme devienne Dieu, ediţia a 11-a. Dangles, 1992. 

aminte că am remarcat faptul că creştinii din Orient, ortodocşii, au 
păstrat cu fermitate asupra acestui punct tradiția comună. Şi chiar, 
în momentul în care în timpul liturghiei aduc laudă lui Dumnezeu 
pentru tot ceea ce a făcut pentru noi, ei evocă întoarcerea glorioasă 
a lui Hristos la sfârşitul veacurilor. Aşa "Cum spunea unul dintre 
teologii lor. cu mult înainte ca noile teorii ştiinţifice să fie cunoscute 
de marele public, „Biserica îşi aminteşte de viitor“. 

Convins de calităţile judecății mele, părintele Ernetti îşi 
continuă povestirea. Îl interesa îndeosebi trecutul. Visa să asiste 
la grandioasele concerte de la curtea faraonilor, să asculte cân- 
tarea psalmilor în templul din Ierusalim. să audă în sfârşit rezo- 
nanţa corurilor antice din tragediile greceşti... În anul 1955, se 
înființase la Conservatorul de stat „Benedetto-Marcello“ această 
catedră de muzică prepolifonică, al cărei prim titular fusese chiar 
el. Avea astfel posibilitatea să intre în contact cu numeroşi oameni 
de ştiinţă din toate ţările. A început deci să adune în jurul lui un 
oarecare număr de savanţi pentru a încerca să construiască un 
aparat capabil să capteze undele venite din lumea noastră şi din 
istoria noastră fără a le aparţine în întregime, fără a fi prizonie- 
rele timpului şi spaţiului nostru. Acesta a fost cronovizorul. 

— Am fost în jur de doisprezece cei care am colaborat într- 
un moment sau altul la conceperea şi construirea acestui aparat. 
Erau Fermi şi unul dintre discipolii săi, un japonez laureat al 
Premiului Nobel, un savant portughez (De Matos, dacă am notat 
eu corect), şi Werner von Braun, foarte interesat de experiment. 

— Dar cum aţi descoperit un lucru atât de uluitor? 

— De fapt, din întâmplare: o idee foarte simplă, un fel de ou 
al lui Columb. Trebuia doar să gândeşti. 

— Deci şi altcineva, într-o bună zi, va face aceeaşi desco- 
perire la rândul său. 

- Nu! Este practic imposibil. Ar fi un noroc nemaipomenit. 

— Dar ce captaţi cu aparatul? Sunetul, imagini? 

- Da. Însă nu era ca un film, ci ca o hologramă, în trei di- 
mensiuni, în relief. Personajele nu erau prea mari. Aproape ca 
cele de pe ecranele televizoarelor. 

— În culori? 

-— Nu, doar negru şi alb, dar în mişcare şi cu sonor. Dar în 
ziua de astăzi ar fi posibilă şi culoarea. 

— Puteaţi alege ce doreaţi să captaţi sau aparatul funcţiona 
oarecum la întâmplare? 

— Nu, puteam efectiv să reglăm aparatul asupra locului şi 
epocii pe care le doream. Mai exact, alegeam un personaj pe care 
doream să-l urmărim. Asupra lui reglam aparatul şi acesta îl 
urmărea automat. cam aşa cum procedează ornitologii care prind 
inele la picioarele gâştelor sălbatice sau berzelor pentru a le 
urmări deplasarea şi eventual a le proteja. 

— Asta înseamnă că imaginile pe care le obţineaţi erau cele 
văzute de personaj? Scenele captate erau prezentate prin prisma 
lui. din punctul lui de vedere? 

- Nu, nici vorbă de aşa ceva. Noi îl vedeam pe el. Fiecare 
om are un tip. de undă, o emanaţie proprie, să zicem ca o semnă- 
tură sau ca amprentele digitale. Vocea fiecăruia este de asemenea 
unică. Se produc acum aparate care recunosc vocile. maşini care 
nü se deschid decât când aud vocea proprietarului. Irisul ochiului 
este de asemenea diferit de la un individ la altul, ca să nu mai 
vorbim, „despre ADN. Deci vedem un personaj şi îl “urmărim în 
toate deplasările sale. În centrul scenei rămâne doar el. Problema 
este în primul rând de a-l găsi, prin tatonări. Se reglează apoi apa- 
ratul pe unda emanată de personaj şi acesta îl urmăreşte în mod 
automat. 

— Pe cine aţi văzut astfel? 

- Noi am dorit în primul! rând să verificăm dacă ceea ce 
captam era autentic. Am început deci cu o scenă destul de recentă. 
despre care aveam documente suficiente audio şi video. Am reglat 
aparatul pe Mussolini în timpul susţinerii unui discurs. Apoi. am 
mers înapoi în timp, până la Napoleon. Dacă am înţeles binc ce 
spunea, era discursul prin care anunţa abolirea Republicii sereni- 
sime venețiene şi proclamarea Republicii italiene. Am ajuns apoi 
în Antichitatea romană: o scenă dintr-o piaţă de fructe şi legume 
din vremea lui Traian: un discurs al lui Cicero. unul dintre cele mai 


19 


celebre, primul din cunoscutele Catilinare. L-am văzut pe orator şi 
am auzit faimosul Quousque tandem Catilina... Am admirat gestu- 
rile, intonaţia, talentul oratoric! Ce încântare! Dar am impresia că 
pronunția nu era chiar aceeaşi cu cea care se învaţă acum în şcoli. 
Mi se pare că el nu pronunţa sunetele ae separând cele două silabe, 
ci pur şi simplu ca un a prelungit. Ne-am oprit apoi asupra unei 
scurte tragedii antice, astăzi complet pierdută. Ea nu era cunoscută 
decât prin câteva fragmente şi citate aparţinând unor autori ca 
Probius, Nonius şi Cicero. Quintus Ennius este unul dintre primii 
mari poeţi de limbă latină. Este perioada în care latina începe să 
depăşească stadiul de simplu dialect pentru a deveni o veritabilă 
limbă literară, sub influenţa alteia, greaca, dar păstrându-şi desigur 
autonomia. Thyestes se numeşte această piesă; a fostjucată la Roma 
în anul 169 î. Hr., în timpul festivalului Ludi Apollinares care se 
desfăşura lângă templul lui Apolo, cu puţin timp înainte de moartea 
autorului. 

- Şi aţi putut reconstitui textul? 

— Am văzut şi am auzit tot, textul, corurile, muzica. De 
altfel, eu am publicat textul acestei mici tragedii. 

— Este fantastic, incredibil, minunat! Dar vă rog să-mi spuneţi, 
părinte, când m-aţi invitat să vă fac o vizită, nu aţi făcut-o doar ca 
să-mi vorbiţi despre Quintus Ennius. Spuneaţi ceva şi despre 
viaţa lui Hristos. Aţi reuşit într-adevăr să ajungeţi şi până la EI? 

-L Da, bineînţeles... 

— Şi? 

A urmat un moment de tăcere. Ezitare sau o scurtă recule- 
gere înainte de a-mi face o dezvăluire? Părintele Ernetti con- 
tinuă: 

- Am încercat mai întâi să captăm Patimile lui Hristos, 
răstignirea pe cruce. Dar nu era atât de simplu. În acea perioadă, 
existau destui crucificaţi. Ne-am gândit atunci că am putea să-l 
reperăm graţie coroanei de spini. Aceasta, credeam, se explică în 
cazul lui Hristos ca fiind legată de acuzaţia ce i se aducea de a se 
fi proclamat rege. 

Din nefericire, aici, am avut parte de o surpriză. Coroana de 
spini nu reprezenta un element atât de excepţional pe cât 
credeam noi. Atunci am încercat să ne întoarcem şi mai mult în 
timp, până | la ultima Cină. Aici am reuşit! Şi din acel moment nu 
l-am mai ai părăsit. Era în anul 36 era noastră, iar aceste scene au 
fost capiate în zilele de 12 şi 14 ianuarie 1956! 

Am văzut totul: agonia de pe Măgura Măslinilor. trădarea 
lui Iuda, procesul, Calvarul. lisus era deja desfigurat când a fost, 
adus î în „fața lui Pilat. Am urmărit urcarea pe Golgota, Drumul 
tele, adăugând şi episoade noi. Hristos nu a căzut niciodată. de 
altfel nici nu purta înțreaga cruce. 

Ar fi fost mult prea grea. Nu ducea decât bara orizontală pe 
umeri, aşa-numitul patibulum, Picioarele îi erau legate. de ale 
celorlalţi „doi condamnaţi care au fost crucificaţi o dată cu el. 

— Ëra “ra complet desfigurat, repetă părintele Ernetti. În urma 
agelării, carnea îi fusese sfâşiată. În unele porţiuni se vedea 
chiar osul. Dar cum, conform legii romane, condamnatul tcebuia 
să ajungă viu la locul execuţiei, soldaţii i-au cerut unui om din 
mulţime, zis Simon, din Cirene, să-l ajute. 

Am urmărit scena şi în Evanghelie. Dar acolo. pietatea a 
fost uneori altfel interpretată. Există texte care atunci când le 
citim ne fac să-l invidiem pe Simon din Cirene pentru rolul jucat 
şi să ne dorim, în adâncul sufletului. să fi putut şi noi să-l ajutăm 
pe Hristos să-şi ducă crucea. Numai că Simon a făcut totul de 
nevoie, a executat doar o poruncă a soldaţilor. 

- Episodul în care Veronica şterge faţa lui lisus l-aţi văzut? 

— Nu! De altfel, aşa cum știți. acesta nu există în Evanghelii. 

Şi părintele Ernetti îşi continuă povestirea. Dar. fără îndoială 
că fără să-şi dea seama, nu mai vorbeşie la trecut. Retrăieşte cu 
intensitate cele văzute. Vorbeşte la prezent: 


' Într-o scrisoare adresată lui Don Luigi Borello. în 1990. părintele 
Ernetti a indicat o dată anterioară: 1953. Insă trebuie notat faptul că de la 
ultimele mele vizite. părintele Ernetti începuse să aibă ezitări asupra unor 
date. 


21 


- Ajuns pe Golgota, Hristos îi priveşte pe toţi cei care îl 
înconjoară şi îi aruncă insulte. Se petrece atunci acelaşi lucru ca pe 
Măgura Măslinilor. Toată făptura celui chinuit emană o asemenea 
măreție încât toţi cei prezenţi, evrei, greci, romani, se trag înapoi 
din faţa lui, se înghesuie unul în altul şi în cele din urmă se pră- 
bişesc la pământ. Rămân în picioare doar Maria (mama lui Hristos), 
loan şi celelalte două Marii. Lângă cruce, nici Maria, mama Lui, 
nici Sfântul Ioan nu plâng. Celelalte două Marii plâng. Deci Maria 
(mama) nu era lacrimosa. 

Există câteva cuvinte care nu au fost reținute în Evanghelii. 
De exemplu, la un moment dat, Hristos spune: „Aceasta este ora 
voastră“. Sunt cuvinte care se regăsesc, desigur, undeva în Evan- 
ghelie. Dar Hristos le repetă acum. Aflat răstignit pe cruce, spune 
ceva care sună cam aşa: „Acum că sunt proslăvit, îi voi atrage pe 
toți la mine“. Cuvintele rostite de Hristos pe cruce reproduse de 
Evanghelii sunt exacte. De fiecare dată când vorbeşte, El priveşte 
în jurul lui şi, atunci, toţi tac. Chipul Lui exprimă durerea, dar 
rămâne nobil, hieratic. Uneori, textul Evangheliilor aduce com- 
pletări sau prin atitudinea lui Hristos se subliniază un anumit 
sens. Când El spune: „Mi-e sete!“, de pildă, evreii l-au înţeles greşit, 
crezând că doreşte să bea. El se referea însă la o sete spirituală. 
Chiar spusese: „îi voi atrage pe toți la mine“. Se gândea la setea 
față de sufletele noastre. De asemenea, când îi spune tâlharului cel 
milos: „Adevăr îţi spun că astăzi vei fi cu Mine în Rai“, eu am 
înțeles că Raiul despre care vorbea era El însuşi. După celebrele 
cuvinte: „Femeie, iată fiul tău!“ şi „Fiule, iată mama ta!“, El adaugă 
adresându-se Sfântului Ioan: „Dar ceilalți unde sunt? De ce m-au 
părăsit? Nu cred, adaugă părintele Emetti, că Hristos a murit 
drept. până î în ultima clipă. 

De data aceasta, eu eram cel care tăcea. Părintele Ernetti 
îmi respecta liniştea. Apoi, curiozitatea mi-a revenit: 

— Aţi văzut şi Învierea? 

- Da! Însă este ceva foarte greu de descris. Era ca o siluetă, 
o formă zărită printr-o placă subțire de alabastru iluminat, sau 

printr- un cristal... Încetul cu încetul am văzut apoi tot restul vieții 
lui Hristos, apariţiile sale după Înviere... 

— A rămas vreo urmă din toate acestea? 

— Da, am filmat totul. S-a pierdut relieful, evident, dar era 
singura posibilitate să păstrăm o mărturie. Astfel am putut să-i 
prezentăm şi papei o dovadă. Este vorba despre Pius al XII-lea. 
Mai erau de faţă preşedintele Republicii, ministrul Învățămân- 
tului de stat, membrii Academiei Pontificale... 

— Şi ce s-a întâmplat cu acest aparat? 

- Este demontat, dar păstrat într-un loc sigur. În plus, am 
depus planul lui la un notar în Elveţia, şi alte câteva în Japonia. 
Există, de asemenea, o copie şi la Roma. 

— Dar de ce? De ce trebuie ascunsă o astfel de descoperire, 
capabilă să bulverseze lumea, să reanime credinţa care, cam peste 
tot, începe să se piardă? 

— Aparatul poate capta trecutul oricui, în întregime, fără 
excepţie. Absolut nimic nu poate fi ținut secret. Nu există secret 
de stat, secret ştiinţific, industrial, comercial, diplomatic; nu există 
viață personală. Într-o zi, am captat un grup de bandiți care pregă- 
teau un atac. Am alertat poliţia, care a putut interveni la timp. Dar 
lovitura ar fi avut loc. Aparatul nu minte. El poate, aşa cum aţi 
spus, să bulverseze lumea, dar în asemenea măsură încât pe unii 
îi înspăimântă cumplit. Este o poartă deschisă spre cea mai teribilă 
dictatură cunoscută vreodată pe Terra. În cele din urmă, am căzut 
de acord să demontăm cronovizorul 

— Dar s-ar putea utiliza. fără a se dezvălui absolut totul, 
pentru descoperirea unor elemente din istoria umanităţii care ar 
putea fi ulterior găsite, de exemplu, prin săpături arheologice. Ar 
exista astfel măcar o dovadă că acest aparat a existat cu adevărat. 

- Deja am făcut aşa ceva, referitor la Manuscrisele de la 
Marea Moartă. Se ştie că a existat un cioban care, pornind în cău- 
tarea unei oi rătăcite, a ajuns într-o grotă în care a găsit primele 
texte. Cu ajutorul cronovizorului, am reuşit să indicăm şi alte 
grote din Qumran unde ar putea exista manuscrise. Americanii 
chiar au venit aici. L-am primit pe ambasadorul lor în Italia; am 

semnat un protocol prin care ei se angajau să publice aceste texte, 
indicând şi sursa lor. Dar nu au făcut nimic. Linişte totală! 

— Puteţi totuşi să-mi daţi măcar o idee referitoare la struc- 
tura acestei maşini care „citeşte“ trecutul? 

- O să vă satisfac această plăcere. Este constituită din trei 
elemente. Primul bloc conţinea o mulţime de antene pentru a 
capta toate lungimile de undă posibile şi imaginabile. Antenele 
erau făcute din aliaje conţinând toate metalele şi erau unite între 
ele. Al doilea bloc reprezenta un selector care acţiona cu viteza 
luminii. Se putea regla într-un fel de circuit închis, stabilind locul, 
data şi persoana alese de noi. Persoana era apoi urmărită peste 
tot. În sfârşit, a treia parte era pur şi simplu un aparat de luat vederi 
care permitea înregistrarea imaginilor şi sunetelor obţinute. 

— V-aţi gândit să utilizaţi posibilităţile fantastice ale unei ase- 
menea descoperiri pentru explorarea universului, reglând apa- 
ratul asupra unor lumi îndepărtate sau a unui trecut îndepărtat sau 
asupra amândurora simultan? Un gen de proiect SETI, dar mai 
puţin costisitor şi probabil mai eficient? Cu acest aparat miraculos 
ar trebui să obţineţi nu numai dovada existenţei altor lumi locuite, 
ci şi să le puteţi vedea. să ştiţi cum arată locuitorii lor, cum trăiesc. 

- Nu! 

În acel moment, chipul părintelui Ernetti se lumină. În mod 
evident, asemenea perspectivă îi plăcea şi îl puse pe gânduri. 

— Suntem abia la începutul încercărilor cu aparatul nostru. 
Din nefericire, l-am demontat mult prea curând, înainte de a 
explora toate posibilităţile. Mai sunt necesare câteva modificări 
minore. Ar trebui să fie posibil. Am putea, de asemenea fără 
probleme, să obţinem acum şi imagini în culori. 


Nu îmi mai amintesc prea bine cum s-a încheiat prima 
noastră întâlnire. Dar ceea ce mai ştiu încă este faptul că în ziua 
aceea m-am întors la hotel complet tulburat. Cât timp eram cu 
părintele Ernetti, îl vedeam, îl ascultam şi forța lui de convingere 
făcea ca tot ceea ce îmi povestea să mi se pară aproape normal. 
Dar când m-am aflat singur, am început să reflectez. Totul era 

curată nebunie! Visasem oare această întâlnire? Sau părintele 
Ernetti era cel care avusese asemenea vis, ca un savant nebun 
cum găseşti în benzile desenate sau în romanele S.F.? 

Şi totuşi, dacă era adevărat! Dacă exista modalitatea de a-i 
reduce la tăcere pe toţi farsorii care inventau vieţi „autentice“ ale 
lui Hristos, conform unor arhive „akashe“ la care ar avea acces, 
după viziuni avute în timpul unor călătorii „în astral“, după mesaje 
primite prin intermediul scrierii automate, după experienţele 
transelor sau a mai ştiu eu câte altele... 

Dacă exista, de asemenea, calea de a-i reduce la tăcere pe 
toți exegeţii noii şcoli de la noi care ruinează total valoarea isto- 
rică a Evangheliilor fără ca vreun indiciu cât de mic să le poată 
justifica elucubraţiile. Biserica se găseşte din ce în ce mai mult 
într-o situaţie suprarealistă. Ceremonialul a rămas acelaşi, reuni- 
unile exagerate, ceremoniile fastuoase, costumele, disimulările. 
Învățământul tradițional este repetat din când în când la cel mai 
înalt nivel, în acte oficiale. 

Dar. în realitate, teologilor, în imensa lor majoritate, nu le 
pasă de nimic. Ei nu mai cred nici în îngeri, nici în demoni, nici în 
miracole. Nu mai văd în Evanghelii decât povestiri tardive, foarte 
îndepărtate de eventuala mărturie a apostolilor!. Papa este din ce 
în ce mai infailibil, dar credinţa se destramă la toate nivelele. Nu 
este însă suficient să condamni abaterile aşa cum a încercat să o 
facă papa Ioan-Paul al II-lea la începutul pontificatului său. Trebuie 
să se vină cu propuneri. Şi nicidecum întoarcerea la Sfântul Toma 
d'Aquino. Eu ştiu că există de asernenea mici grupuri profund spiri- 
tuale şi fervente care nu se lasă antrenate de acestcurent destructiv. 
Sunt cei „puțini rămaşi“ despre care vorbeşte adesea Scriptura. 


Iată, pe scurt, motivele pentru care experienţele părintelui 
Ernetti m-au fascinat. M-am întors de mai multe ori la Veneţia. 


! A se vedea, de exemplu, în traducerea ecumenică a Bibliei, Introdu- 


cerea la Evanghelia după loan. De asemenea. la începutul acestei traduceri. 
rezervele formulate de către ortodocşi referitoare la acest subiect. 

Am luat de mai multe ori acelaşi vaporaş şi am sunat la micuța 
poartă, discretă, a mănăstirii San Giorgio Maggiore. Am discutat 
din nou ore în şir, despre cronovizor şi despre nenumărate alte 
subiecte. Gândurile noastre se armonizau şi amândoi simțeam 
asta. Mi-a oferit câteva cărți scrise de el, iar eu i-am dat din cărţile 
mele. A citit Pour que l'homme devienne Dieu („Pentru ca omul 
să devină Dumnezeu“) şi Les morts nous parlent („Morţii ne 
vorbesc“ '). Exista între noi un dialog viu asupra problemelor 
Bisericii sau ale altor aspecte ale spiritualităţii, într-o comuniune 
de idei pe care nu o cunoscusem de multă vreme. 


? Apărută în limba română la Editura Enciclopedică, Bucureşti. 1994 
(n. tr.). 

O gamă de unde necunoscute 


După prima întâlnire cu părintele Ernetti, am făcut şi eu la 
rândul meu unele descoperiri. În primul rând, am dovada că cele 
povestite de părintele Gemelli privind vocea tatălui său auzită pe 
banda de magnetofon în laboratorul de fizică experimentală din 
Milano, în prezenţa părintelui Ernetti, sunt posibile. Desigur că eu 
nu am fost prezent la faţa locului în momentul producerii feno- 
menului şi nici nu am putut să-l întreb nimic pe papa Pius al XII-lea 
pentru a mă asigura că cele afirmate de părintele Ernetti sunt 
exacte. Dar, în prezent ştiu că fenomenul prin care vocile celor 
decedați se imprimă pe banda magnetică a unui magnetofon este 
confirmat astăzi de mii de experimentatori din întreaga lume. 
Astfel de voci pot fi auzite de asemenea la difuzoarele radio sau 
la telefon; chipul persoanelor respective pot apărea pe ecranele 
televizoarelor etc. Ansamblul acestor fenomene poartă numele de 
transcomunicare instrumentală sau TCI. Adevărate studii ştiin- 
țifice sunt în curs de derulare asupra acestui subiect în numeroase 
țări. Am întâlnit eu însumi cei mai importanţi cercetători în do- 
meniu, atât din Europa, cât şi din America de Nord sau de Sud, şi 
nu am nici o îndoială asupra realităţii faptelor. Referitor la acest 
prim aspect, părintele Ernetti este deci perfect credibil. 

Se produce deci un fel de emisie, de proiecţie a unei forţe pe 
care nici simţurile noastre şi nici aparatele nu o pot detecta, forță 
care imprimă mesaje pe banda magnetică, formează chipuri sau 

peisaje pe ecranele televizoarelor, intervine direct la telefon sau 
la calculator, acţionează uneori chiar direct asupra imprimantei, 
fără a trece prin calculator etc. Forţa, pe care nu ştim cum să o 
denumim şi nici în ce constă ea, este totuşi prezentă. Îi vedem 
efectele. Ştiu că termenul de „undă“ îi şochează pe cercetători. 
dar îl voi folosi totuşi destul de des deoarece nu am găsit altul 
pentru moment. Undele radio existau deja cu mult înainte ca noi 
să ştim să le captăm sau să le producem. Există. se pare, şi alte 
unde pe care noi nu ştim încă să le producem în mod voluntar, 
nici să le măsurăm cu aparatele, dar cărora aparatele pot deja să 
le înregistreze efectele. Aceste efecte există. Nu le mai putem 
nega. Undele sunt în mod cert emise de către fiinţe inteligente şi, 
în imensa majoritate a cazurilor, ele nu pot fi produse de fiinţe 
umane care trăiesc în prezent pe Pământ. Din contextul lor reiese 
că sunt emise de cei decedați. Nu pot să redau aici întreaga de- 
mrnonstraţie care este necesară. Pot doar să fac trimiteri la diferite 
lucrări citate în note, fără a mai pune la socoteală multe altele în 
diferite limbi. Cel care declară apriori: „Ştiţi, eu sunt o persoană 
raţională. Nu pot să cred astfel de povestiri“ dă dovadă pur şi 
simplu de blocaje psihologice profunde care nu au nimic raţional. 
Adevăratul raţionalist este prudent, sceptic chiar apriori, în faţa 
unui fenomen excepţional, dar nu rămâne complet blocat. Este 
deschis, curios să afle totul. Sunt convins, şi experienţa o dove- 
deşte, că este suficient să studiezi cu puţină seriozitate aceste feno- 
mene pentru a ajunge la aceeaşi concluzie. Aş adăuga, de altfel, 
că deşi nu dominăm aceste unde. există totuşi progresele recente 
ale tehnicii care ne permit să captăm mesajele care ne sunt trimise 
din Lumea Cealaltă şi să eliminăm, în cele mai multe cazuti, alte 
ipoteze. 

Existenţa acestor „unde“ fiind în mod categoric stabilită, ne 
este mai uşor să acceptăm un anumit număr de dovezi care până 
acum păreau rodul unui delir sau al unei halucinaţii. Le-am adunat 
din surse foarte variate, dar care conduc la aceeaşi concluzie. 
Uneori a fost vorba despre experienţe mistice, creştine sau nu, 

fenomene dezvăluite prin intermediul unor mediumuri, povestiri 
ale unor persoane ajunse la hotarul morţii. 


Retrăirea trecutului 


Iată un prim exemplu pe care cred că este bine să-l prezint 
pe larg. 

Pierre Monnier este un tânăr ofiţeri căzut pe frontul de la 
Argonne în anul 1915. După sfârşitul războiului, mama lui a dorit, 
împreună cu un fost prieten al fiului său, să efectueze un fel de pele- 
rinaj la locurile unde băiatul fusese ucis. Pe când încercau amândoi 
să regăsească locul exact în care se petrecuse drama, doamna 
Monnier, fiind atrasă în mod misterios, a pornit singură într-o altă 
direcţie, împotriva indicaţiilor ghidului său. Dar după câteva clipe. 
acesta a urmat-o, spunându-i: „Aveţi dreptate, aici este locul“. 

Pentru puţin timp, doamna Monnier avu o impresie ciudată: 
i se păru că vede şi aude ceva din bătălia în care pierise fiul ei. Mai 
târziu, fiul îi va confirma prin „scriere automată“ realitatea pe 
care ea o trăise: „Rămâne întotdeauna o «imagine de neşters» a 
întâmplărilor din trecut... dacă ştiţi să o vedeţi, un fel de «clişeu» 
uneori asemenea stări, le- -ați considerat drept halucinaţii, dar sunt 
absolut reale. şi dezvăluite vouă în mod excepţional... Pe câmpul 
de bătălie au rămas umbrele noastre! Încă se mai aud fragmente 
din La Marseillaise; drapelul flutură... dar sunt doar imagini pre- 
lungite şi nicidecum o realitate obiectivă. Astfel de fenomene sunt 
încă necunoscute de către ştiinţa voastră: totuşi. ele au fost con- 
statate de «vizionari», fiinţe care posedă o structură spirituală 
deosebită; tot ceea ce atinge diversele unde de care sunteţi în- 
conjuraţi lasă acolo o imagine veşnică: o fotografie... Veţi înţelege 
asemenea procese într-un viitor destul de apropiat“. Pentru rațiune 
este greu să accepte aceste explicaţii. 

Doamna Monnier nu a perceput undele bătăliei ca pe un 
amestec confuz şi inform, deci toate undele amestecate, ci ca pe 

derularea unui film. Dar şi asupra acestui punct, fiul ei îi dă o 
explicaţie: „Voi vă gândiţi la mulţimea de scene care s-au pe- 
trecut în acelaşi loc. Este evident că procesul vă este necunoscut: 
este vorba despre o varietate de telepatie, pe care aş numi-o ma- 
terială, între unde şi unde. care declanşează asemenea unui resort 
tabloul oarecum stabilizat; el se pune în mişcare, stimulat de unde 
analoage celor care l-au scăldat când s-a format.. Creierele noastre 
sunt ca o carte uriaşă cu imagini, căreia îi puteţi răsfoi paginile 
una după alta; nu apare nici o confuzie în această îngrămădire de 
impresii multiple, iar voi le puteţi face să reînvie fiecare pe rând 
atunci când doriţi. Acelaşi lucru este valabil şi pentru «creierul 
naturii», dacă pot risca un astfel de eufemism; impresiile sunt înre- 
gistrate, ele pot fi readuse succesiv la o viață pământească. dar 
apte să se repete atât de des cât vor fi cerute... Acelaşi lucru este 
valabil pentru sunete, voci, apeluri, porunci, cântece şi fanfare, 
zgomot de paşi, zăngănit de arme etc. Le puteţi da o actualitate 
completă în amintirea voastră. «Creierul naturii» îşi aminteşte şi 
el, iar moleculele sonore se mobilizează din nou în spaţiu ca şi în 
voi.“ Un ultim detaliu: aceste explicaţii datează din anul 1919! 

Câteva cazuri asemănătoare sunt de altfel celebre în dome- 
niul paranormalului. Unul dintre cele mai cunoscute este fără 
îndoială povestea a doi englezi care au crezut că au întâlnit fan- 
toma reginei Maria Antoaneta în parcul de la Versailles? 

Dar mai există încă multe altele. Astfel, la sud de Creta. se 
înalță ruinele unei vechi fortărețe venețiene, în locul numit 
Frango Castelli. Or. mai mulţi martori demni de încredere susţin 
că au verificat ei înşişi un fenomen bine cunoscut de locuitorii din 
regiune. Primăvara, în timpul răsăritului sau al apusului, dacă te 
apleci puţin, aproape de nivelul solului, susţin ei, se vede ieșind 
dintre ruine o armată întreagă echipată cu platoşe, căşti, scuturi şi 
lănci. Sunt numiţi drosuliţi, adică „oamenii din rouă“. Poţi să treci 


|! Lettres de Pierre, vol. 1. Fernand Lanore, pp. 387-388 şi 394-396. 
A se vedea excelentul studiu semnat de Jean Senelier. Le Mysiere du 
petit Trianon, une vision dans lespace-temps, Belisane. 1997. 

printre ei fără să-i deranjezi şi fără să fii incomodat la rândul tău. 
Imaginea lor nu dispare în general atenuându-se treptat, ci în 
straturi, începând din partea de jos. Mai întâi dispar picioarele, 
apoi platoşele, căştile; la sfârşit, nu se mai văd decât vârfurile 
lăncilor!. 

În acest caz, undele par legate de locul unde a avut loc eve- 
nimentul, şi nicidecum de timp; în unele circumstanţe, ele pot fi 
sesizate la multă vreme după eveniment. Există, de asemenea, şi 
alte mărturii de bătălii percepute la mult timp după terminarea 
luptelor. Aceste unde par să sufere uneori un uşor decalaj în spaţiu. 
Luptele-fantomă se pot astfel desfăşura în înaltul cerului. 

Pierre Monnier insistă în mai multe rânduri asupra faptului 
că „vizionarii“” sau mediumurile pot să perceapă perfect aceste 
unde. C G. Jung, care avea o bunică din partea mamei şi o fiică 
mediumuri, se pare că ar fi trăit ceva asemănător în anul 1924, 
când, într-o seară de primăvară, la Bollingen. aflat într-o stare de 
aţipeală, a auzit şi a văzut un grup de tineri, îmbrăcaţi în negru ca 
țăranii în zilele de sărbătoare. Aceştia treceau pe lângă conacul 
său vorbind, râzând şi cântând, în sunetul unui acordeon. A deschis 
fereastra şi obloanele de două ori, dar nu a descoperit decât „noaptea 
luminată de lună şi o linişte mormântală“* Or. într-adevăr, în 
Evul Mediu, acest loc era un punct de trecere pentru grupurile de 
mercenari care se deplasau din Elveţia la Milano, să se angajeze 
în armatele străine. „Putea deci să fie vorba despre una dintre aceste 
coloane care se organizau în fiecare an, în mod regulat primăvara, 
şi care, prin cântece şi veselie, îşi luau rămas-bun de la ţara lor? 

Mi se pare, într-adevăr, că mecanismul care permite unor 
persoane sensibile să „vadă“ sau să „audă“ ceea ce noi nu vedem 
şi nici nu auzim, corespunde cu ceea ce ne spunea Pierre Monnier. 
Este absolut remarcabil faptul că. în cazul trăit de C. G. Jung, el 
îi vedea pe tineri trecând atunci când ferestrele şi obloanele erau 


' Louis Pauwels şi Guy Breton. Nouvelles Histoires extraordinaires. 
Albin Michel. 1982. pp. 131-141. 
2 C. G. Jung, Ma vie. Gallimard, 1973. pp. 266-269. 

închise. Aceasta înseamnă că numai cu „ochii minţii“, cum spune 
Pierre Monnier, adică datorită facultăţilor corpului său spiritual 
(subtil, eteric, cum doriţi să-i spuneţi), putea să-i vadă defilând pe 
tinerii mercenari. De fiecare dată când încerca să-i vadă cu pro- 
priii ochi, deschizând ferestrele, nu observa nimic. Corpul său 
spiritual găsindu-se fără îndoială la acelaşi nivel vibrator cu ima- 
ginile din trecut, doar el le putea vedea. 

Este deci probabil că oricine altcineva. în acelaşi moment şi 
în aceeaşi cameră, n-ar fi văzut nimic. Dar se poate ca un aparat 
de fotografiat să fi putut capta ceva, deoarece în ziua de astăzi se 
cunosc exemple în care pe o peliculă foto au apărut chipuri sau 
siluete pe care nimeni nu ie văzuse în momentul executării foto- 
grafiei’. 

l Mecanismul acestor percepții pare să permită întâlnirea cu 
evenimente trecute, chiar pe locul unde acestea s-au petrecut, aşa 
cum tocmai am văzut, dar uneori şi în afara acestuia. Anumite 
mediumuri sunt în legătură cu un „ghid“, o entitate, un spirit din 
Lumea Cealaltă care le asistă şi le face să vadă lucruri sau le 
transmit mesaje. Adesea. mediumul spune „mi se arată“ asta sau 
asia. „mi se spune“ cutare sau cutare lucru. Comunicarea între 
medium şi acest ghid trebuie să treacă printr-un suport material, 
însă având un nivel de materie pe care alţii nu îl percep. Alteori, 
Şi pentru mine asta este şi mai interesant, mediumul pare „a vedea" 
Şi „a auzi“ în mod direct. Pare că atunci el poate vedea „la distanţă“. 

Ştiu că adesea un medium, chiar fără ca el să-şi dea seama, 
nu face decât să vadă, prin telepatie cu clientul său, ceea ce acesta 
are în minte. Dar, chiar şi atunci, el percepe undele. Mai mult, se 
pare de asemenea că adesea el poate să vadă ceea ce clientul său 
poate unde remanente, unde ale trecutului care ar rămâne în 
locurile unde s-a desfăşurat evenimentul, cum se pare că este cazul 
bătăliei percepute de doamna Monnier; înseamnă că oricine, chiar 


"A se vedea, printre multe altele. Cyril Permutt. Beyond the Spectrum. 
1983. 


32 


dacă nu este medium, ar putea în anumite circumstanţe excepţio- 
nale să perceapă astfel de unde. De exemplu, undele drosuliţilor, 
care nu sunt percepute decât în anumite perioade ale anului şi la 
anumite ore, probabil favorabile datorită unui nivel de tempe- 
ratură sau de umiditate deosebit. 

Mai există de asemenea şi alte unde, sau aceleaşi, care nu 
sunt percepute decât de mediumuri şi atunci fără legătură cu 
spaţiul, distanţa neavând importanţă. Cronovizorul capta undele 
corespunzând unor evenimente care se produseseră foarte departe. 
Părintele Ernetti nu avusese nevoie de aparatul său la Ierusalim 
pentru a capta Patimile lui Hristos. 


Amintirea viitorului 


Şi mai de necrezut pare a fi faptul că aceste unde pot fi 
captate, în anumite circumstanţe, înaintea evenimentului care le-a 
produs. În anul 1574. cinci soldaţi din gardă, la Utrecht, au văzut 
la orizont pe la miezul nopţii o luptă cumplită care de fapt avea 
să se desfăşoare abia după douăsprezece zile. Descrierea făcută de 
aceştia a fost atât de precisă încât nu există nici o îndoială asupra 
celor văzute. Trebuie notat doar faptul că, în acest caz. undele 
percepute anticipau evenimentul, însă exact în locul unde acesta 
urma să se producă. Este vorba deci despre unde percepute fără 
legătură cu timpul, dar bine localizate! 

Înţeleg totuşi că un astfel de caz, izolat şi foarte vechi, nu 
este suficient pentru a convinge pe toată lumea. Dar mai avem şi 
alte exemple, mai recente. Maica Yvonne-Aimee, de la mănăstirea 
din Malestroit, în Bretagne, avea viziuni care nu erau legate nici 
de spaţiu, nici de timp. Îndrumătorul ei spiritual a intuit impor- 
tanţa acestor viziuni şi i-a cerut „în numele sfintei supuneri“” să-i 
redea totul cu fidelitate. Majoritatea povestirilor sunt păstrate 
sub formă de scrisori purtând ştampila poştei. Deci nu există nici 


' Louis Pauwels şi Guy Breton. op. cit., p. 141. 

o îndoială asupra autenticităţii fenomenului. La 29 septembrie 
1923. de exemplu. ea scrie în post-scriptum-ul unei scrisori adre- 
sate îndrumătorului său spiritual: 

„Vai! am uitat să vă spun despre un lucru bizar... În tren. am 
adormit şi am avut un vis ciudat, dacă pot să-i spun aşa... este 
vorba mai degrabă despre ceva trist şi îmi este foarte greu să vă 
redau totul! Eram călugăriţă şi călătoream. Purtam straiele Ordi- 
nului augustinian şi vedeam avioane care aruncau nişte cilindri 
Broşi peste trenuri, peste gări. distrugând şi incendiind totul. 
Vedeam bărbați îmbrăcaţi în verde, urcând şi coborând din tren: 
ai fi crezut că sunt uniforme militare, dar cu toate acestea nu 
semănau cu soldaţii noştri. M-am trezit brusc. Trenul se oprise...“ 

Trebuie să precizăm că în momentul în care îşi aşternea 
gândurile pe hârtie, maica Yvonne nu fusese încă admisă definitiv 
la mănăstirea din Malestroit. Or. surorile augustiniene sunt con- 
templative şi deci. în mod normal. ele nu călătoresc. Acest „vis“ 
nu era în măsură să-l încânte prea tare pe confesor. Mai trebuie 
remarcat că. în anul 1923, armata germană încă nu adoptase pentru 
uniformele militare celebra culoare. Ne-am putea gândi. desigur, 
că această viziune, autentică de altfel, este mai degrabă compusă 
din imagini generale mai mult sau mai puţin reprezentative ale 
viitorului. fără a corespunde însă exact unor evenimente locale 
precise. Dar nu acelaşi lucru se poae spune despre episodul următor. 
La 25 martie 1929, ea îi scrie îndrumătorului său spiritual: 

„În această noapte am avut un vis ciudat. De data aceasta, 
mă întreb dacă nu cumva sunt pe jumătate nebună. M-am văzut 
în faţa clinicii '. înconjurată de mai multe călugărițe. Părea a fi o 
zi de sărbătoare. era o vreme frumoasă. Aveam prinse pe piept 
patru sau cinci medalii, printre care şi Legiunea de Onoare. Eram 
în mijlocul călugăriţelor şi parcă eu eram stareţa lor. Un ofiţer cu 
grad înalt a venit spre mine să mă salute. O altă călugăriță purta 
şi ea o medalie. O voce foarte tânără spunea în spatele meu: 


' Augustinelc suni. în acelaşi timp. contemplative şi ospitaliere. Ele nu 
ies deci din mănăstire, dar îngrijesc bolnavi în incinta acesteia. 

«Ascultă-mă cu atenţie, Yvonne-Aimee, fiindcă mai târziu îţi vei 
aminti toate acestea şi vei fi puternică. Ascultă»... 

Totul s-a realizat. Scena a fost chiar filmată. La 7 august 
1949, clinica mănăstirii a primit Crucea de Război. Generalul 
Audibert i-a înmânat-o maicii Yvonne-Aimee. deoarece între timp 
devenise stareţa mănăstirii şi conducea Ordinul Augustinelor. 
Toate călugărițele erau adunate în acea zi. Maica Yvonne-Aimce 
purta deja cinci decoraţii pe piept, între care se afla şi Legiunea 
de Onoare pe care generalul de Gaulle i-o înmânase la Vannes. 
în 22 iulie 1945. Cu cea primită la 7 august 1949 (King's Medal 
engleză), avea în total şase medalii. Sora Marguerite Touin a fost 
de asemenea decorată în aceeaşi zi. pentru munca depusă la 
clinică. Deci totul s-a petrecut exact aşa cum ea văzuse! 

Viziunile despre viitor aparţinând maicii Yvonne-Aimee 
trebuie fără îndoială puse alături de cele ale persoanelor salvate 
de la moarte, vreau să spun ale unor oameni care şi-au pierdut 
pentru o clipă cunoştinţa şi care, în acest timp, au trăit o expe- 
riență extraordinară la hotarele morţii (EHM). Într-un anume 
moment, ei şi-au revăzut întreaga viaţă, viaţa lor trecută. 

Dar s-a întâmplat ca unii dintre ei să aibă ceea ce am putea 
numi un „flash“, scurte viziuni asupra propriului viitor. Voi aminti 
aici un caz, unul dintre cele mai caracteristice de acest tip. Îl 
preiau de la Kenneth Ring, o personalitate printre cercetătorii în 
materie. Este vorba despre un englez în vârstă de zece ani, trans- 
portat de urgenţă la spital, în anul 1941, suferind o criză acută de 
apendicită sau de peritonilă — nu-şi mai aminteşte prea bine. În 
timpul convalescenţei, i s-au înfăţişat fel de fel de amintiri ciudate. 
Ciudate peniru că se refereau la viitorul său. După mulţi ani, 
trăind în America pe atunci. a povestit cele trăite. Voi prezenta 
aici doar esenţialul, legat de subiectul nostru. 

„Îmi amintesc foarte clar că stăteam pe un scaun de unde 
puteam să văd doi copii jucându-se pe jos în fața mea. Şi eu ştiam 


' René Laurentin, Predicrions de Soeur Yvonne-Aimee de Malestroit, O 
EIL. 1987. pp. 50 şi 69. 

că sunt căsătorit, cu toate că, în această viziune, nu exista nici un 
indiciu asupra soţiei mele. O persoană căsătorită ştie ce înseamnă 
să fii căsătorit, pentru un copil acest lucru nu este posibil... Eu am 
avut amintirea unui fapt care nu se putea întâmpla înaintea 
vârstei de aproximativ douăzeci şi cinci de ani. Dar nu era vorba 
despre faptul că vedeam viitorul în sensul convenţional al terme- 
nului; trăiam experienţa viitorului. În acest incident, viitorul era 
acum.“ 

Povestitorul a desenat atunci planul exact al încăperii în 
care se desfăşura scena. Apoi, a continuat: 

„În această «experienţă», eu vedeam drept înaintea mea şi 
la dreapta, aşa cum am indicat în plan. Nu puteam vedea spre 
stânga, dar ştiam că persoana cu care eram căsătorit era aşezată 
în acea parte a camerei. Copiii care se jucau pe jos aveau în jur de 
patru ani, primul, şi trei, al doilea. Cel mai mare era o fetiţă bru- 
netă. Cel mai mic era blond şi mă gândeam că este băiat. Dar am 
văzut apoi că erau două fetiţe. Ştiam de asemenea că de cealaltă 
parte a peretului... era ceva foarte ciudat, ceva ce nu înţelegeam 
deloc. «Amintirea» mi-a revenit brusc într-o zi, în anul 1968, când 
stăteam pe un scaun şi mă prepgăteam să citesc ceva şi când mi-am 
ridicat privirea spre copii... Am realizat că era «amintirea» din 
1941. După care, am început să realizez că aceste amintiri ciudate 
aveau un sens. lar obiectul bizar din spatele peretelui era un 
aparat de încălzit cu aer comprimat. Astfel de aparate nu se 
foloseau şi nu se folosesc nici acum, după câte ştiu eu, în Anglia. 
De aceea nu puteam să înțeleg despre ce era vorba.“! 


Problema prospectării viitorului 


Se pare că, în acest caz, viziunea viitorului era perfect clară, 
aproape ca o fotografie a momentului care urma să vină şi pe care 


' Kenneth Ring, En route vers oméga. Robert Laffont, 1991, 
pp. 227-228. 

personajul nu urma să-l trăiască decât peste mulţi ani. Asemenea 
pen de experienţă cunoaşte totuşi mai multe variante. Lucrurile 
nu sunt întotdeauna atât de simple. 

Din circa douăzeci de cazuri recenzate de Kenneth Ring în 
momentul în care el îşi scria cartea, unele se prezintă ca viziuni 
ale unor accidente teribile, viziuni care se vor desfăşura sub 
formă de vis exact până înainte de momentul critic, ceea ce îi va 
permite celui în cauză să se salveze. Dar. de fiecare dată, alte 
persoane care nu au beneficiat de aceeaşi atenţionare au ajuns 
victime ale acestor accidente în momentul. în locul şi în împre- 
jurările văzute în timpul acestor experienţe la hotarele morţii. 

Viziunea, tot atât de precisă ca şi în cazul tânărului englez 
cu copiii săi, nu corespundea deci unui eveniment perceput cu 
anticipație pe care cel în cauză urma, oricum, să-l trăiască. ci re- 
prezenta derularea unui eveniment care urma să se întâmple şi în 
care risca să se afle implicat. Deci nu erau undele provocate de 
eveniment care trebuiau negreşit să-l întâlnească pe cel interesat 
şi care fuseseră captate anticipat în zonă, fără legătură cu spaţiul 
şi timpul, şi unde s-ar fi putut grava. Undele percepute corespun- 
deau unui eveniment care era doar posibil pentru cel interesat. 

Oare ele au fost în întregime compuse ca imagini de sinteză 
de către vreo entitate binevoitoare însărcinată să-l protejeze pe 
cel interesat sau trebuie să evocăm aici ipoteza lumilor paralele 
care s-ar crea în jurul nostru, în fiecare clipă, în funcţie de opţiunile 
care ni s-ar prezenta şi între care noi trebuie, în fiecare moment. să 
alegem? Undele pe care le captăm astfel, în timpul acestor EHM. 
fără legătură cu spaţiul şi timpul nostru, vin oare din viitor sau 
doar „prospectează viitorul“? 

Problema este prezentată temeinic de Kenneth Ring. rapor- 
tând chiar un caz care pare să confirme această posibilitate. Este 
vorba despre o tânără care era pe punctul să se înece. în 1956. la 
vârsta de unsprezece ani. Plutind deasupra corpului său ea încerca 
să-l salveze, dar în acelaşi timp percepea, spunea ea. „trei traiec- 
torii care conduceau spre viitor... Fiecare constituia o alternativă 
compusă din evenimente pe care le-am văzut“. Ea numeşte aceste 

traiectorii „viitorul A, viitorul B şi viitorul C“. „Viitorul A, ne spune 
Kenneth Ring, era acela care s-ar fi derulat dacă anumite eveni- 
mente nu ar fi avut loc în vremea lui Pitagora, cu trei mii de ani 
în urmă. Era un viitor de pace şi armonie, marcat prin absenţa 
războaielor religioase şi prin figura lui Hristos. Viitorul B cores- 
pundea scenariului clasic al viziunilor profetice. Viitorul C era o 
viziune şi mai distructivă a viitorului B. Viitorul B şi viitorul C îi 
trimiteau imagini simultane şi, începând de pe la sfârşitul seco- 
lului până către anul 1956, imaginile, dintre care unele erau banale, 
formau traiectorii separate... Astfel, persoana respectivă era 
conştientă de trei forme de potenţial viitor, dintre care doar două 
aveau încă, pentru ea, şanse să se realizeze pe Pământ .* 


Accesul la cunoaşterea totală 


Aşa cum se poate înţelege din acest ultim caz, viziunile 
viitorului pot foarte bine să nu se limiteze la câteva episoade din 
viața personală a celui implicat. Fenomenul poate lua o amploare 
extraordinară, întinzându-se în întregul univers. În aceste noi 
versiuni, nu există posibilitatea de a verifica dacă viitorul între- 
zărit se realizează mai târziu şi aceasta cu atât mai mult cu cât, 
revenind la viaţa din această lume, cei care au fost crezuţi morţi 
uită “absolut totul. Îată un astfel de caz, prezentat doctorului 
Moody?, printre multe altele posibile: 

„Totul s-a petrecut, cred eu, imediat după trecerea în revistă 
a întregii mele vieţi trecute. Am avut brusc senzaţia că posed 
cunoştinţe în toate domeniile — despre tot ce s-a întâmplat de la 
începutul lumii şi despre tot ce urma să se petreacă la infinit. Pentru 
o clipă, am avut impresia că puteam pătrunde în toate secretele 
universului, stelele, luna - absolut orice. Dar din momentul în 


' Kenneth Ring, ap. cit., pp. 265-266. 
Raymond Moody, Lu'nieres nouvelles sur la vie après la vie, Robert 


Laffont, 1978, pp. 46—48. 

care am hotărât să revin la viaţă, toate datele s-au şters şi nu am 
reţinut aproape nimic“. 

~T În acest caz, se pare că nu este vorba într-adevăr despre 
vizionarea evenimentelor ca într-un film. Universul este prea vast 
şi chiar mica noastră planetă este prea complexă pentru o astfel 
de vizualizare. Dar există totuşi comunicarea unei informaţii şi 
trebuie că există o bază unde se află, ca într-un fel de arhivă. toate 
evenimentele, mici sau mari, ale acestei lumi. De altfel, urmarea 
mărturiei confirmă faptul acesta. 

Doctorul Moody, încercând să studieze mai profund feno- 
menul, i-a cerut martorului să-i explice sub ce formă i-au fost 
făcute cunoscute toate datele, iar acesta a răspuns: 

„Sub toate formele posibile: imagini, sunete, gânduri: 
Oricum ; şi oricât. Ca şi cum nimic n-ar fi rămas necunoscut. Tot ce 

Alții vorbesc despre Das Mitea de a cunoaşte totul mai 
degrabă decât despre o cunoaştere totală însuşită. „Erudiţia şi 
informaţia sunt acolo, la dişpoziţia ta, fără limite. povesteşte un 
alt martor. Respiri cunoaşterea... Brusc, afli toate răspunsurile... 
Este ca şi cum ţi-ai concentra atenţia asupra unui punct din aceste 
informaţii şi, deodată, cunoaşterea ţâşneşte din acel punct, automat. 
Parcă ai asista la o duzină de cursuri de lectură rapidă“. 

Un alt martor explică astfel experienţa trăită: „A existat un 
moment în timpul celor întâmplate — cum să vă spun? — parcă aş 
fi ştiut totul despre toate... Timp de câteva clipe, nici o comuni- 
care nu mai era necesară: aveam sentimentul că tot ceea ce aş fi 
dorit să ştiu putea fi imediat aflat" ' 

Este şi cazul lui Tom Sawyer, simplu mecanic în oraşul său, 
aproape zdrobit de camionul pe care-l repara şi care i-a căzut pe 
piept. După ce descrie pe larg întâlnirea sa cu Fiinţa de lumină, 
adaugă: 

„A doua experienţă. de asemenea magnifică, constă în 
faptul că-ți dai seama că te afli deodată în contact cu cunoaşterea 


' Raymond Moody, op. cit., pp. 50 ṣi Sl. 

absolută, totală. Este greu de descris... Te gândeşti la o întrebare... 
şi imediat afli răspunsul. Este foarte simplu. Şi poate fi vorba 
despre orice fel de întrebare, asupra oricărui subiect. Poate fi despre 
un lucru despre care nu ştii nimic, pe care nu-l înţelegi, şi lumina 
îți aduce răspunsul corect pe loc, ajutându-te să-l înţelegi“! 

Uneori, cunoştinţele întrevăzute pentru o clipă nu dispar 
complet. La început, rămâne o nostalgie foarte puternică, mai 
apoi, unele amintiri vagi care revin sub formă de intuiţii. Lucru 
valabil în mod sigur pentru Tom Sawyer, care nu a avut şansa să 
studieze prea mult în viaţă, şi care, după întâlnirea cu Fiinţa de 
lumină, a devenit pasionat de fizica cuantică. În mod normal, trebuia 
să înveţe sau să reînveţe totul în acest domeniu dar, în mod 
misterios, pe măsură ce se cufunda în lucrări de specialitate, avea 
impresia că regăseşte amintiri ascunse. lată, de pildă. mărturia 
soţiei sale într-o scrisoare adresată lui Kenneth Ring: 

„Adesea, pronunţă câte un cuvânt pe care el nu l-a mai auzit 
niciodată înainte. în lumea noastră. Câteodată este un cuvânt 
necunoscut, dar află... că este legat de teoria luminii... vorbeşte 
despre obiecte mai rapide decât viteza luminii şi pentru mine este 
greu să înţeleg. Când Tom începe să citească o carte de fizică, 
susţine că el cunoaşte deja ce tratează şi caută altceva“? 

Când l-am întâlnit pe Tom Sawyer la congresul Organizaţiei 
americane de studiere a stărilor premergătoare morţii (1ANDS*). 
la Charlottessville, în urmă cu câţiva ani, studia alături de profesori 
universitari modelele cosmologice, mai ales galaxiile sau uniunile 
de galaxii în formă de tor. 

Mediumurile sunt nevoite să reflecteze la ceea ce trăiesc 
zilnic. Părerea lor mi se pare deci foarte interesantă, mai ales atunci 
când vine de la unul dintre cei mai renumiţi dintre „senzitivi“ 
Mediumul olandez Gerard Croiset se numără cu siguranţă printre 


' Kenneth Ring. op. cit., pp. 75-76. 
Ibid.. p. 147. 
* IANDS - International Association for Near Death Studies. 

cei mai dotați din secolul nostru. El este mai ales celebru prin 
faptul că a realizat de sute de ori testul numit „al scaunului gol“: 
i se desena planul unei săli de teatru sau de conferinţe, numero- 
tându-se scaunele. Apoi, i se cerea să descrie persoana care ocupa, 
de exemplu, scaunul cu numărul 39, într-o anumită zi. El era capabil 
atunci să ofere o serie de informaţii asupra persoanei respective, 
vârsta, relaţiile de familie, profesia, ce a făcut în ziua aceea, înainte 
de spectacol etc. Dar acest mare „senzitiv“ era de asemenea celebru 
pentru capacităţile sale la distanță. Gerard Croiset a fost studiat 
de cei mai mari specialişti în paranormal din Europa, Statele 
Unite şi Japonia. lată cum înţelege el funcţionarea puterilor sale 
paranormale: 

„După părerea mea, universul reprezintă o singură şi unică 
reţea, un soi de sferă incluzând tot ceea ce există. Chiar dacă 
avem impresia că domneşte dezordinea şi dezechilibrul, legea 
dominantă este cea a armoniei. Dacă rânduirea universală este 
tulburată într-un punct, această tulburare este compensată în alt 
punct al întregului. Dacă, într-un loc oarecare, o persoană are 
nevoie de ajutor, eu pot, din locul în care mă aflu şi după posi- 
bilităţile de care dispun, să-i dau ceea ce îi lipseşte pentru a-şi 
regăsi calmul. Dacă este vorba să ajut la găsirea unui dispărut sau 
de îngrijirea unui bolnav, vin mereu în ajutor fără să fiu împiedicat 
de limitele timpului, de distanţă sau de obstacole aparente. Senzi- 
tivul nu este decât intermediarul curentelor spirituale pozilive 
care menţin echilibrul universal“! 

Voi reţine mai ales două noţiuni care mi se par susceptibile 
să ne ajute într-o zi să înţelege: mai bine cum poate să funcţio- 
neze un aparat ca cronovizorul: ideea unei „reţele unice, un soi de 
sferă incluzând tot ceea ce există“ şi ideea de „curente spirituale 
pozitive care menţin echilibrul universal“. 


' Jean Prieur. La Mémoire des choses, l'art de la psychomelrrie. Arista. 
1989, p. 68B. 

Un cronovizor fără aparat 


Voi încheia evocarea cazurilor paranormale care confirmă 
în mod absolut existenţa acestor unde printr-unul dintre feno- 
menele cele mai celebre din arhivele vieţii mistice. Este vorba 
despre o sfântă italiană, căsătorită, mamă a şapte copii, croitoreasă 
modestă la Roma, sfânta Anna-Maria Taigi. În 1790, pe când nu 
avea decât douăzeci şi şapte de ani. a primit un har extraordinar 
pe care l-a folosit „timp de patruzeci şi şapte de ani, până la 
de lumină, í ca Un soare, cu o coroană de spini, şi figura unei femei 
șezând, ca înti-un medâlion. Trec peste detaliile acestei figuri şi 
nu prezint decât ceea ce ne interesează: mă voi limita la mărturia 
cardinalului Pedicini (numărând 7 200 de pagini), depusă cu ocazia 
procesului său de sanctificare. „Timp de patruzeci şi şapte de ani, 
zi şi noapte, în căminul său, la biserică, pe stradă, ea vedea. în 
acest soare din ce în ce mai strălucitor, toate lucrurile fizice și 
aspectele morale de pe Pământ: pătrundea în abisuri şi se înălța 
în Cer, unde vedea soarta celor decedați. Vedea gândurile cele 
mai secrete ale persoanelor prezente sau aflate la depărtare, 
evenimentele și personajele secolelor trecute... Obiectul la care se 
gândea apărea clar şi complet... Doar privind spre acest soare 
mistic, ea intra, după cum dorea, în încăperile cele mai secrete ale 
suveranilor. Vedea locurile, personajele care tratau afaceri, părerile 
lor politice, sinceritatea sau duplicitatea miniştrilor, toată politica 
subterană a secolului nostru, precum şi hotărârile lui Dumnezeu 
pentru a reduce la tăcere aceste personaje importante. Vedea com- 
ploturile şi reuniunile tenebroase ale diferitelor secte; i se înfăţişau 
membrii acestor societăţi. gradele lor, ceremoniile, toate în cele 
mai mici detalii și din orice colţ al lumii, ca şi cum totul s-ar fi 
petrecut în camera ei... Putem spune că acest har era omniscient, 
însemna cunoaşterea tuturor lucrurilor, în măsura în care inteli- 
genţa este capabilă să cuprindă în această viaţă... Vedea, pe ocea- 
nele îndepărtate, nave în pericol, auzea strigătele naufragiaţilor: 
pătrundea în temniţele din China sau din Arabia...“ 

Voi adăuga, totuși, un detaliu important: în acest soare, 
Anna-Maria vedea atât viitorul, cât şi trecutul. „când în imagini 
reale, când în imagini alegorice. Uneori. Domnul explică sim- 
bolul, alteori nu“! Numeroasele exemple cuprinse în această 
scurtă biografie demonstrează clar că ea nu se înșela niciodată. 
Cardinalii nu ezitau să apeleze la ea, şi nici însuşi papa. 

Ai într-adevăr impresia că este un cronovizor fără aparat! 
Un detaliu mă interesează în mod deosebit: pentru Anna-Maria 
era suficient să se gândească la un loc sau la o persoană, pentru 
ca „reglarea“ să se facă automat asupra lucrului dorit. Se constată 
acelaşi fenomen ca în cazul ieşirilor în afara corpului, care sunt 
spontane, de exemplu într-un accident, sau sunt controlate, cum 
se pare că se pot obţine prin anumite tehnici?. Este suficient atunci 
să te gândeşti la o persoană pentru ca corpul spiritual (subtil, 
eteric, energetic, cun doriţi) să se găsească imediat lângă ea, dar 
invizibil, fără să fi trebuit să traverseze un spaţiu, să parcurgă o 
distanţă. Desigur, în acest gen de călătorie. doar cel interesat, 
călătorul, ştie că s-a deplasat. Ceilalţi nu pot să-l vadă, cu excepţia 
celor cu calități de medium. Acelaşi fenomen se întâlneşte în caz 
de bilocaţie, dar atunci corpul spiritual se materializează astiel 
încât este văzut de toată lumea şi poate acţiona în acelaşi moment 
în cele două locuri. Natuzza Evolo, mistică italiană contempo- 
rană, pe care am întâlnit-o personal, explică: 

„Nu demult, m-am dus la Geneva. altădată la Londra. Călă- 
toria nu pare să se desfăşoare în timp. Mă trezesc instantaneu 
acolo unde trebuie să ajung, indiferent de distanță. Când merg la 
cineva, ajung direct în camera sau, cel mai adesea, într-o cameră 
alăturată celei în care se află persoana pe care trebuie să o vizitez. 


' Albert Bessitres. La Bienheureuse Anna-Maria Taigi, Resiac, 1977. 
pp. 54-55 şi 164. 

? A se vedea, de exemplu, lucrările lui Robert Monroe. Le Voyage hors 
du corps. Garanciăre. 1986; Fantastiques Expériences de voyage astral, Robert 
Laffont, 1990; Charles Lancelin, Méthode de dedoublement personnel. F. 
Sorlot, 1986; Jeanne Guesn€. Le Grund Passage, Le Courrier du Livre. 1978 
etc. 

Deschid uşa şi o închid după terminarea acţiunii. Nu am avut 
niciodată impresia că străbat pereţi sau ziduri materiale. Ajung 
direct acolo unde doresc să merg. Uneori, ajung pe o stradă sau 
într-un loc exterior. Când călătoresc astfel. nu văd niciodată lucru- 
rile de sus, ca şi cum aş zbura. Mi se pare deci că toată călătoria 
nu se desfăşoară în lumea fizică, ci în cea spirituală” !. Şi aici se 
simte existenţa unui reglaj care se face automat asupra locului sau 
a persoanei vizate; doar dacă nu este vorba despre intervenţia 
vreunei entităţi din Lumea Cealaltă şi este adevărat că Natuzza 
Evolo este întotdeauna însoţită în călătoriile sale de un „ghid“, 
înger sau spirit. 

~ Unaltdetaliu din viziunile Annei-Maria Taigi pare a confirma 
aceasta. Este vorba, ca şi pentru cronovizorul părintelui Ernetti, 
despre dimensiunea imaginilor percepute. Există desigur mişcare 
şi sunet în aceste viziuni, dar foarte reduse, probabil chiar mai 
diminuate decât cele captate de cronovizor. Nu este vorba deci 
nicidecum de o preluare în direct a evenimentului şi a persona- 
jelor. Între scena reală şi viziunea avută de mistică, există o prelu- 
crare de miniaturizare şi de alegere a unghiului de vedere. Poate 
aici trebuie evocată intervenţia „spiritelor“ celor decedați, cum o 
face Jean Prieur legat de un tip particular de caractere de medium. 
psihometrii. dar în termeni care par să se potrivească tuturor 
formelor de medium: 

„În ceea ce mă privește, eu cred... că sunt chiar fiinţele din 
Lumea Cealaltă care prezintă aceste imagini, muzica, sonorită- 
tile... şi care transmit toate informaţiile neaşteptate. Noi suntem 
cufundaţi în oceanul cosmic unde circulă numeroşi curenţi care 
fiu sc amestecă și care se prezintă psihicului nostru sub cele mai 
diverse moduri"? 

Trebuie remarcat faptul că explicaţia propusă de Jean Prieur 
nu o contrazice deloc pe cea dată de Gerard Croiset. Există o 


' Françoi Brune. Les Miracles et aures prodiges. Philippe Lebiud. 
2000. pp. 106-107. 
> Jean Pricur. La Ménwire des choses, op. cit., p. 56. 


44 


„unică reţea“, unde se află „tot ceea ce există“. Aceste informatii 
„Tiu se amestecă“, dar mai trebuie ca „cineva“ să o aleagă pe cea 
care ne interesează şi chiar, mai precis — revin asupra aspectului 
-, unghiul de vedere sub care noi o vom percepe. Se cunoaşte fără 
îndoială că toţi derulăm „filmul vieţii“ în momentul morţii. În cea 
mai mare parte a timpului, nu revedem scenele sub unghiul de 
vedere sub care le-am trăit. Când retrăiţi momentul prezent în 
care staţi aşezat în fotoliu sau în pat cu această carte în mână. nu 
vedeţi scena ca o simplă reanimare a percepţiilor dumneavoastră 
actuale. Vă vedeţi, în întregime. din exterior. din punctul de vedere 
al cuiva care ar fi putut să vă observe şi v-ar fi făcut să trăiţi în acel 
moment amintirile sale. Cine alege deci unghiul de vedere? I se 
atribuie adesea alegerea, cu titlu de ipoteză, Fiinţei de lumină 
care este întâlnită la ieşirea din „tunel“; mai clar spus, unui spirit 
din Lumea Cealaltă. Oare pe această cale îi parveneau viziunile 
Annei-Maria Taigi, sub îndrumarea unui spirit din Cealaltă 
Lume? Şi oare. tot aşa funcţiona cronovizorul părintelui Ernetti, 
cel puţin până când şi-a atins scopul? Oare nu chiar nişte spirite 
de dincolo l-au împins pe părintele Ernetti spre acest gen de 
cercetări. fără ca el să-și deu seama cu adevărat de aceasta? La 
acest nivel, toate ipotezele sunt permise, dar, desigur, nu pot fi 
verificate. 

Părerea oamenilor de ştiinţă 


Studiile ştiinţifice asupra paranormalului nu avansează deloc. 
Fără îndoială, deoarece nu avem încă aparatele care să ne ajute la 
studierea fenomenului. Pentru moment, nu putem decît să-l con- 
statăm. Datorăm unei echipe americane, condusă de Brenda J. 
Dunne şi Robert G. Jahn, unul dintre cele mai recente studii 
importante întreprinse tocmai pentru a dovedi realitatea acestor 
viziuni la distanţă şi indiferent de timp. Studiul a fost publicat cu 
o prefaţă semnată de unul dintre marii noştri fizicieni, Olivier 
Costa de Beaurepard!. 


Clarviziunea retrocognitivă 


Protocolul acestor experienţe era următorul: se instala un 
medium într-un fotoliu comod şi i se aducea la cunoştinţă că peste 
o jumătate de oră urma să fie trimisă o echipă de televiziune 
într-un anume loc. Nu se ştia încă unde. Persoana cu proprietăţi 
de medium trebuia atunci să descrie locul unde era trimisă echipa. 
Se înregistra cu atenţie descrierea. Într-un alt punct al oraşului. se 
afla o echipă de televiziune care nu cunoştea nimic din descrierea 


' Brenda J. Dunne şi Robert G. Jahn, Aia frontières du paranormal, le 
rôle de l'esprit sur la matière. Éditions du Rocher. 1991. 

făcută. Puțin mai tîrziu, se extrăgea, la întâmplare, un plic închis, 
dintr-o grămadă de zece. Se afla astfel unde trebuia să meargă 
echipa de televiziune. Aceasta ajungea la locul astfel ales după 
circa o oră şi un sfert după ce mediumul făcuse descrierea. Echipa 
filma atunci locul descris pe biletul din plic, insistând asupra 
împrejurimilor. eventual o clădire centrală. dacă exista vreuna, 
privită din exterior şi interior etc. În final, se comparau imaginile 
astfel obținute cu descrierea făcută înainte de medium. Lucrarea 
publicată în limba franceză prezintă, în locul filmului. câteva foto- 
grafii alb-negru. Dar este suficient pentru a ne da seama că de- 
scrierea corespunde uimitor de bine locului ales la întâmplare. 
Prea multe detalii precise nu se pot explica prin hazard. Locurile 
sunt selecţionate cu multă atenţie. neputând fi interşanjabile. Avem 
deci de-a face cu adevărate viziuni la distanţă şi precognitive. 

De asemenea, trebuie ca persoana-medium să fi perceput 
nişte unde, cu o marjă de interpretare şi de eroare. În descrierea 
sa, adesea. ezită. tatonează. corectează, completează. Nu-l deran- 
jează detaliile numeroase. precise şi tabloul de ansamblu deosebit 
de exact. Oare a perceput dinainte undele care emanau direct din 
locul respectiv, undele emise chiar de film sau cele corespunzând 
celor percepute de membrii echipei de televiziune în timp ce 
priveau locul sau clădirile filmate? În această ultimă ipoteză, este 
vorba despre telepatie cu anticipație. Oricum, există o percepţie 
a undelor, indiferent de loc şi timp. 


Paranormalul este absolut normal 


În final, în toate aceste cazuri, foarte diferite. regăsim aceleași 
caracteristici care corespund cu ceea ce ştiinţa numeşte astăzi 
particule elementare pentru care nu există distanţă, nici trecut, 
nici prezent şi nici viitor; nici spațiu şi nici timp. Experiențele, ne 
spune Costa de Beauregard, referindu-se în mod absolut la cele 
declarate de mine. evocă fizicianului .„non-separabilitatea“, „.fe- 
nomen atât de «paradoxal» luat în sens comun, atât de bine verificat 

din punct de vedere experimental, atât de bine stabilit teoretic, 
inerent mecanicii ondulatorii şi cuantice“ !. Îi invit pe specialiști 
să citească referinţele strict tehnice oferite în prefață de Costa de 
Beauregard. Voi adăuga doar faptul că el este unul dintre puținii 
oameni de ştiinţă care susţin că fenomenele paranormale nu sunt 
deloc în opoziţie cu teoria relativităţii sau cea a mecanicii c cuan- 
tice, ci sunt, dimpotrivă, consecinţe normale şi perfect previzibile 
ale acestor teorii. Ştiu, de asemenea, că părerile sale asupra 
acestui subiect l-au discreditat în faţa unora dintre colegi?. 
Totuşi, ştiinţa cea mai oficială începe să emită ea însăşi 
ipoteze în susţinerea unor astfel de fenomene. Costa de Beauregard 
evoca non-separabilitatea. S-ar putea explica de asemenea con- 
servarea acestor informaţii din trecut printr-un câmp universal, în 
care s-ar imprima toate evenimentele ca pe placa unei holograme. 


Modelul bologramei 


Reamintesc pe scurt diferenţa dintre un diapozitiv şi o foto- 
grafie holografică. Dacă fac un diapozitiv normal al Giocondei, 
obţin pe peliculă chipul Giocondei micşorat. Ținând diapozitivul 
spre lumină, pot vedea o mică Giocondă. Aceasta înseamnă, sim- 
plificând puţin lucrurile, că fiecare punct de pe diapozitivul meu 
corespunde unui punct al tabloului, şi numai unuia. Dacă realizez 
o fotografie holografică a Victoriei de la Samorhrace, nu voi obține 
pe placă o reducere a dimensiunii statuii. Privită în lumină. nu voi 
vedea practic nimic. Va trebui să recurg din nou la razele laser 
pentru a face să apară în spaţiu o mică reproducere a Victoriei de 
la Samothrace. 

Dar dacă tai placa holografică în bucăţi, fiecare dintre ele 
îmi va permite. singură, să proiectez în spaţiu întreaga statuie. 


' Brenda J. Dunne şi Robert G. Jahn. op. cit., p. 15. 
Sven Ortoli şi Jean-Pierre Pharabod, Le Cunrique des quantiques, le 


monde existe-t-il?. La Découverte, 1984, p. 108. 

Ceea ce înseamnă că fiecare bucată, oricât de mică ar fi, conţine 
toată informaţia necesară, că fiecare punct al plăcii corespunde 
tituror punctelor care formează suprafața statuii. Reţineţi că, 
dacă placa s-ar întinde ca un înveliş în jurul Pământului, s-ar 
putea capta, în oricare loc, ceea ce se petrece oriunde pe Terra. 

Este ipoteza formulată de un filosof fascinat de ultimele 
descoperiri ştiinţifice şi tentat să înfăţişeze extinderile extreme 
ale problemei. „Caracteristicile conservării holografice arată, ne 
spune Ervin Laszlo, că dacă un câmp universal ar fi un suport 
holografic, acest câmp ar înregistra toate evenimentele care s-au 
produs în univers. Şi, dacă este indestructibil, orice informaţie 
înregistrată de acest câmp până la un moment dat ar fi suscep- 
tibilă de a se regăsi peste tot şi în orice moment“ !. Acest câmp 
universal corespunde destul de bine faimoaselor câmpuri morfo- 
genetice ale lui Sheldrake. Se ştie că, în cazul lui, tot ce este dobândit 
de o specie pe plan comportamental, tinde să se reproducă la 
aceeaşi specie, fără să existe nici o legătură genetică şi oricare ar 
fi distanţa. 

Totul ar corespunde, de asemenea, cu ceea ce o tradiţie 
ezoterică numeşte „cronicile sau arhivele akashe“, akasha însem- 
nând în sanscrită „eter“. Ar fi vorba despre un fel de peliculă care 
înconjoară Terra şi pe care s-ar înscrie toate evenimentele lumii. 
Însă, desigur. aceste „arhive“ erau mai degrabă concepute ca un 
pen de film şi nu după metoda holografică. Cum se întâmplă 
adesea în corespondenţele dintre credinţele trecutului și descope- 
ririle moderne, nu trebuie să forțăm similitudinile, dar nici să le 
negăm. Aici, schema hologramei aduce o formă de înțelegere 
care nu putea exista în secolele trecute. S. Freid şi, mai ales, 
C. G. Jung au întrevăzut posibilitatea ca toate faptele şi gesturile 
noastre să se înscrie. undeva, într-un loc misterios de unde incon- 
ştientul nostru să-şi scoată informaţiile. Doctorul şi parapsiho- 
logul Eugène Osty vorbea astfel despre un „plan transcendental“. 


' Ervin Laszlo. Aux racines de l'univers, Fayard, 1992. p. 266. 

şi Pierre Janet visa la un „paleoscop“ care să ne permită călătorii 
virtuale în trecut. David Bohm, fizician, profesor la Birbeck College 
din Londra, compara timpul cu o țesătură care uneori se întinde, 
alteori se strânge. Această concepţie despre universîi permitea să 
înțeleagă cum unele persoane senzitive au posibilitatea să 
perceapă trecutul. În realitate, trecutul nu a dispărut cu adevărat. 
Este doar ascuns într-o cută a timpului. „Evenimentul în totali- 
tatea lui rămâne înregistrat în hologramă, explică Michael Talbot 
preluând intuiţiile lui David Bohm, şi iluzia desfăşurării sale ca 
durată rezultă simplu din schimbarea de perspectivă a observa- 
torului. Evenimentul fiind înregistrat în holograma cosmică, nu 
poate cădea în uitare. Tridimensionalitatea scenelor la care se 
accede se înscrie de asemenea în similitudinile bogate în sens dintre 
retrocunoaștere şi hologramă... Tot holografică este non-locali- 
tatea unui asemenea har. Persoanele-medium pot astfel accede la 
trecutul unui sit arheologic, aflat aproape sau la kilometri 
depărtare. Altfel spus, trecutul înregistrat nu pare a fi într-un loc 
precis. Ca informaţie într-o hologramă, înregistrarea este non- 
locală: se poate ajunge la ea din orice punct al cadrului spaţio- 
temporal" !. 

Ţin să precizez, de asemenea. că aceasta se întâmplă nu fiindcă 
toate informaţiile se găsesc imprimate în acest câmp, inclusiv cele 
privind viitorul, căruia îi suntem predestinaţi. Întreaga noastră 
viaţă nu a fost deja scrisă de altcineva. fără noi, iar noi să nu facem 
altceva decât să jucăm ca într-o piesă fără să ştim, crezând în 
fiecare moment că acţionăm liberi, în timp ce suntem manipulați 
ca nişte marionete, fără ca noi să putem vedea sforile. Este exact 
eroarea comisă de Peter Krassa, în cartea sa despre cronovizor, 
purtând titlul Destinul rău este stabilit dinainte (vorherbestimmt, 
„predeterminat“). Aceasta ar fi adevărat dacă aceste „arhive“ ar 
fi înscrise în timpul nostru. Dar, în mod sigur, se pare că ele nu 
pot fi „arhivate“ decât la nivelul particulelor elementare, indi- 
ferent de timp şi spaţiu. În consecinţă, acţiunile mele nu se înscriu 


' Michael Talbot, L'univers est un holugramme, Pocket. 1994, p. 329. 

în aceste „arhive“ decât pentru că eu le săvârşesc, şi în momentul 
în care le săvârşesc. Faptul că eu captez informaţia înainte nu 
joacă nici un rol, deoarece această informaţie nu este înscrisă în 
timp, pe un suport material al lumii noastre, ceea ce ar însemna 
că altcineva decât mine ar fi înscris-o. Doar acţiunea mea se im- 
primă direct în acest câmp. Nu există o altă cauză a acestei infor- 
maţii decât însăşi acţiunea mea. Dar eu ştiu că relaţia între timpul 
nostru şi acel alt-timp este foarte greu de înţeles. 

Există un gen de schemă holografică ce pare subiacentă tuturor 
acestor experienţe paranormale. Este ceea ce confirmă prietenul 
meu, profesorul Ernst Senkowski, care, la 14 februarie 1987, a 
avut o întrevedere de mai multe ore cu părintele Ernetti. În legă- 
tură cu acest subiect, mi se pare interesant să redau aici comen- 
tariile sale. Ernst Senkowski este doctor în ştiinţe, a fost timp de 
cincisprezece luni expert în fizică al UNESO la Cairo, și profesor 
la Şcoala Superioară Tehnică din Rheinland-Pfalz, între anii 
1961-1988. Dar formaţia sa ştiinţifică nu l-a îndepărtat de ceea ce 
numim noi astăzi „paranormal“, ci din contră. El este, de ase- 
menea, bine cunoscut de toţi cei care studiază TCI. Tot lui îi 
datorăm şi lucrarea cea mai documentată şi mai riguroasă asupra 
acestei probleme !. Este deci foarte indicat, atât pentru precizia sa 
ştiinţifică, dar şi pentru deschiderea spirituală, să ne ofere o 
părere avizată. 

Or, ne spune el, „descrierea pe care ne-o face părintele 
Ernetti, conform căreia undele sonore şi cele vizuale ar fi păstrate 
în jurul Terrei ca o urmă dublă a evenimentelor — atât a celor per- 
sonale, cât şi a celor istorice —, şi ar putea deci fi reconstituite, nu 
poate fi acceptată sub această formă fără unele restricţii. Sem- 
nalele fizice, conform evoluţiei admise în general de entropie. ar 
trebui să se topească în zgomotul de fond, fără posibilitate de 
recuperare. Lucru valabil şi pentru mecanismul de stocare în 
centurile lui Van Allen, acceptat ca ipoteză de unii gânditori non- 


' Ernst Senkowski. /nstrumentale Transkommunikation. R. G. Fisher 
Verlag, ediţia a III-a, 1995. 

ortodocşi. Totuşi, ultimele teorii asupra universului ca structură 
complexă de informații cu mai multe dimensiuni se apropie de 
reprezentarea din cronicile «akashe». 

Ernetti vorbeşte, de asemenea, despre transformarea 
reciprocă sunet şi lumină. Dar [avem informaţii venite din Lumea 
Cealaltă, prin intermediul cuiva], Sari ne spune: «Undele lumi- 
noase, care în domeniile eterice sunt formate din sunete, consti- 
tuie modele de imagini». În alte comunicaţii prin intermediul 
unui medium, apare conceptul (nedefinit) de «sunete-culori» şi 
de mai multe ori entităţi din Cealaltă Lume ne-au afirmat că ele 
vedeau universul altfel (cu alte sensuri), uneori ca o hologramă. 
La «nivelul» Terrei, corelaţia strânsă între sunet şi lumină se ma- 
nifestă în alte stări de conştiinţă, în evenimente neurofiziologice 
şi psihologice cum este sinestezia“! 

Îmi amintesc, într-adevăr, că adesea, cei trecuţi în Lumea 
Cealaltă sau chiar unii care nu au suferit decât o EHM, menţio- 
nează această curioasă impresie de a auzi culorile şi a vedea 
sunetele. Referitor la energia care ar putea vehicula până la noi 
aceste informaţii, profesorul Senkowski enumeră mai multe 
posibilităţi: „undele Tesla“?, „undele de formă“, „undele gravita- 
tionale“ şi „câmpurile morfogenetice“. 

Trebuie efectiv să înțelegem nu numai cum şi unde pot fi 
stocate informaţiile, ci şi cum ne pot fi ele tfansmise. În toate 
aceste cazuri, trebuie să existe nu numai înregistrarea informa- 
țiilor — referitoare la trecut, prezent sau viitor —, ci şi proiecția 
acestor informaţii pe suportul material al unui aparat de-al 
nostru, deci pe al materiei din lumea noastră, perceptibil sim- 
țurilor noastre, pentru ca aceste informaţii să ne fie transmise. 
Trebuie, deci, ca aceste unde să poată avea un efect fizic asupra 
materiei, ca acţiunea lor să fie directă sau facilitată de o entitate 
din Cealaltă Lume. Asupra acestui punct dispunem de nume- 
roase alte indicaţii care par într-adevăr că ne vin de pe celălalt 


' Ernst Senkowski. op. cit., p.73. 
? A se vedea Margaret Cheney, Tesla: Man out of Time, Laurel, 1981. 

tărâm. Dar explicaţiile ne-ar antrena în consideraţii de natură 
prea tehnică. Nu pot decât să vă recomand lucrarea prietenului 
meu Senkowski '. 

În ceea ce mă priveşte, lucrurile încep să se lămurească. Prie- 
tenul meu, fizicianul Costa de Beauregard, afirmă cu calm 
într-una din lucrările sale? că „psihocineza este astăzi în mod 
curent demonstrată în laborator de către numeroşi cercetători ca 
Schmidt şi Jahn. şi emulii lor. cu ajutorul generatoarelor aleatorii 
conduse, de exemplu. de «zgomotul electronic» într-un conductor. 
Modul de funcţionare constă în obţinerea probabilității apriori 
finale «căutând de bunăvoie prin gândire». Dar, mai fantastic, 
este că acest efect al gândirii asupra funcţionării generatorului 
aleatoriu se exercită la [el de bine după funcţionarea lui, ca şi în 
timpul acesteia. Evident, precizează Costa de Beauregard, în 
aceste experienţe, „agentul psi operează aici-şi-acum la nivel 
macroscopic, pe înregistrarea deja făcută, ci cu mai puţin consum 
de energie în trecut, la nivel elementar, în timpul înregistrării“ 
Altfel spus, gândirea subiectului „psi“ se întoarce în timp şi acţio- 
nează asupra funcţionării aparatului înainte ca el să afişeze 
rezultatul. Se poate deci vorbi de „.retro-psihocineză“”. După 1976. 
un oarecare Helmut Schmidt“. publică în Statele Unite „rezulta- 
tele experienţelor «incredibile» desfăşurate după următorul 
program: 1. «se porneşte» un generator aleatoriu electronic care 
debitează (de exemplu) linii şi puncte în număr egal; 2 se pune 
înregistrarea în siguranţă fără a fi fost văzută; 3. după câtva timp 
se «derulează» înregistrarea în faţa unui «agent psi» invitat să 
stabilească rezultatul. Nu o să vă vină să credeţi, rezultatul este la 
fel de bun ca şi cum înregistrarea ar fi avut loc «aici şi acum». 
Experiențele au fost efectuate sub controlul riguros al lui Henry 
Stapp., fizician la Berkeley. care le-a comentat în Physical Review 
A, revista de fizică apreciată ca fiind prima în lume * 


' Ernst Senkowski. op. cit., îndeosebi pp. 239-252. E 
Olivier Costa de Beauregard. Le Corps subtil du réel éclaté. Editions 
Aubin, 1995. pp. 68-69. 
? Nu are nici o legătură cu anul politic german. 
“ Fascicula 50. p. 18. 

Studii paralele 


Desigur că părintele Ernetti nu este singurul care a încercat 
imposibilul. Şi alţi cercetători au fost seduşi de perspective asemă- 
nătoare şi deja au întreprins unele acţiuni. Voi menţiona mai întâi 
tentativele, mai modeste, ale lui Georges Charpak, deţinător al 
Premiului Nobel pentru fizică, şi duşman declarat al paranor- 
malului; el a regăsit pe vasele greceşti din Antichitate un ecou de 
zgomote şi chiar de conversații purtate în jurul acestor vase 
străvechi, atunci când argila era încă maleabilă. Aceste sunete s-ar 
fi putut imprima atunci pe suprafața amforelor şi a craterelor ' 
când olarul lucra încă la ele, înainte de a le băga în cuptor. 

Alţii au emis ipoteza că undele (toate sau numai o parte din 
ele) pe care noi le emitem fără încetare ar putea foarte bine într-o 
zi să întâlnească un obstacol oarecare în spaţiu şi să revină astfel 
către noi?. Ideea nu este absurdă. Se pare, într-adevăr, că anumite 
emisiuni de televiziune au fost captate din nou pe Pământ, la 
distanţă de ani de la emiterea lor. Explicaţia dată este aceea că 
era vorba efectiv despre o întoarcere datorită reflexiei într-un 
obiect ceresc. Dar de aici şi până la stăpânirea fenomenului este 
o prăpastie care pare de netrecut. O variantă a acestei ipoteze a 
fost prezentată ca science-fiction. În 1897, Kurd Lasswitz, într-un 
roman. arăta cum „marţienii“ reuşiseră să capteze urmele a ceea 
ce se petrecea pe Pământ, prin intermediul undelor gravitaționale 
care depășeau viteza luminii și apoi ni le trimiteau înapoi” 

Mai sunt şi alţii care, de multă vreme, ţinteau mai departe. 
Se pare că Edison a prezis că într-o zi „vom putea să facem înre- 
gistrări ale «Cuvântării de pe munte» cu cuvintele şi vocea lui 
lisus însuşi“. 


' Vase mari, frumos pictate cu scene mitologice şi cu două toarte 
laterale, în care se servea vinul la ospeţe (n. tr.). 
? Edoard Rhein. // miracolo delle onde, Hoepli. 1937. 
Kurd Lasswitz, Auf zwei Planeten (datorez această informație 
profesorului Senkowski). 

George de la Warr 


George de la Warr a făcut cercetări în această direcţie. Acest 
inginer de la Oxford a realizat un aparat pentru captarea undelor 
trecutului. „Fiecare animal, a declarat el unui ziarist de la Paris- 
Match), fiecare plantă şi fiecare mineral emite o rază care îi este 
particulară. Fiecare eveniment este o manifestare a uneia sau a 
mai multora dintre aceste raze“. Regăsim aici, formulată cu aproape 
aceiaşi termeni, teoria pe care mi-a dezvoltat-o părintele Ernetti. 
George de la Warr îşi asigurase colaborarea a trei fizicieni şi a 
câtorva alţi oameni de ştiinţă şi îşi construise un întreg laborator 
în împrejurimile Oxfordului pentru a-şi continua experienţele. 
Susţinea chiar că a reuşit să fotografieze, în ianuarie 1951, propria 
sa căsătorie, de la Nottingham, în 1928, după aproximativ două- 
zeci şi doi de ani de la celebrarea ei. Tot el recunoştea însă în 
acest interviu că fotografiile sale cu imagini ale trecutului erau 
încă puţin neclare. 

Totuşi, George de la'Warr nu trebuie văzut ca un simplu 
extravagant cum există atâţia. El a condus efectiv, de-a lungul a 
numeroşi ani, un laborator care a efectuat cercetări foarte intere- 
sante, mai ales în „radionică“. Una dintre lucrările sale a fost reti- 
părită recent?. Laboratorul său publica o revistă care era dublată şi 
de o ediţie în limba franceză ?. EI ar fi realizat „douăsprezece mii 
de clişee fotografice ale părţii eterice a materiei, precum şi a gân- 
dirii“. După părerea lui, fiecare ființă este însoţită, din clipa con- 
ceperii sale, de o formă eterică ce veghează, în momentul care se 
impune, la organizarea celulelor vii şi astfel la formarea corpului ei“ 


' Paris-Match, nr. 97, 27 ianuarie 1951. 
* George de la Warr, New Worlds beyond the Atom. Menston, Yorkshire 
(The Scholar Press), 1973. 
` Mind and Matter: Pensée er Matière, editată de Laboratoarele 
luwarr din Oxford. 
* A se vedea J. Roucous. Survivonce de l'Êre humain, editat de J. 
Roucous, Laguiole. 1959, pp. 48-49. 

Trebuie remarcat că această ipoteză este reluată astăzi de unul 
dintre cei mai importanţi biologi, John Eccles. El se gândea că 
ajungea să surprindă această formă obținând, de exemplu. prin 
fotografierea unei scminţe. floarea care urma să devină. De 
asemenea, totografiind eşantioane de sânge. el credea că va des- 
coperi în ele “bolile pe cale să se declanşeze la donatorul respecliv. 
băfi care în momentul 'acelă nu se rnanifestaseră încă şi care nu 
puteau deci fi detectate prin alte mijloace. Îmi amintesc că am 
asistat personal la experienţe de acest gen. Astfel de idei au fost 
reluate astăzi cu toată seriozitatea. 

Cele câteva aspecte prezentate cred că sunt suficiente pentru 
a ne da de pândit că trebuie să fi fost ceva adevărat în afirmaţiile 
lui George de la Warr în legătură cu fotografiile trecutului. Dar 
ce anume, mai exact? Cercetările următoare poate ne vor ajuta: 
sau, cel puţin. ne vor furniza o ipoteză. ~ 


Doctorul Montal 


Iată că un oarecare doctor Montal susținea, în Memoriile 
sale, că a reuşit să construiască un aparat care captează direct din 
creier amintirile. Mă îndoiesc că a “obţinut într-adevăr ceea ce 
urmărea. Voi prezenta mai departe o altă interpretare în acest 
sens. Dar să vedem mai întâi cum au decurs experienţele sale: 

„Am tăcut primele încercări chiar asupra mea. Am acţionat 
de la simplu la compus, şi am fotografiat astfel amintirea obiec- 
telor care îmi erau familiare: pendula, o vioară, microscopul; 
apoi, încet-încet, am putut să reproduc cabinetul meu de lucru, 
grădina şi. în final, scene din viață la care am fost martor. Am 
notat de asemenea erorile din amintiri comparând fotografiile- 
amintiri cu fotografii veritabile, şi am putut să constat că, de mai 
multe ori. amintirile se suprapuneau, ca şi cum mai multe clişee 
ar fi fost prinse pe aceeaşi placă“ ! 


' Dr. Albert Leprince. Les Cerveau.x cambrioles, Editions Jean Renard. 
1943. p. 17. 

Aş remarca mai întâi faptul că din ceea ce cunoastem în 
prezent despre memorie. ea nu este localizabilă. Avem desigur în 
creier centri vizuali, la [el cum avem centri auditivi, motori etc. 
Dar amintirile, vizuale sau de alt fel, nu par a fi localizate tot în 
aceşti centri. Dacă centrii vizuali sunt distruși, se poale totuşi să 
ai amintiri precise legate de cele văzute înainte de a orbi. Amin- 
tirile sunt stocate în ansamblul creierului ca nişte imagini pe placa 
unei holograme. Dar, chiar dacă presupunem că aparatul său a 
captat într-adevăr în creierul său imagini ale trecutului, ele nu ar 
putea fi decât foarte vagi. Amintirile noastre nu sunt fotografii. 
Mi se pare mai probabil faptul că el îşi proiecta amintirile pe plăci 
fotografice. Aceasta ştim că este posibil. 

Chiar el ne oferă indicii asupra acestui aspect. Povesteşte 
cum a trebuit cândva să aibă grijă de un bolnav care, în urma unui 
traumatism. suferea de un fel de halucinație recurentă. În timpul 
unei astfel de crize. iată că bolnavul se apleacă brusc înainte, 
fixându-şi privirea în pământ şi rămânând nemișcat. Imediat, 
doctorul Montal își aduce aparatul de fotograliat (un model 
deosebit, construit chiar de el) şi îndreaptă spre punctul fixat cu 
privirea de bolnav un fascicul de radiaţii emis de aparatul său. La 
developare, descoperă pe placă ce îl şocasc atât de tare pe clientul 
său: două cadavre oribil mutilate. În legătură cu acest caz, mi-aş 
permite totuşi să repet remarca mea anterioară: această imagine 
nu putea nicidecum să fie atât de clară pe cât doreşte doctorul 
Montal să ne facă să credem. Onestitatea mă obligă să adaug un 
detaliu: Memoriile au fost completate de medicul prieten care 
le-a editat. Dar, într-adevăr, admiraţia acestuia pentru doctorul 
Montal merge prea departe. Nu ezită să prezinte o încercare de 
grefă a unei emisfere cerebrale, lăsând să se înţeleagă că ar fi 
reuşit perfect |. Ştiu că în ziua de azi începe să se contureze posi- 
bilitatea unor astfel de operaţii dar, la începutul secolului trecut, 
nu cred că era realizabilă o astfel de intervenţie. Cu toate acestea, 
cred că proiecția amintirii obsesive pe placa fotografică amintită 


' Dr. Albert Leprince. op. cit., pp. 233-253. 

mai sus este foarte posibilă, doarece acest fenomen este pe de altă 
parte bine documentat. Am considerat deci că este bine să păs- 
trez această povestire, deoarece arată cât de mult obsedează 
imaginaţia oamenilor visul de a regăsi trecutul şi cum îi determină 
să exploreze cele mai variate căi. 

Într-adevăr, posibilitatea de a-ţi imprima gândurile pe o placă 
fotografică fusese deja dovedită de doctorul Baraduc încă din anul 
1905.. Mai târziu, profesorul japonez T. Fukurai de la universitatea 
din Kohyasan a reluat experienţele cu succes. Şi-a publicat lucrările 
într-o carte al cărei titlu s-ar putea traduce prin Clarviziune şi gând- 
grafie. Există şi o versiune a ei în limba engleză, pe care G. de la 
Warr o cunoştea !. Cercetătorii în TCI cunosc bine această posibilitate. 
Profesorul Senkowski mi-a arătat un film realizat în Statele Unite, în 
care se vede cum Ted Serios reuşeşte să proiecteze o imagine-gând pe 
o peliculă polaroid, cum, în Japonia, tânărul Masuaki Kiyota ajunge 
să reproducă prin gândul său turnul de televiziune din Tokio, tot pe 
o peliculă polaroid. Se ştie că este posibilă de asemenea proiectarea 
gândului sub formă de cuvinte imprimate pe banda de magnetofon. 
Experienţa a fost încercată cu succes deja în mai multe ţări şi, de 
curând, în Franța?. Mi se pare deci posibil ca G. de la Warr să fi putut 
obține astfel o imagine, puţin neclară, a propriei căsătorii gândindu-se. 
chiar involuntar, la fotografiile pe care le făcuse atunci. El a crezut, 
probabil cu toată sinceritatea, că a captat o urmă a trecutului, când 
de fapt el prinsese doar proiecția amintirilor proprii. Dar nu este 
vorba cu adevărat despre un cronovizor în sensul celor susținute de 
părintele Ernetti. 


Spalding 
Lucrările lui Steinmetz şi Spalding, menţionate uneori, nu 


par a fi depăşit stadiul de vis”. Spalding susţinea totuși că a putut 


! J. Roucous, Survivance de l'être humain, op. cit., pp. 62-63. 

? A se vedea, în legătură cu acest subiect, Parasciences. nr. 43. pp. 27-29. 

? Baird T. Spalding. Ultimes Paroles, Robert Laffont, colecţia „Les 
portes de l'étrange“, 1985. 

fotografia discursul inaugurat al lui George Washington. lată cum 
povesteşte el evenimentul: 

„A fost rostit în oraşul New York, în locul care acum poartă 
numele de Sala federală (The Federal Hall). Pe clişeele noastre, se 
poate recunoaşte fiecare demnitar de pe estradă, ca şi George 
Washington însuşi, care se mişca încoace şi încolo în faţa grupului 
în timp ce-și rostea discursul inaugural. În acea perioadă, nu a 
existat nici o fotografie a acestui grup. Doar tablouri. Acum pose- 
dăm imaginea reală şi, în plus, vocea lui George Washington pe 
un disc“. 

Mai târziu, Spalding susţinea că a ajuns până la celebra 
„Cuvântare de pe munte“, realizând astfel ceea ce i se atribuia lui 
Edison. Pe Hristos îl descria astfel: „Ştim că omul lisus nu era 
diferit de noi. Avem o istorie completă a vieţii sale de familie. 
acum două mii de ani, şi ştim că familia lui era bine situată, că era 
un om de mare influenţă, un caracter puternic. Avea 1,87 m înăl- 
time şi când se afla într-o mulţime l-aţi fi remarcat şi v-aţi fi spus: 
«lată un om care va realiza lucruri măreţe». Şi le-a realizat, 
într-adevăr. Istoria de astăzi o confirmă“. E! ar fi captat şi scena 
înmulţirii pâinilor şi a peştilor. Dar ceea ce l-a derutat profund a 
fost faptul că personajul văzut de el nu semăna deloc cu Iisus al 
lui Leonardo da Vinci. 

Oricum, această poveste începe printr-un prim aspect 
neverosimil: colaborarea dintre Steinmetz şi Spalding. Ceea ce 
ştim despre Charles Proteus Steinmetz nu poate decât să ne inspire 
încredere. A lucrat vreme îndelungată în laboratorul de cercetări 
al firmei „General Electric“, la Schenectady, fiind considerat aici 
absolut „strălucit“; termenul era folosit mereu la adresa lui, fiind 
considerat un adevărat „geniu“ !. Ceea ce ştim însă despre Baird 
T. Spalding ne demonstrează că este vorba de pure fabulaţii. 
Începând de altfel, foarte probabil, cu această colaborare cu 
Steinmetz la care doar el se referă. 


' Margaret Cheney. Tesla: Man out of Time, op. cit., pp. 31. 42, 50. 180. 

Unicul său biograf, David Bruton. l-a cunoscut foarte bine 
pe Spalding în ultimii trei ani de viaţă ai acestuia. Ceea ce declară 
este edificator: „Spalding nu era aproape nimic din ceea ce 
pretindea a fi“. Nu a murit la 95 de ani. După calculele lui Bruton. 
nu a depăşit vârsta de 80 de ani. Familia lui nu era originară din 
India şi nici din Deşertul Gobi. Toate poveştile pe care le-a debitat 
pentru a da credibilitate operei sale de căpătâi! nu sunt decât pure 
invenţii. Lucrarea, vândută în milioane de exemplare în întreaga 
lume. nu se bazează pe nimic. Este suticient de altfel să citeşti 
câteva pagini pentru a te convinge de aceasta. Aiureli şi spirituali- 
tate anostă. Cazul nu este unic. Aproape acelaşi lucru s-a 
întâmplat cu Lobsang Rampa sau Bo-Yin-Ra. Spalding nu a făcut 
decât o scurtă călătorie în India în anul 1935. Casa de odihnă de 
pe malul Gangelui. mai sus de Calcutta. nu a existat niciodată. Nu 
a fost niciodată în Tibet, nici în China. În fine, i-a mărturisit 
cândva lui Bruton că această cameră de filmat trecutul nu exista 
în realitate, dar era pe cale să o realizeze. Nu-i acelaşi lucru! 

Adăugaţi la toate acestea că un medium i-ar fi explicat lui 
Bruton că Spalding se afla sub controlul a trei „entităţi astrale“, 
bunicul său, un bătrân miner şi un copil. S-ar putea ca prin 
intermediul unor astfel de proprietăţi să-şi fi compus Spalding 
opera. Ar fi putut chiar primi informaţii extrase direct. de către 
ghizii săi, din faimoasele „arhive akashe“. Prefer să nu vă dau 
lista, oricum incompletă. a celor care pretind că au avut acces 
direct la faimoasele arhive. Inutil să spun că făcând trimitere la 
ele se garantau naivilor tot felul de aiureli” Eu cred că proprie- 
tăţile de medium sunt ceva real: admit existenţa unui astfel de 
câmp de informații pe care putem, dacă dorim, să-l numim 
„arhive akashe'; dar să nu exagerăm! 


' Baird T. Spalding. Viata și învățătura Maeyvilor, 5 volume publicate în 
timpul vieţii sale. volumul VI. după moartea sa. conform „notelor“ sale. De 
Vorss Publications. În limba Francezi, La Vie des Maitres. Robert Laffont. 
colecţia „Les portes de Vétrange“. 1972. 

* Despre Spalding. a se vedea ediția germană a lui Peter Krassa. Dein 
Schicksal..., pp. 186-192. dar fără critica lui Bruton pe care o găsiți în ediția 
americană, Father Erneni's Chronovisor..., pp. 141-151. 

Pe urmele părintelui Ernetti 


Dacă, de mult timp, nu mai aveam nici o îndoială asupra 
existenţei unor astfel de unde şi a posibilităţii ca într-o bună zi să 
se construiască un astfel de aparat, aceasta nu era suficient pentru 
a-mi dovedi că existase în realitate, nici măcar cel descris de 
părintele Ernetti. Aparatul — pe care nu l-am văzut, nici în foto- 
grafie măcar, de la care nu am văzut nici un rezultat, nici imagini. 
nici sunete ~ funcționase oare într-adevăr atât de bine încât să 
justifice descrierile şi entuziasmul părintelui Ernetti? Şi cum să-i 
conving pe alţii că o asemenea descoperire fantastică există, fără 
altă dovadă decât propriile-mi cuvinte? Am înţeles, sau mai 
degrabă să spunem că am admis că există teama provocării unei 
catastrofe la scară planetară, teamă care a impus tăcerea absolută 
în fața unui asemenea eveniment. Dar ar fi trebuit, totuşi, să 
rămână undeva nişte urme, nişte indicii ale existenţei sale. Trebuia 
să aflu mai multe. 

Ştiam deja că la Bologna există faimoasa Bibliotecă 
Bozzano-De Boni, poate cea mai importantă în documente privind 
fenomenele paranormale. Am profitat deci de una dintre nume- 
roasele mele călătorii în Italia pentru a lua contact cu Silvia 
Ravaldini, care m-a primit cu multă amabilitate în biblioteca sa şi 
m-a îndrumat în folosirea aparatelor electronice. Cuvântul-cheie 
„cronovizor“ m-a condus la o serie întreagă de articole apărute în 
presa italiană. Am fost şocat de cele aflate: dovada, sau cvasidovada, 

că toată povestea cu cronovizorul nu era decât o farsă, sau mai 
bine zis un fel de vis delirant creat de o minte bolnavă, puţin 
schizofrenică. 


Lovitură de teatru 


Am descoperit deci în acea zi că părintele Ernetti, care 
susținuse că nu are nici o fotografie să-mi arate, dăduse cândva 
unui gazetar de la ziarul La Domenica del Corriere! o fotografie 
a lui Hristos răstignit obţinută prin cronovizor, că imaginea a fost 
reluată de multe alte reviste şi de asemenea de Robert Charroux 
într-una din cărţile sale” Dar cel mai grav era faptul că exista o 
fotografie, absolut identică, ce nu era decât o imagine pioasă, care 
reproducea crucifixul unei mănăstiri. Nu exista nici o îndoială. 
Era vorba despre aceeaşi imagine, inversată doar dreapta-stânga. 
Fotografia fusese luată exact sub acelaşi unghi, având aceeași 
luminozitate, umbrele şi luminile se evidenţiau în același fel. 
Despre toate acestea, părintele Ernetti nu-mi suflase nici o vorbă. 

lată, deci, câteva exemple din ceea ce am descoperit în 
presa italiană de specialitate, de pildă într-un număr din Giornale 
dei Misteri, apărut în anul 1980: 

„Nu-l cunosc personal pe părintele Ernetti şi nu-mi permit 
deci să-l judec, dar asupra faptelor pot să-mi exprim o părere. 
Până în prezent, despre «maşina care fotografiază trecutul» nu 
avem decât multe vorbe, dar nici o dovadă concretă. Unicul fapt 
comunicat oficial în presă şi garantat de el ca fiind o probă con- 
cretă, s-a dovedit o mare înşelătorie. Mă refer la imaginea chipului 
lui Hritos, pe care părintele Ernetti a oferit-o ziariştilor decla- 
rând că a obținut-o prin intermediul maşinii. La o cercetare mai 


' La Domenica del Corriere, nr. 18 din 2 mai 1972, articolul lui Vincenzo 


Maddaloni intitulat ..Inventata la macchina che fotografa il passato“. 
* Robert Charroux. Le Livre du passé rmysterieux, Robert Laffont, 1973, 
p. 337. 

atentă, s-a dovedit că fotografia nu era altceva decât o reproducere. 
inversată, a unei imagini pioase care se vinde cu $ lire bucata într-un 
sanctuar din Collevalenza, lângă orașul Todi (Perugia), ea însăşi, 
la rândul ei, o reproducere a unei sculpturi în lemn aparţinând lui 
Cullot Valera, aflată în sanctuar. (Am publicat totul în numărul 
17 din Giornale dei Misteri. invitându-l pe părintele Ernetti să dea 
o explicaţie. Nu am primit nici un răspuns din partea lui.) 

Cred că, pentru început ar trebui să ne explice cum a putut 
să comită o mistificare atât de degradantă, iar apoi să pretindă 
credibilitate“ '. 

Este vorba aici despre un articol semnat de Sergio Conti, un 
colaborator permanent la Giornale dei Misteri, în care răspundea 
scrisorilor primite de la cititori, publicate şi acestea în acelaşi 
număr al revistei. Schimbul de mărturii şi lămuriri nu s-a oprit 
aici. El a continuat de-a lungul anilor şi poate nu s-a încheiat încă. 
Am descoperit astfel, în acelaşi jurnal, că în anul 1982. acelaşi 
Sergio Conti îi scrisese lui Carlo Trajna, un inginer bine cunoscut 
de specialiştii TCI, sugerându-i o explicaţie interesantă în legă- 
tură cu apariţia imaginii lui Hristos de la Collevalenza pe cro- 
novizor. Îi oferea astfel părintelui Ernetti o portiță deschisă care 
i-ar fi permis să-şi „spele păcatele“. Soluţia propusă se inspira din 
câteva cazuri rarisime, dar bine documentate, când o persoană, 
dotată cu puteri de medium foarte intense, reuşeşte să imprime o 
peliculă fotografică doar cu gândul. Sergio Conti menţiona astfel 
cazul lui Ted Serios, din Statele Unite, despre care am vorbit deja 
şi la care îl adaug pe cel al japonezului Masuaki Kiyota, ambii 
lucrând cu aparate polaroid, dar primul cu un obiectiv complet 
deschis, iar al doilea cu un obiectiv complet închis. Conform acestei 
explicaţii, părintele Ernetti ar fi contemplat imaginea repre- 
zentând crucifixul de la Collevalenza şi l-ar fi proiectat mai târziu 
el însuşi, prin gândul său, fără să-şi dea seama, pe pelicula 
cronovizorului?. 


' ŢI Giornale dei Misteri, nr. 114, 1980, p. 69. 
? Idem, mai 1982, p. 41. 

Din nefericire, oricât de ingenioasă ar fi fost, această explicaţie 
nu se potrivea deloc cu ceea ce îmi povestise părintele Ernetti. Ea 
nu explica în nici un fel mişcarea, nici persoanele care stăteau în 
jurul lui Hristos răstignit, nici celelalte scene ale vieţii lui Hristos, 
nici alte evenimente precum discursul lui Mussolini sau al lui 
Napoleon, nici sunetele auzite şi înregistrate. De altfel, nici la 
această propunere de explicaţie şi nici la întrebări ulterioare, 
părintele Ernetti nu a răspuns niciodată. Se vede asta din articole. 
De exemplu, Sergio Conti este din nou indignat când, în 1984, 
gazetarul Vincenzo Maddaloni, de la Domenica del Corriere, 
semnează într-o altă publicaţie, La Torre di Babele, un nou 
interviu pe care i l-a acordat părintele Ernetti, cu aceleaşi afir- 
maţii şi aceeaşi fotografie a lui Hristos de la Collevalenza ca unică 
dovadă ' 


Cine este cu adevărat părintele Ernetti? 


Totuşi, după depăşirea primului şoc, continuând să citesc. să 
devorez toate aceste texte copleşitoare, m-am gândit din nou la 
prima întâlnire cu acest benedictin care m-a fascinat şi mi-am 
spus: Nu! nu este posibil! Chiar dacă. pentru moment, nu reuşeam 
să găsesc o rezolvare. trebuia să existe una. Acest om nu minţea. 
Noi am vorbit despre o mulţime de probleme în afara cronovi- 
zorului: criza Bisericii, lipsa de vocaţie, abaterile exegezei actuale 
care elimina complet supranaturalul, absenţa suflului spiritual, 
morala refulată a Bisericii oficiale care golea bisericile şi ridicu- 
liza dinainte orice tentativă de apărare a adevăratelor valori morale. 
Era de acord cu mine când spuneam că Biserica trebuia să se 
intereseze cu mult mai puţin de ceea ce se petrece în pat între soți. 
„Întreaga noastră morală sexuală este făcută de către celibatari 
rigizi, îmi spunea el. şi impun exigenţe care merg dincolo de 
preceptele Evangheliei. ceea ce, în ultimă instanţă, este un mod 


' Idem, octombrie 1985, pp. 40-41. 

de a-i fi infidel, deoarece Biserica îndepărtează astfel mulţi oameni 
de Dumnezeu, pentru motive care nu vin de la Dumnezeu“. A 
citit şi a apreciat ampla mea lucrare de teologie Pour que 
l'homme devienne Dieu. Am discutat despre ea. Mi-a cerut de 
asemenea mai multe exemplare dintr-o altă carte de-a mea, Les 
morts nous parlent. Mi s-a părut că dorea să le dea unor preoţi de 
la Roma. Nu! Acest om era sincer şi fără îndoială cu credință 
sinceră în Dumnezeu. 

Nu era nici mitoman. Îmi aminteam că discuţia noastră, 
purtată în biroul său, era mereu întreruptă de soneria telefonului. 
Îl căutau foarte multe persoane care se credeau mai mult sau mai 
puțin posedate. Le vorbea din suflet, îi liniştea, se ruga alături de 
ele, le binecuvânta. Se scuza apoi pentru aceste întreruperi. „Ştiu 
foarte bine, îmi spunea, că cei mai mulţi nu sunt de fapt posedaţi. 
Există cazuri în care trebuie să-i ajuţi să accepte acest fapt şi să-şi 
rezolve problemele singuri. Dar mai sunt şi altele, în care cel mai 
bun lucru pe care poţi să-l faci este să intri în jocul lor. Într-un 
sens, au nevoie să creadă că sunt posedaţi. Aceasta dă o oarecare 
importanţă vieţii lor, aşa cum altcineva are nevoie să creadă că a 
trăit ca dansatoare la curtea faraonilor, de exemplu. Este un mod 
de a atrage atenţia asupra lor, de a-şi înfrânge singurătatea“. El 
lucra de altfel în legătură cu psihiatri, ca majoritatea exorciştilor 
astăzi, dar nu pentru a reduce totul la maladii mentale, cum este 
în prezent la modă în Franţa. Credea în cazurile autentice de pose- 
dare şi practica exorcismele prescrise de Biserică. A scris chiar o 
carte despre fenomenele de posedare!, pe care am citit-o mai târziu, 
când mă interesa şi pe mine subiectul. Dacă psihiatrii care îi 
trimiteau „bolnavii“ lor ar fi suspectat în el un mitoman, l-ar fi oprit 
imediat. Mai constat că Dom Gabriele Amorth, unul dintre exor- 
ciştii cei mai reputați din Italia, vorbeşte în lucrările sale despre 
părintele Ernetti cu cel mai profund respect: „Părintele Pellegrino 
Ernetti, cel mai celebru exorcist din Triveneto... exorcistul 


' Pellegrino Ernetti. La catechesi di Satana, Edizioni Segno, 1992. 

celebru din Veneţia '...* Mi-a mărturisit că primea astfe! patru- 
cinci sute de persoane pe săptămână! 

Am remarcat de altfel că, în articolele apărute, chiar dacă 
era somat din ce în ce mai insistent să dea explicaţii, era tratat în 
acelaşi timp cu mult respect. Într-o scrisoare publicată în Giornale 
dei Misteri, directorul Fundaţiei „Giorgio Gandi“ şi al Muzeului 
gramofonului, discului şi al vocilor celebre scria despre părintele 
Ernetti: „Toată lumea îi cunoaşte rectitudinea care nu-l lasă să-şi 
vândă onoarea straielor de preot oricui, nici ca om al Bisericii şi 
nici ca cercetător...“ Asta îmi amintea de faptul că, dându-mi 
libertate de gândire, părintele Ernetti mă sfătuia totuşi să nu mă 
prea expun cu toate grupurile de vizionari şi mediumuri. Nu 
accepta aşa ceva, din „respect pentru haina de preot“ pe care o 
puria şi ca cercetător. Recunoşteam cuvintele părintelui. A existat 
totuşi o întâmplare puțin ciudată când el a acceptat să participe la 
un congres de parapsihologie, cu condiţia să nu fie nici un 
parapsiholog în asistență. „În parapsihologie, a spus el, totul este 
subiectiv până la exasperare şi isterie, astfel încât nu există bază 
ştiinţifică obiectivă“. Poate crezuse că era vorba despre un congres 
ştiinţific despre parapsihologie, şi nu de parapsihologie. 

Am notat de asemenea că Lorenzo Mancini-Spinucci. conte 
şi inginer bine cunoscut la toate congresele la care am luat parte 
în Italia, se declara a fi, într-o altă scrisoare din aceeaşi revistă, un 
„admirator“ al Părintelui Ernetti. În fine, am găsit în acelaşi 
număr o informaţie de importanţă capitală. La 17 februarie 1979, 
părintele Ernetti ar fi ţinut o conferință în aula magna a 
Universităţii „Sfântul Toma“, la Roma, în faţa unei săli de fizicieni 
Şi alţi oameni de ştiinţă pe tema „Nimeni nu moare“ şi, în cursul 
acestei conferinţe. ar fi „dezvăluit clar principiul fizic care explică 
fenomenul vocilor din lumea cealaltă şi a cronovizorului“. Este 
însă adevărat, precum remarca în acelaşi articol Sergio Conti — 
iarăşi el —, că dacă această dezvăluire fusese într-adevăr con- 


' Dom Gabriele Amorth, Un exorciste raconte, F. X. de Guibert, 1992. 
pp. 157 şi 198. 

vingătoare, s-ar fi vorbit cu siguranţă mai mult despre ea. Şi aici 
nu pot decât să-i dau dreptate”. 


Părintele Ernetti se explică 


Nu mai încăpea nici o îndoială. Pentru a avea conştiinţa 
împăcată, nu exista decât o soluţie: să merg să-l văd pe părintele 
Ernetti. Relaţia noastră era altfel decât cea pe care o avea cu 
ziariştii sau chiar cu confrații cercetători. În mod sigur, mie îmi va 
spune ceea ce nu putea divulga altora, sau cel puţin o mică parte; 
aveam nevoie de asta pentru a nu compromite prietenia ce ne 
lega. De la Bologna, trebuia deci să pornesc imediat spre Veneţia. 
Înainte de plecare, m-am asigurat totuşi că putea să mă pri- 
mească. Părintele Ernetti călătorea mult. ÎI chemau peste tot. 
pentru a propovădui reculegerea, pentru a ţine conferinţe etc. 
Aveam noroc: era la Veneţia şi mi s-a părut că era încântat să mă 
revadă, ca şi cum s-ar fi hotărât că sosise vremea să-mi explice o 
serie de lucruri. 

Am ajuns deci din nou la Veneţia, regăsind-o cu aceeaşi 
plăcere şi fascinaţie. Am urmat traseul cunoscut cu micul vapor, 
am ajuns la poarta mănăstirii pe care o ştiam atât de bine şi am 
fost întâmpinat de părintele Ernetti. Sincer să fiu, nu mai țin 
minte prea bine cum am abordat problema în faţa lui, dacă am 
fost direct, cu riscul de a părea agresiv, sau dacă am luat-o pe 
ocolite pentru a nu-i da impresia că începeam să mă îndoiesc de 
spusele lui. În notițele mele, nu găsesc decât răspunsurile pe care 
mi le-a dat. Evident, el cunoştea imaginea de la Collevalenza. 
Mi-a explicat atunci că crucifixul respectiv era creaţia unui sculptor 
spaniol care l-a realizat conform indicaţiilor unei călugăriţe. de 
asemenea spaniolă. Această călugăriță, maica Speranţa, cunoscuse 
experiențe mistice. Era o stigmatizată care. ca cei mai mulţi 
asemenea ei, nu numai că retrăia în propriul trup principalele 


| Il Giornale dei Misteri, nr. 114, 1980, p. 68. 

episoade ale Patimilor lui Hristos, dar avea în acelaşi timp şi 
viziuni; cu permanenta problemă că aceste viziuni ale diferiților 
mistici nu coincideau niciodată complet între ele. Credincioasa 
respectivă se instalase deci în Italia, la Collevalenza, iar părintele 
Ernetti o cunoscuse foarte bine şi păstrase legătura cu ea până la 
moarte. Era evident faptul că La Domenica del Corriere publicase 
imaginea crucifixului realizat după viziunile ei şi multe alte ziare 
reluaseră fotografia, dar aceasta nu avea ca sursă cronovizorul. 

— De altfel, cu cronovizorul, mi-a explicat părintele Ernetti, 
noi am obținut de asemenea mişcarea pe care am filmat-o. 
Asemănarea între ceea ce am văzut noi şi sculptura lui Cullot 
Valera este, într-adevăr, frapantă. 

— Dar de ce aţi tăcut? De ce măcar nu aţi explicat asta 
tuturor celor care vă acuzau? 

— Fiindcă nu eram liber. Spusesem deja prea mult. Supe- 
riorii mei îmi interziseseră cu desăvârşire să mai dau alte explicaţii, 
să răspund la acuzaţii, să reafirm existența cronovizorului şi să 
dezvălui rezultatele obţinute. Nu puteam nici să declar că supe- 
riorii îmi impuseseră să tac deoarece, atunci, presiunea ziariştilor 
şi a serviciilor secrete străine s-ar [i exercitat asupra lor. I-aş fi pus 
în pericol. Într-un anume sens, acuzaţiile îndreptate asupra mea 
le conveneau. Cum eu nu puteam răspunde, discreditarea mea 
descuraja puţin câte puţin orice curiozitate. Exact asta urmăreau 
şi ei după hotărârea ce se luase privind demontarea aparatului şi 
păstrarea secretului. 

Am simțit că părintele Ernetti suferise mult din această 
pricină. De altfel, nu aproba această tăcere absolută. Ar fi dorit 
să fie utilizate posibilităţile fantastice ale aparatului pentru unele 
cercetări şi credea că, după câteva rezultate senzaţionale bine 
alese, nimeni nu s-ar mai fi îndoit de existenţa aparatului. Dar 
superiorii săi din cadrul Bisericii ascultau fără îndoială de ordi- 
nele venite direct de la Vatican şi acolo, sus, o astfel de atitudine 
era considerată ca mult prea periculoasă. Părintele Ernetti era 
înainte de toate preot şi trebuia să fie supus. 

Mai târziu, gândindu-mă iarăşi şi iarăşi la aceste probleme, 
am înţeles că aşa se explică faptul că de mai multe ori părintele 
Ernetti s-a sustras invitaţiilor la diverse congrese. În anul 1979, 
când a fost invitat la un congres de parapsihologie, a pretins să nu 
fie nici un parapsiholog în sală; cerinţă într-adevăr paradoxală şi 
aproape imposibil de îndeplinit, care i-a servit drept pretext 
pentru a se eschiva în ultimul moment. De altfel, chiar subiectul 
pe care îl propusese era deja în sine un alt paradox, cum notase 
Sergio Conti. Toată lumea aştepta din partea lui, la un asemenea 
congres, o comunicare despre cronovizor. Or, el pregătise o 
foarte amplă conferinţă de trei ore despre „Escatologia în Biblie, 
în filosofie şi în teologie“. Trei ore! Fără îndoială pentru a nu mai 
rămâne timp să i se pună întrebări despre cronovizor. Acest 
congres a avut loc în octombrie 1979, deci imediat după cel de la 
Roma, din februarie, unde părintele Ernetti vorbise încă liber 
despre cronovizor. Oare în urma reacţiilor declanşate de con- 
gresul de la Roma i se interzisese părintelui Ernetti să vorbească 
din nou? Se pare, într-adevăr, că în multe alte împrejurări care au 
urmat el nu şi-a mai făcut apariţia. După congresul de la Roma au 
urmat ani lungi de tăcere. 

A existat totuşi o excepţie, se pare că şi ultima: la un congres 
organizat de revista de astrologie Astra. în zilele de 18 şi 19 octom- 
brie 1986, la Riva del Garda. Tema congresului era „Lumea întreagă 
este magie“, iar titlul conferinţei Părintelui Ernetti, „Teologie. 
ştiinţă şi magie“. Cu această ocazie, el a vorbit din nou despre 
Cronovizor, dar acesta a fost doar un subiect amintit în treacăt. Nu 
cred că atunci a răspuns atacurilor care fuseseră îndreptate 
asupra lui şi nici că a dat explicaţii despre imaginea contestată 
reprezentându-l pe Hristos răstignit, deoarece aş fi găsit ecouri în 
articolul publicat de Anita Pensotti în Oggi!. Autoarea articolului 
sublinia doar extrema prudenţă cu care părintele Ernetti evocase 


' Oggi. nr. 44, 29 octombrie 1986, pp. 111-112. A se vedea şi Rainer 
Holbe şi Elmar Gruber, Magie, Madonnen und Mirakel. Unglaubliche 
Geschichten aus Italien, Knaur, 1987, pp. 229-236. 

cronovizorul, fără a-şi atribui vreun merit, nesugerând sub nici o 
formă că ar fi putut juca un rol important în aceste cercetări, 
nevorbind deloc la persoana întâi, ci spunând mereu „câţiva 
oameni de ştiinţă susțin că...“ şi folosind numeroase verbe la 
modul condiţional. Oare obținuse, totuşi, aprobarea din partea 
superiorilor săi să vorbească despre acest ssubiect dar în nişte 
limite precise? Care să fie motivul? Cel puţin aşa susţinuse în faţa 
prietenului meu, profesorul Ernst Senkowski, la 14 februarie 
1987, în timpul unei conversații care durase mai multe ore. Ceea 
ce spusese pe malul lacului Garda, la acest congres, fusse auto- 
rizat direct de Vatican. S-ar putea să ne mire alegerea unei ase- 
menea tribune: un congres organizat de o revistă de astrologie! 
Totuşi, la acest congres a participat şi monseniorul Corrado 
Balducci, reputat demonolog, autor al mai multor lucrări despre 
fenomenele de posedare. 


Un confrate, şi nu prea 


Cred că trebuie să mai amintesc un exemplu referitor la 
îndoielile suscitate de tăcerea absolută la care părintele Ernetti 
era obligat de către superiorii săi. În anul 1989, un alt cercetător 
italian publica o lucrare despre unele cercetări destul de asemă- 
nătoare cu cele efectuate de părintele Ernetti. Dar aici apărea 
încă un preot: Don Luigi Borello, care îşi permitea să publice 
detaliat metoda care a aplicat-o, principiile ştiinţifice care stăteau 
la baza cercetărilor şi câteva date asupra primelor rezultate 
obţinute. În această lucrare, intitulată Come le pietre raccontano' 
(„Cum pietrele povestesc“), Don Luigi îl ataca violent pe părin- 
tele Ernetti, apreciind că acesta nu făcea decât să reia o veche 
ipoteză deja prezentată de E. Rhein în jurul anului 1937: undele 


' Luigi Borello. Come le pietre raccontano, Saggio scientifico sulla teoria 
unitaria dell'universo fisico e sull'uni ficazione delle forze fondamentali della 
natura, Gribaudo Editore, 1989, pp. 5—6 şi 83. 

emise de pe Pământ ar putea uneori să întâlnească în cale corpuri 
cereşti şi astfel să fie din nou trimise pe Pământ, unde ar putea fi 
recuperate. Ţin să precizez că părintele Ernetti nu a pomenit 
nimic despre aşa ceva în faţa mea. Dar Don Luigi fusese să-l vadă 
pe părinte la Academia „Santa Cecilia“, din Roma. unde acesta 
din urmă nu i-a arătat nimic şi nici nu i-a dat vreo explicaţie. De 
unde şi reacţia violentă a autorului acestei lucrări. Părintele 
Ernetti a ieşti atunci din tăcerea care i se impusese şi, în anul 
1990, i-a trimis o scrisoare lui Don Luigi Borello. protestând la 
rândul său violent şi arătând că tot ceea ce spusese despre cro- 
novizor şi Patimile lui Hristos era doar „adevărul sacrosanct“. 
Într-un articol recent!, Don Luigi dădea chiar el câteva citate din 
această scrisoare: „Hristosul nostru a fost captat în anul 1953, 
spunea scrisoarea, pe când cel de la Collevalenza nu a fost rea- 
lizat decât cu vreo şase ani mai târziu; şi când maica Speranţa l-a 
văzut în fotografia noastră, a tresăltat de bucurie, deoarece cores- 
pundea celui din viziunile sale: şi acestea sunt fapte istorice“. 
Părintele Borello reacţionează lu rândul său: „Dacă ţin cont de 
faptul că este vorba despre un om care se bucură de un mare presti- 
giu şi. mai mult, despre un preot care scrie unui alt preot şi coleg 
în cercetarea ştiinţifică, este limpede că nu pot să mă îndoiesc de 
cele afirmate. Dar, ca om de ştiinţă, nu pot decât să repet că 
părintele Ernetti a făcut aceste afirmaţii fără a dovedi nimic“. 

În acea perioadă, părintele Ernetti nu mai avea dreptul să se 
apere şi, cu atât mai puţin, să dea orice fel de explicaţie. Insulta 
venită din partea unui confrate i-a făcut desigur mult rău şi a 
reacţionat, dar într-o scrisoare particulară şi respectându-şi 
promisiunea de a nu divulga nimic. Aici trebuie totuşi să adaug 
câteva comentarii personale. 

Mai întâi, în această scrisoare, părintele Ernetti pomeneşte 
de o dată cu mult anterioară celei pe care mi-o indicase mie: 1953, 
în loc de 1956. Faptul duce evident la sporirea motivelor de 


' Articol semnat de Renzo Allegri. publicat în revista Chi. Nu cunosc 
data apariţiei. Am doar o fotocopie trimisă de părintele Borello. 

îndoială. „Vedeţi doar bine că inventează continuu, mi s-a spus, şi 
în final se încurcă în propriile minciuni“. La aceasta am răspuns 
că de aici se poate deduce la fel de bine şi argumentul contrar. 
Cine ar vrea să fie considerat drept geniu şi-ar fi pregătit şi 
memorizat declaraţiile pentru a nu se da niciodată de gol. Ceea ce 
pot să spun ca mărturie este că, într-adevăr, mai ales spre sfârşitul 
vieţii, părintele Emetti modifica aproape tot timpul datele pe 
care mi le dădea. Trecuseră deja mulți ani de când fusese obligat 
să-şi abandoneze cercetările. Amintirile nu mai erau la fel de 
clare şi nu stătea mereu să caute în vechile documente pentru a fi 
sigur că anul este cel corect. De asemenea, nu s-a gândit, fără 
îndoială, că data pomenită într-o conversaţie particulară va avea 
într-o bună zi asemenea importanţă. Oricare dintre noi putem 
verifica dacă reuşim să spunem pe moment în ce an am făcut 
cutare călătorie în străinătate, de cât timp cunoaştem o anumită 
persoană... În ceea ce mă priveşte, atunci când consider că este 
important să ofer date corecte, trebuie să apelez la însemnările 
mele sau să recurg la calcule complicate. 

Voi spune acum câteva cuvinte în legătură cu imaginea lui 
Hristos răstignit. Oare părintele Ernetti i-a arătat într-adevăr 
maicii Speranţa o fotografie obținută cu ajutorul cronovizorului? 
Aşa pare să afirme scrisoarea primită de părintele Borello. În 
ceea ce mă priveşte, eu nu am nici o îndoială că i-a arătat ceva 
acestei călugăriţe. Întrebarea este însă următoarea: era o foto- 
grafie, obţinută de pe pelicula realizată filmând imaginile holo- 
grafice, sau era filmul propriu-zis? Insist asupra acestui detaliu 
deoarece, în explicaţiile pe care mi le-a oferit părintele Ernetti 
pentru a-mi arăta că imaginea publicată în presă nu putea proveni 
din cronovizor, el accentuase pe faptul că tot ceea ce văzuseră ei 
fusese în mişcare. Această subliniere nu are evident sens dacă nu 
s-a tras nici o „fotografie“ fixă de pe film. De asemenea, am impresia 
că în această scrisoare particulară, părintele Ernetti a folosit 
termenul de „fotografie“ fără să se gândească la sensul său posibil 
în opoziţie cu ideea de mişcare şi fără să bănuiască îndoiala pe 
care acest cuvânt ar putea-o naşte într-o bună zi. 

Oricum, scrisoarea părintelui Ernetti nu a fost suficientă, în 
realitate, pentru a schimba părerea lui Don Luigi. În cele câteva 
cuvinte pe care mi le-a adresat la data de 8 mai 2000, acesta îmi 
mai spunea că, după părerea lui, părintele Ernetti era acela care 
compusese textul piesei lui Ennius, aşa-zis captată prin crono- 
vizor, şi că, de altfel, părintele „nu cunoştea cele mai elementare 
noţiuni de fizică şi nu ştia teoria lui Cesare Colangeli, fără de care 
nu este posibilă captarea urmelor trecutului în materie“. O să-mi 
permit şi acum să fac unele comentarii. Tonul folosit de Don 
Luigi manifestă întotdeauna un spirit de rivalitate rănită, iar 
admiraţia lui pentru Cesare Colangeli îi miră pe oamenii de 
Ştiinţă pe care i-am consultat, deoarece acest minunat savant pare 
total necunoscut în domeniu. Pentru părintele Borello nu există, 
în mod evident, decât o metodă posibilă: a sa. Este, de fapt, ten- 
dința tuturor marilor cercetători. Nu trebuie, desigur, să le-o 
luăm în nume de rău, dar nici nu suntem obligaţi să îi urmăm 
întotdeauna. 


Când cel care minte merge prea departe 


Şi atunci, cine a introdus această imagine a lui Hristos pe 
cruce care a declanşat atâtea suspiciuni şi patimi, care a discre- 
ditat cronovizorul şi l-a defăimat pe părintele Ernetti? Şi în ce 
scop? Semnalez cititorului că, în anul 1993, părintele Ernetti declara 
din nou unui ziarist spaniol că ea nu are nici o legătură cu cro- 
novizorul! Se pare deci că vinovatul este Vincenzo Maddaloni. 
Mai întâi, am încercat să imaginez diferite scenarii posibile, fără 
să-l acuz că a urmărit să înşele pe cineva. Ştiu că uneori ziariştii 
sunt atât de agasanţi, încât în cele din urmă le arunci un os de ros 
ca să scapi de ei. Se prea poate ca şi părintele Ernetti, aflat la 
capătul puterilor, să dea acestui gazetar imaginea de la 
Collevalenza spunându-i ceva de genul: „lată, cam aşa arată 


' Masallă, nr. 51, mai 1993, p. 41. 

Hristos pe care l-am văzut prin cronovizor“. Asemănarea dintre 
această imagine şi ceea ce au văzut într-adevăr, ei justifică suficient 
atitudinea părintelui. Ziaristul, intenţionat sau nu, a forţat puțin 
nota asupra autenticităţii imaginii. Dar se poate realiza şi un alt 
scenariu. Eu nici măcar nu ştiu dacă Maddaloni a primit cu 
adevărat imaginea din mâna părintelui Ernetti. El a putut foarte 
bine să o publice, ştiind sigur de unde venea, pentru a-l obliga pe 
părinte să reacționeze. Din nefericire, după publicarea noului său 
dialog cu părintele Ernetti în 1984, o a treia ipoteză pare mai 
probabilă: ştiindu-l pe părinte redus la tăcere, a căutat pur şi 
simplu să profite pentru a câştiga cât mai mulţi bani. După furtuna 
iscată de primul său articol, este incredibil faptul că a oferit din 
nou aceeaşi fotografie ca probă autentică, fără nici un cuvânt ca 
explicaţie. Este o atitudine inadmisibilă față de cititori, față de 
editorul care i-a acordat încredere şi, în cele din urmă, față de 
părintele Ernetti. O asemenea atitudine mi se pare că este de ajuns 
pentru a demonstra lipsa de onestitate a personajului şi pentru a 
înlătura orice urmă de îndoială în privința părintelui Ernetti. 

Din nou despre Quintus Ennius 


Când am trecut odată prin Veneţia, părintele Ernetti mi-a 
înmânat totuşi o dovadă. Nu este vorba despre o imagine, nici 
despre o casetă cu vocea lui Hristos, ci textul scurtei piese a lui 
Quintus Ennius captată prin cronovizor. Părintele Ernetti vorbise 
despre ea la congresul ţinut lângă lacul Garda, adăugând că, în 
calitate de specialist în muzica prepolifonică, a fost foarte impre- 
sionat. „Era o recitare în ton dorian, de o mare forţă sugestivă“, 
spusese pentru a încheia conferinţa cu un zâmbet. 

Anita Pensotti este cea care ne povesteşte cum s-a scos la 
lumină textul respectiv. Într-un ziar, apăruse un articol despre un 
anume părinte „Pellegro“ care avea neobrăzarea să pretindă că el 
putea capta imaginile şi sunetele trecutului. Se pare că tonul 
articolului era „de o ironie tăioasă“. Or, Giuseppe Marrasca, un 
profesor de literatură de la Colegiul „Amedeo di Savoia“, era 
foarte interesat de acest pen de cercetări. Se gândise mult la astfel 
de probleme şi ajunsese la ipoteze foarte apropiate, spunea el, de 
cele găsite în articolul respectiv. I-a scris de îndată direct părin- 
telui „Pellegro“, la abația din San Giorgio. Drept răspuns, a primit 
sfatul să consulte articolul părintelui „Pellegrino“ Ernetti din 
revista Civiltà delle Macchine. 

Descoperind că părintele Ernetti lucrase mult timp în-cola- 
borare cu părintele Gemelli, profesorul nu a avut nici o îndoială 
asupra valorii cercetărilor acestuia. Făcând el însuşi studii la 

universitatea din Milano, ştia foarte bine că părintele Gemelli nu 
ar fi acceptat un colaborator dacă nu ar fi avut o valoare intelec- 
tuală remarcabilă. Din acel moment, profesorul şi părintele cro- 
novizorului au rămas în legătură. De altfel, chiar profesorul 
Marasca a fost acela care i-a propus părintelui Ernetti şi echipei 
sale să încerce să obţină textul aparţinând lui Quintus Ennius '. 
Părintele Ernetti l-a asigurat că-l va avea fără probleme. De fapt, 
la puţin timp după text, a primit şi muzica. „Vreme de cinci ani, 
Marasca a păstrat cu sfinţenie aceste file într-un sipet, fără a se 
hotărî ce să facă cu ele. Luă în sfârşit o decizie şi, după ce le-a 
tradus în italiană şi a obținut consimţământul părintelui Ernetti, a 
permis revistei noastre să publice câteva pagini în exclusivitate“. 

Fotocopia pe care mi-a dat-o părintele Ernetti este adnotată 
de profesorul Marasca; acesta găsise unsprezece pasaje scurte, 
citate de trei autori antici: Cicero, un contemporan cu Quintus 
Ennius, Probus, gramatic din secolul I d. Hr.. şi Nonius Marcellus, 
autor din secolul IV d. Hr., căruia îi datorăm numeroase explicații 
despre autorii vechi. Aceste citate corespund unui număr de 
douăzeci şi două de versuri din piesă. Cea mai mare parte a 
textului era deci necunoscută. 


Proba mea este spulberată 


În anul 2000, apărea în Statele Unite versiunea americană a 
lucrării lui Peter Krassa, cu un studiu detaliat al acestei piese 
semnat de profesoara Katherine Owen Eldred, licențiată în 
literatură clasică la Universitatea Princeton. Ea a fost bine aleasă, 
deoarece susținea un curs la North Western University din Evanston 
despre tragedia corespondentă a lui Seneca: Thyestes. Ea prezintă 
deci, în această carte, o traducere în engleză a textului lui Ennius, 
precedată de o prezentare istorică a temei în cadrul literaturii 
greceşti şi latine, însoțită de o analiză a vocabularului şi de co- 


! Anita Pensotti, în Oggi. nr. 44, 29 octombrie 1986. 

mentarii. Eu nu am aflat decât de curând despre asta, dar fiindcă 
-sunt implicat, cred că de data aceasta voi abandona ordinea cro- 
nologică a cercetărilor mele şi vi le voi prezenta chiar acum. 

Voi nota mai întâi că atât profesorul Marasca, căt şi Katherine 
Owen Eldred, recunosc că acest text nu fusese regăsit şi nu fusese 
încă publicat nicăieri. Părintele Ernetti nu ne-a prezentat nicide- 
cum un vechi text puţin cunoscut. În ceea ce o priveşte, Katherine 
Owen Eldred şi-a manifestat rezerva referitoare la autenticitatea 
textului '. 

În primul rând, textul acesta de o sută douăzeci şi unu de 
versuri nu corespunde decât aproximativ unei zecimi din lungi- 
mea obişnuită a tragediilor latine. Or, în diversele reviste care 
vorbesc despre text, nu se afirmă niciodată că părintele Ernetti a 
prezentat aceste versuri ca fiind un fragment dintr-o lucrare mai 
amplă. Îi era desigur mai uşor unui latinist experimentat, ca 
părintele Ernetti, să nu compună decât câteva versuri, incluzând 
de altfel citate, decât să scrie o tragedie în întregime, ceea ce i-ar 
fi luat un timp considerabil şi ar fi necesitat totuşi un oarecare 
talent literar pentru a fi credibil... După aceea, unele cuvinte nu 
au apărut, din câte ştim noi despre literatura latină, decăt cu două 
sute de ani mai târziu. Astfel „verbul «praeludere» revine de mai 
multe ori în fragment; dar singurele apariţii ale acestui cuvânt 
care ne-au parvenit sunt la aproximativ două sute cincizeci de ani 
după Ennius (în opera epică a poetului Statius)“. Există de ase- 
menea foarte multe repetări de cuvinte, notează ea, ceea ce 
dovedește un vocabular destul de limitat, ceea ce cu siguranţă nu 
este cazul lui Ennius; fragmentul conţine şi unsprezece din cele 
douăzeci şi patru de citate cunoscute în total din autorii antici. 
Ansamblul textului nu este lipsit de calităţi, recunoaşte doamna 
Eldred, „dar în parte datorită numeroaselor citate valoroase 
aparţinând într-adevăr lui Ennius“... 

Catastrofă! Lucrurile nu sunt deloc simple. Nu rămânea 
mare lucru din dovada mea. Totuşi, chiar dacă nu sunt atât de 


' Peter Krassa, Father Ernetti's Chronovisor, op. cit, pp. 37 şi 48-49. 

expert în latină ca doamna Eldred, mi-am propus la rândul meu 
să examinez mai cu atenţie afirmaţiile sale. 


Contraargumentaţie 


În primul rând. nu este vorba aici. într-adevăr. decât despre 
un fragment de o sută douăzeci şi unu de versuri dintr-o tragedie 
care în mod cert este mai amplă. Părintele Ernetti a văzut oare 
tragedia în întregime sau numai acest scurt pasaj? Nu ştiu nimic 
despre aceasta. Se poate să fi văzut piesa întreagă, dar să nu fi 
putut nota decât o mică parte. Oricum, ne spune Anita Pensotti, 
acest text nu putea să servească decât ca apendice la o lucrare mai 
vastă intitulată Fra ginepro tra fisica e metafisica, în care profesorul 
Marasca ar fi dezvoltat toate ideile pe care le împărțea de ani de 
zile cu părintele Ernetti. Publicarea unei tragedii în întregime ar 
fi depăşit scopul urmărit!. Nu văd deci, aici, indiciile unei fraude. 
Cred chiar că o persoană care urmăreşte să comită o fraudă ar fi 
prevăzut suspiciunea legată de acest aspect şi şi-ar fi pregătit 
apărarea. Părintele Ernetti nu mi-a oferit detalii asupra modului 
în care a procedat pentru a nota textul, nici nu mi-a dezvăluit 
dacă a văzut mai mult, iar eu nu m-am gândit să-l întreb, pur şi 
simplu pentru că nici unul dintre noi nu şi-a pus atunci problema 
că într-o bună zi va trebui să dăm explicaţii atât de amănunțite. 

Celelalte argumente prezentate de doamna Eldred mi s-au 
părut, la prima vedere, mai serioase. Or, iată ce am descoperit eu. 
Ea ne spune despre cuvântul praeludere că revine de mai multe 
ori în text. Apare efectiv de trei ori, şi aceasta la început. Mie mi 
se pare că, în context, este foarte normal. Şi apoi, nu văd de ce ea 
traduce acest verb în versul al doilea prin o shed light (a răspândi 
sau a revărsa lumină)?. În dicționarul meu nu găsesc acest sens şi, 

' Anita Pensotti, Oggi. nr. 44. 29 octombrie 1986. p. 112. 


„And shed light upon my song“, Father Ernetti's Chronovisor, op. cit., 
p. 39. 

de altfel, sensul obişnuit mi se pare aici foarte potrivit: „Dic, age, 
Musa lenis, meumque praelude cantum", „Vorbeşte, hai, aleasă 
Muză, şi prepăteşte-te pentru cântul meu“. Nu văd absolut deloc 
unde a găsit ea ideea de lumină. Rădăcina ludere înseamnă „a se 
juca“, „a se amuza“, de unde şi franțuzescul ludique. Fără nici o 
îndoială, ea a confundat cu verbul praelucere. Totuşi, în celelalte 
două pasaje, ea traduce corect acelaşi cuvânt. În ceea ce priveşte 
cuvântul age (sau agite. agiredum). aici are valoare de interjecţie 
de încurajare, de îndemn. Aceste cuvinte, după cum indică şi dic- 
ționarele, au urmat aceeaşi evoluţie ca allons şi ullez din limba 
franceză. Sensul este deci: „vorbeşte, hai', „vorbeşte, deci“, sau, 
mai familiar: „vorbeşte, haide odată“. Este vorba despre o fră- 
mântare a sufletului, nu a trupului. În plus, age nu vrea în nici un 
caz să însemne „.vino'“, cum traduce Eldred. De altfel, chiar ea 
simte aici o dificultate şi, pentru a da un sens coerent, inversează 
primele două cuvinte: ,„Con:e, speak, gentle Muse“. „Dic, age, 
Musa lenis". spune latina. Oricum. agere nu poate să însemne „a 
veni“. Când exprimă mișcarea, acest verb înseamnă „a împinge“, 
„a face să avanseze“, uneori „a pune pe fugă“, „a urmări“. dar 
nicidecum „a veni“. Oricum, două greşeli enorme încă de la 
primele două versuri şi, mai mult, în versuri foarte scurte, care nu 
cuprind decât şapte cuvinte cu totul, este cam mult. Or, iată că la 
finalul traducerii sale. în comentariile critice, exact acolo unde se 
miră de apariţia acestui cuvânt, la această dată, şi de frecvenţa lui 
în câteva versuri, o ia de la capăt cu confuzia între praeludere şi 
praelucere!. 

În cazul acesta, este oare adevărat că acest cuvânt, praelu- 
dere, nu apare în alte texte decât după două sute de ani de la 
moartea lui Ennius? Oricum, mi se pare foarte dificil să stabilim 
data apariţiei unui cuvânt în literatura latină când se ştie, de 
exemplu, că din opera principală a lui Ennius, Anabele, nu ne-au 
rămas dect şase sute de versuri. în timp ce originalul era mai lung 


1 „The verb «praeludere» (ro shed light) occurs several times in the 
fragment", Father Ernerti's Chronovisor, op. cit, p. 48. 

decât Jliada lui Homer; că Ennius a scris pe puţin douăzeci de 
piese de teatru, din care nu ne-au rămas decât fragmente. Şi, mai 
ales, când se ştie că acest lucru este valabil pentru întreaga litera- 
tură latină mai ales din acea perioadă. Mai adaug faptul că întot- 
deauna trebuie să fii foarte prudent când faci astfel de analize de 
vocabular. Cu mult timp în urmă, folosindu-se acest procedeu, 
s-a demonstrat că satira Împricinaţii nu putea fi scrisă de Racine 
deoarece în ea nu se regăseşte vocabularul folosit în tragedii. Alţi 
ingenioşi au mers până la descoperirea mai multor Shakespeare... 
Trebuie deci, pentru a recurge la un asemenea argument, să 
stăpâneşti bine cuvintele. 

Să analizăm în continuare. Chiar şi cei care nu cunosclimba 
latină pot urmări demonstraţia. În versul al treilea, doamna 
Eldred acordă levi (dativ sau ablativ) cu memoris (genitiv)! Aura 
consideră că este complement direct, ca şi cum ar avea forma 
auram, ea traduce furorem prin madness (nebunie), când în 
context este vorba, la modul evident, de „ardoare poetică“, sens 
de altfel atestat la cei mai valoroşi autori. La începutul versului al 
patrulea, consideră că laudes este subjonctivul verbului /auciure, 
când de fapt este vorba, fără îndoială, de acuzativul plural al lui 
laus. Persistând în eroare, o greşeală atrage o alta, şi tot aşa. ca 
atunci când se prăbuşeşte un şir de piese de domino. Mai este 
oare nevoie să continui? Mi se pare că scuza unei analize făcute 
în grabă nu este suficientă pentru a explica asemenea greşeli. 
Sincer vorbind, ar trebui să ne punem întrebarea dacă această 
licențiată a universităţii din Princeton are ceva noţiuni de grama- 
tică latină. Evident, astfel de greşeli conduc în cele din urmă la o 
serie de absurdităţi. Cel mai amuzant este în continuare comen- 
tariul pe care îl face,strotă de strofă (foarte ştiinţific), crezând că 
analizează un text care nu mai are secrete pentru ea, când de 
fapt nu face decât să dea explicaţii anapoda, mirându-se, de 
exemplu, că autorul vorbeşte despre „nebunie“, „lăudând“ chiar 
această „nebunie“ (praise my madness), etc. În ceea ce mă pri- 
veşte, eu nu văd alt delir decât cel din traducerea ei, şi nicidecum 
în text. 


În asemenea condiţii, se poate oare judeca valoarea literară 
a textului? Această valoare ar reieşi, îndeosebi, susține ea, din 
numărul mare de citate regăsite deja din alţi autori antici. Dar, 
oricum, aceste citate nu reprezintă decât 22 de versuri din 121. 
Oricine poate constata dacă aceste 22 de versuri ar putea, doar 
ele, să asigure valoarea literară a ansamblului. 

Profesorul Marasca nu pare a fi găsit vreo neclaritate în 
stilul sau vocabularul textului respectiv. Însă el cunoaşte limba 
latină. Este adevărat însă şi faptul că profesorul Marasca avea şi 
alte motive care l-au făcut să fie mai receptiv la sursa paranor- 
mală a textului. El asistase la Roma, la conferința Părintelui 
Ernetti în data de 17 februarie 1979. Cu toate acestea, nu se poate 
pune la îndoială onestitatea profesorului Marasca, deoarece 
însuşi Sergio Conti, durul acuzator al Părintelui Ernetti, după 
cum am văzut, declară că are pentru el „o prietenie sinceră şi o 
stimă deosebită“!. 


' JI Giornale dei Misteri, nr. 114, 1980, p. 69. 

„Deplasarea în eternul prezent“ 


Când treceam în revistă amintirile legate de părintele Ernetti, 
când cunoşteam valoarea martorilor care îl ştiau de ani de zile şi 
care lucraseră multă vreme alături de el, nu puteam să mai am 
vreun dubiu. În acelaşi timp, mă îndoiam de existenţa crono- 
vizorului şi nu atât din cauza întâmplării cu imaginea lui Hristos. 
Foarte curând, am pus totul pe seama manevrelor unui gazetar 
prea puţin scrupulos şi explicaţiile părintelui Ernetti mi-au părut 
satisfăcătoare. Mai erau, desigur, întrebările legitime care oricând 
se pot pune asupra autenticităţii lucrării lui Ennius. Era evident 
că nu se putea aduce o dovadă absolută. Eram foarte conştient de 
toate acestea, chiar înainte de îndoielile atât de lamentabil expri- 
mate de doamna Eldred. Dar toate acestea rămâneau pe un plan 
secundar. Adevărata cauză a suspiciunii care revenea fără înce- 
tare, pe care nu reuşeam nicidecum să o înlătur, era mai degrabă 
enormitatea în sine a unei astfel de descoperiri, fantastică, de 
necrezut chiar, minunată şi de temut în acelaşi timp. Eram prins 
continuu între cele două consideraţii, fără să pot ajunge la o 
soluţie definitivă şi satisfăcătoare. 

Din fericire, am avut şansa ca printre prietenii mei să se afle 
un om de ştiinţă, un savant veritabil. Cum disting eu un om de 
ştiinţă adevărat de unul fals? Prin faptul că pe un savant în adevă- 
ratul sens al cuvântului. ştiinţa nu l-a făcut să se limiteze la câteva 
dogme rigide. Acesta a rămas deschis la tot, rând pe rând uimit 

sau tulburat de extraordinara fantezie a Naturii, de complicațiile 
adeseori gratuite, de monstruozităţile ei şi, în ciuda tuturor acestora, 
de armonia ei fără seamăn. Savantul adevărat este victima unei 
curiozităţi nesăţioase, unei curiozităţi de copil în faţa a ceva ce nu 
înţelege. Pe scurt, un savant pur şi simplu. Acest prieten al meu 
avea ca specialitate de studiu comportamentul animalelor, albine 
sau furnici, de exemplu. Poate că asta l-a ajutat să-şi dezvolte şi o 
Oarecare cunoaştere intuitivă a oamenilor. A frecventat vreme 
îndelungată mediile ştiinţifice pentru a recunoaşte sau a ghici 
rapid ce se ascunde sub masca oficială pe care fiecare este obligat 
să o poarte pentru a se pune la adăpost de confraţi. Intoleranţa 
este astăzi în mediile ştiinţifice oficiale mai adâncă decât în sânul 
Bisericii Catolice. 

Iată-mă, deci, pornit din nou spre Veneţia, acest oraş pe 
jumătate mort, dar atât de activ. Turiştii mişună pe aici ca muştele 
pe un cadavru. Dar, de data aceasta, nu sunt singur în faţa porții 
mănăstirii. Profesorul Rémy Chauvin este alături de mine. lată 
impresiile sale: 

„Dacă ceea ce mi s-a spus este adevărat, este vorba pur şi 
simplu despre cea mai uluitoare descoperire ştiinţifică a tuturor 
timpurilor, care va stârni un ecou chiar mai mare decât bomba 
atomică. Ador ceea ce se cheamă science-fiction, mai ales când 
este real... Mă feresc mai ales să declar că un lucru este imposibil: 
de fiecare dată când ştiinţa a afirmat aşa ceva, a fost nevoită 
ulterior să recunoască faptul că a susţinut o prostie; pe de altă 
parte, îmi amintesc de afirmaţia fizicienilor specialişti în cuantică, 
conform căreia nu ar exista nici trecut şi nici viitor, ci numai un 
«etern prezent imobil»; singura mobilitate ar fi indusă de con- 
ştiinţa omului. Ei declară asta cu mult sânge rece, ca fiind ceva 
foarte evident. În cazul acesta, ipoteza unei deplasări în timp nu 
este poate chiar atât de nebunească, deoarece ar fi vorba doar de 
o deplasare în eternul prezent... 

Iată-ne ajunşi la minunata mănăstire din San Giorgio. Sunt 
foarte emoţionat. Părintele Ernetti este înalt, slab, palid. Ne-a 

spus că este foarte bolnav. Vorbeşte cu plăcere; pare chiar foarte 
fericit că are cu cine să stea de vorbă. Da, a călătorit în timp. 
«Toate vibraţiile sunt înregistrate», explică părintele Ernetti. «Şi 
cele viitoare?», întreb eu. Nu primesc drept răspuns decât un 
zâmbet. «Dar dacă puteţi călători în timp, puteţi să o faceţi şi în 
spaţiu-timp? De exemplu, să mergeţi să vedeţi ce se petrece pe 
planeta Marte?» «Da, se poate şi asta», răspunde Ernetti zâmbind 
din nou. 

Am vorbit despre tot ceea ce Brune ştia deja: despre Patimile 
lui Hristos, despre retincenţele Bisericii, implicaţiile aparatului. 
«Dar, stimate părinte, ceea ce aţi realizat dumneavoastră poate fi 
descoperit şi de către altcineva într-o bună zi.» Părintele Ernetti 
mi-a răspuns: «Mă îndoiesc. Ar trebui să aibă un noroc fantastic.» 
«Însă raționamentul dumneavoastră era valabil cu patruzeci de 
ani în urmă, când erau foarte puţini cercetătorii cu un nivel de 
pregătire corespunzător unor astfel de studii. Dar acum, sunt din 
an în an tot mai mulţi. Mai devreme sau mai târziu, vor ajunge să 
descopere tot ce li se ascunde acum.» Părintele Ernetti se tulbură 
la aceste cuvinte, dar nu răspunse nimic. 

Şi iată-ne din nou, după trei ore de discuţii, în vaporaşul care 
ne duce spre centru. Eram consternat. Totuşi, acest om calm şi senin 
nu avea nimic dintr-un exaltat. Aparent, se bucura de o bună 
reputaţie în cadrul Bisericii. Este şi exorcist. Era să uit: în acea zi 
l-am urmărit făcând un exorcism prin telefon -diavolii de italieni! 
(Trebuia să o spun)“. 

În realitate, nu este vorba chiar de o exorcizare, mai degrabă 
un fel de rugăciune de eliberare, mai mult pentru a linişti spaima 
unui psihic fragildecât pentru expulzarea de demoni. Un exorcism 
adevărat înseamnă cu totul altceva! 

După întrevedere, profesorul Chauvin a rămas cu convin- 
gerea că ciudatul preot din Veneţia nu minţea. Nu era posibil ca 
o asemenea descoperire fantastică să zacă necunoscută. Cu nerăb- 
darea şi curiozitatea-i obişnuite, a stăruit să aflu mai multe despre 
acest subiect. 


După întâlnirea cu Ernetti 


Ştiam de mai multă vreme că sănătatea prietenului meu. 
ciudatul prieten din Veneţia, se degrada tot mai mult. De mai 
multe ori, căutându-l la telefon, mi s-a răspuns că era din nou 
spitalizat. Mi-am dat seama că se apropia sfârşitul. 

La 1 noiembrie 1993, eram din nou în oraşul dogilor. M-a 
primit cu multă bucurie şi trebuie să mărturisesc că, preț de câteva 
clipe, am uitat amândoi de problemele lui de sănătate. Părea din 
nou în formă. Îşi reluase locul în biroul său cel mare şi totul părea 
neschimbat. Ca de fiecare dată, am abordat cu totul alte subiecte 
decât cronovizorul. Dar, referitor la acesta, mi-a povestit totuşi că 
fusese convocat, cu puţin timp în urmă, la Vatican, pe 30 septem- 
brie 1993, împreună cu ultimii doi cercetători care mai erau în 
viață şi care lucraseră cu el, în fața unei comisii formate din 
savanți din diferite ţări şi patru cardinali. „Li s-a spus totul“, mi-a 
mărturisit atunci. 

Aş fi putut să încerc să aflu mai mult. Dar, în acea perioadă. 
nu mă gândeam că voi scrie o carte despre asta. Publicasem câteva 
articole. Credeam că nu mai am de spus altceva. Ceea ce m-a 
oprit de asemenea, îmi amintesc, a fost surpriza mea, deoarece 
am simțit întodeauna că părintele Ernetti nu avea deloc încredere 
în Vatican în ceea ce priveşte viitorul descoperirii sale. Regreta că 
a demontat aparatul atât de curând. Se gândea că l-ar fi putut 
folosi pentru descoperiri arheologice extraordinare sau pentru a 
verifica mari evenimente ale trecutului. În cursul diferitelor mele 
întâlniri cu părintele Ernetti, el îmi povestise deja câteva epi- 
soade ale cercetărilor, aspecte pe care nu mi le dezvăluise la pri- 
mele convorbiri. Ştiam, de exemplu, că ei captaseră distrugerea 
celor două oraşe, Sodoma şi Gomora, într-un fel de explozie 
gigantică, asemănătoare unei bombe atomice. Mi-a mai mărtu- 
risit cum captaseră scena în care Moise primeşte cele zece porunci 
şi că sunt în posesia textului autentic. În diferite articole, am văzut 
că părintele vorbea uneori despre cercetări asemănătoare reali- 

zate de către americani, spunând că el aştepta confirmarea lor 
pentru a vorbi mai liber despre acest subiect. Dar, fără să am nici 
un motiv de îndoială faţă de cele spuse de părinte altora, trebuie 
să recunosc că personal nu îmi amintesc nimic despre acest 
detaliu. 

Am discutat de asemenea despre teama pentru libertatea 
noastră. Pericolul era real, eram amândoi de acord. Dar, fără ca 
noi să ne dăm seama, limitele secretului nostru se reduc treptat 
datorită altor tehnologii. Imaginile prin satelit pot surprinde 
obiecte cu dimensiunea de până la un metru. Nu se poate construi 
nimic care să nu poată fi reperat. Se poate deja urmări traiectoria 
unui camion Sau chiar a unui autoturism particular. Prin supra- 
vegherea conversaţiilor purtate la telefonul mobil, se cunosc 
deplasările oricui. Figurăm cu toţii în fişiere electronice fără să o 
ştim. Nu suntem încă transparenți unii faţă de alţii, dar viața 
noastră privată nu mai este cunoscută doar de noi. Deci, nu 
suntem oricum determinaţi să ne transformăm modul de viaţă în 
funcţie de această evoluţie? 

Îmi amintesc, de asemenea, că în finalul discuţiei noastre 
i-am pomenit că lucrarea mea En direct de l'au-delă, la care cola- 
borase şi profesorul Rémy Chauvin, urma probabil să fie tradusă 
în curând în limba italiană. Mi-a cerut să-l anunţ când se va hotărî 
acest lucru. Era pregătit să rupă tăcerea care i se impusese pentru 
a explica, în sfârşit, povestea imaginii de la Collevalenza. A fost 
pentru ultima dată când l-am văzut în viață. La 8 aprilie 1994, 
părintele Ernetti a trecut în lumea cealaltă. 

Pentru a permite cititorului să-şi facă o părere proprie despre 
ceea ce gândea în profunzime părintele Ernetti, îmi permit să 
redau în continuare câteva rânduri, scrise de mâna lui şi repro- 
duse alături de fotografia sa făcută cu ocazia împlinirii a cincizeci 
de ani de viaţă în mănăstire, în 1991. Desigur, fiecare le va aprecia 
în funcţie de credinţa şi sensibilitatea sa, dar eu cred că ele 
reprezintă un element care merită pus la „dosar“: 


Gesù mio, misericordia mia, 
abbi pietà di me; 


Gesù mio, speranza mia, 
nella vecchiaia non 
abbandonarmi; 


Gesù mio, salvezza mia, 
donami la luce del 
tuo volto, 


Maranatha = V ieni, Gesù, ti aspetto! 


Şi mai departe: 


Gesù, tu sei il mio tutto, 
io sono il tuo niente; 
prendi questo tuo niente, 
donami il tuo tutto, 

ed io saro tutto tuo. 

lisuse, îndurarea mea, 
ai milă de mine; 


lisuse, speranța mea, 
nu mă părăsi la 
bătrâneţe; 


lisuse, salvarea mea, 
dă-mi lumina 
chipului tău; 


Maranatha = Vino, lisuse, te aştept! 


lisuse, tu ești al meu „tot“, 

eu sunt al tău „nimic“; 

ia acest „nimic“ care este al tău, 
dă-mi al tău „tot“, 

şi voi fi al tău cu totul. 

Să crezi în îngeri 


Se întâmplă adesea să-mi închei conferințele cu diferite 
„viziuni“. În cursul acestor şedinţe publice, un medium încearcă 
să pătrundă puţin mai clar decât dumneavoastră înşivă în pro- 
priile probleme de viaţă, sau să intre în legătură cu persoane dece- 
date. Nu cu mulți ani în urmă, chiar şi eu am aşezat uneori pe 
masa acestor „vizionari“ fotografiile mamei mele, ale tatălui meu 
sau ale unor prieteni, pe undeva nutrind speranţa de a regăsi 
astfel un contact cu ei, dar mai ales pentru a-mi da seama dacă 
acest fenomen există cu adevărat şi să-i explorez indirect com- 
plexitatea. Mult timp nu am avut nici o îndoială. Într-adevăr, anu- 
mite persoane sunt dotate cu o sensibilitate mai puternică. ce le 
permite să vadă sau să audă lucruri pe care noi nu le percepem. 

Or, de mai multe ori, am fost stimulat. Recunosc că, uncori, 
am căutat efectiv un semn: trebuie oare să continui? merită oste- 
neala? aceste cercetări pot reprezenta un pericol pentru evoluţia 
umanităţii? sau pot ele, dimpotrivă, să ajute? Alteori nu am între- 
bat nimic. Simpla mea prezenţă în sală îmi atrăgea o intervenţie 
din Lumea Cealaltă. lată, deci, câteva extrase din ceea ce am primit 
prin intermediul unor persoane cu calităţi de medium, toate 
absolut oneste, sunt convins: „Da, voi fi ajutat. Mi se vor înmâna 
documente. Există încă descoperiri nepublicate. Am pierdut doi 
ani, mi s-a spus. Oameni de ştiinţă vor analiza această problemă. 
Drumul va fi lung. Nu am încă decât o schiţă. Ernetti, în lumea 

cealaltă, îşi continuă cercetările. Ceea ce voi face cunoscut nu va 
provoca o catastrofă. Şi alţii vor căuta să se întoarcă înapoi în 
timp, dar în zadar“. 


Un medium îmi transmite 


Părintele Ernetti a vrut să schimbe anumite lucruri. El a 
trecut dincolo de norme. Doreşte să mă elibereze de anumite 
legături. „Libertatea ta depinde de tine“, mi-a transmis el. Mediu- 
mul a înţeles că părintele nu era întotdeauna amabil, dar era 
cinstit. Eu am fost important pentru el mulţi ani (se pare!). Au vrut 
să-l înmormânteze înainte de a fi mort; nu în sensul să fie introdus 
de viu în groapă, ci în sens figurat: i s-au pus nenumărate piedici. 
„Să duci flacăra mai departe. Nu lăsa să ţi se pună calota pe cap“. 
(Este vorba despre calota de episcop: nu există nici un pericol în 
acest sens.) „Nu-i lăsa să te reducă la tăcere, aşa cum au făcut cu 
mine. Mergi cu curaj până la capăt. Reuşeşte ceea ce eu nu am 
putut. Tu nu vei cădea niciodată în capcană”. Persoanei-medium 
i se arată atunci un simbol: o cutie, căptuşită în interior cu pânză. 
conţinând o anaforniţă. (Viziunea pare a corespunde unui tabernacul. 
Poate simbolul unei noi Biserici, unei renaşteri a Bisericii?) 

Toate acestea veneau de la părintele Ernetti? De la altci- 
neva? Oare persoana-medium nu făcea oare decât să capteze din 
subconştientul meu ceea ce-mi doream, să mã liniştească, exaltând 
misiunea mea viitoare când încercam să cred în ea? Eram manipulat 
de entităţi din Lumea Cealaltă care încercau să mă deturneze de 
la vreo sarcină mai importantă? Totul îmi era neclar. Dar, în curând, 
urma să am ocazia să fac un pas înainte, să consult ceva mult mai 
sigur decât toate fiinţele-medium de pe Pământ. 


Contact mistic 


Eu sunt preot şi chiar puţin teolog; fac parte din categoria, 
tot mai puţin numeroasă, a celor care continuă să creadă în îngeri. 

Veţi remarca de altfel că îngerii îşi fac o „reapariţie în forţă“ 
exact în momentul în care cea mai mare parte a teologilor nu mai 
cred în ei. Este dificil să-i eliminăm din Evanghelii sau din alte 
texte ale Noului Testament. Ei intervin aici tot timpul. Intelec- 
tualii noştri rezolvă problema explicând că nu este vorba decât 
despre un limbaj pentru primitivi; dar ar totuși, î îngerii există. Este şi 
mai greu să nu ţii cont de ei în viaţa sfinţilor. Numeroşi sfinţi 
afirmă că i-au văzut, le-au vorbit şi recunosc ajutorul pe care l-au 
primit din partea lor. Este adevărat că iconografia comună din 
Occident i-a desconsiderat adesea. Dacă ne gândim la îngeraşii 
dolofani din arta barocă, este dificil să credem în existenţa lor. 
Acelaşi lucru este valabil şi pentru Dumnezeu, înfăţişat ca un 
bătrân bărbos. Lăsaţi deoparte aceste caricaturi şi acceptaţi ideea 
că nu este nimic absurd să crezi în posibila existenţă a unor fiinţe 
pe care simţurile noastre nu le percep, dar care pot trăi în alte 
dimensiuni. Unele persoane cu calităţi de medium pot astfei să-i 
vadă pe cei decedați, să-i audă şi să le vorbească, pe când noi nu-i 
vedem şi nu-i auzim. lată cum am primit eu sfatul foarte preţios 
al unui „înger“. 

De câtva timp lucram la o carte despre fenomenele extra- 
ordinare în general, încercând o situare a unora în raport cu cele- 
lalte. Unele nu păreau extraordinare decât având în vedere igno- 
ranţa noastră actuală: tunetul înflăcăra altădată imaginaţia, cu 
atât mai mult dacă trăsnetul lovea vreun om. Se interpreta desigur 
totul ca fiind o intervenţie directă a forţelor supranaturale, un 
avertisment al zeilor. Alte fenomene corespund unei anumite 
interferenţe între lumea noastră şi cea de dincolo, dar fără să fie 
întotdeauna vorba despre un miracol sau vrăjitorie. Asta se 
întâmplă, de cele mai multe ori, în cazul fenomenelor de medium 
sau de TCI. Dar alte fapte uluitoare vin în mod sigur de la forţe 
obscure şi de temut despre care Biserica nu vorbeşte destul, cum 
sunt fenomenele de „posedare“. Altele, în fine, vin de la Dumnezeu 
şi însoțesc adesea experienţele mistice. Aşa sunt, de exemplu, 
fenomenele de bilocaţie. de stigmatizare etc. 

Pentru a dezvolta acest din urmă caz, aş putea să fac referiri 
la mistici deja cunoscuţi în Franţa, cum sunt Marthe Robin sau 
sora Yvonne-Aimee, de la mănăstirea din Malestroit. Dar există 
deja numeroase lucrări care prezintă viaţa lor. Mi se pare mai 
interesant să evoc aici o mistică din Italia, încă necunoscută în 
Franța: Natuzza Evolo!. Ea prezintă un ansamblu foarte impre- 
sionant de fenomene: îi vede pe morţi ca şi cum aceştia ar fi vii, 
adesea fiind chiar pe punctul de a-i confunda; morţii pun uneori 
stăpânire pe vocea ei şi vorbesc prin intermediul acesteia; i se 
întâmplă adesea să îndeplinească diferite misiuni, uneori foarte 
departe de ea, prin fenomenul bilocaţiei; ea trăieşte, în fiecare 
Vinere Sfântă, Patimile lui Hristos; prezintă de asemenea un fe- 
nomen, practic unic în istoria misticii, transpiraţia cu sânge, care, 
atunci când o şterge, lasă în urmă inscripţii şi desene foarte fine 
formate din sângele ei. 

Am mers să o văd, nu numai pentru a strânge documentație 
şi mărturii asupra vieţii sale, dar şi pentru a o consulta referitor la 
propriile mele probleme, la poziţia mea în cadrul Bisericii, la 
foarte speciala mea funcţie fără misiune oficială etc. 

La satul în care trăieşte nu se ajunge uşor. Trebuie să schimbi 
avionul la Roma sau Milano, pentru a ateriza la Lamia Terme, un 
mic aeroport în extremul sud al cizmei italiene. Urmează un drum 
lung, cu taxiul. Era iarnă când făceam această călătorie; se lăsase 
deja noaptea şi şoferul taxiului a trebuit să facă un lung ocol 
deoarece s-a rătăcit. Din fericire, la capătul călătoriei, am fost 
întâmpinat cu multă căldură într-o casă parohială. Un aspect 
extraordinar al cazului Natuzza Evolo este faptul că această 
mistică se află în foarte bune relaţii cu clerul. Nu este ţinta suspi- 
ciunilor sau a denunţărilor calomnioase, cum a fost cazul lui Padre 
Pio. Desigur, în trecut, nici ea nu a fost scutită de neplăceri. 
Psihiatrii au vrut să o declare nebună, iar preoţii au exorcizat-o ca 
fiind posedată. În prezent, este mai degrabă protejată de cler care 
nu numai că o respectă, dar încearcă să răspândească mesajul ei 


' François Brune, Les Miracles et autres prodiges, op. cit., pp. 83-118. 

de iubire sfântă. Faptele paranormale care se petrec în prezenţa 
ei formează obiectul unor anchete riguroase şi subiectul unor 
articole din publicaţii importante. 

Dacă vorbesc despre ea, nu o fac pentru a-mi povesti 
călătoriile. În 7 și 8 decembrie 1997, am avut posibilitatea să stau 
singur de vorbă cu ea, de două ori deci. Am putut astfel să-i pun 
în linişte întrebările mele. Ca de fiecare dată, răspunsul nu venea 
de la ea, ci de la îngerul său păzitor. Numiţi-l „ghid“, „entitate 
control“ sau cum doriţi, dacă vocabularul religios vă incomodează. 
Dar aşa se petrec lucrurile cu ea întotdeauna. Astfel, de exemplu, 
îngerul îi comunică denumirile unor medicamente imposibile. 
termeni în limba greacă din care ea nu înţelege nimic, dar pe care 
îi repetă totuşi cu fidelitate. Tot îngerul îi dă răspunsuri în limbi 
străine din care ea nu ştie un cuvânt. Nu vorbeşte corect nici 
măcar italiana oficială; cunoaște numai dialectul calabrez și este 
mirată că eu, un străin, reuşesc să înțeleg ce-mi spune. Şi, de fiecare 
dată, evenimentele care au urmat au dovedit că răspunsurile au 
fost corecte. 

Ceea ce m-a impresionat cel mai mult la ea, a fost privirea 
profundă şi limpede, în ciuda ochilor săi negri. Am simţit o 
transparenţă totală, o eliberare totală de sine. Până atunci nu mai 
Simţisem aşa ceva decât în prezenţa unor călugări, pe Muntele 
Athos. 

După ce am obţinut de la ea, sau mai degrabă de la îngerul 
său, răspunsurile care mă priveau personal, am întrebat-o ce trebuia 
să cred despre cronovizor. Evident că ea nu auzise vreodată 
vorbindu-se despre aparat şi deci nu ştia despre ce este vorba. A 
privit în gol, puţin spre dreapta, deci în stânga mea, în direcţia 
îngerului său şi mi-a răspuns: „E tutto sincero“. Apoi, privind din 
nou spre stânga mea, a adăugat vorbind de data aceasta despre 
părintele Ernetti: „Oh! dar el a urcat deja foarte, foarte sus. Este 
un suflet foarte bogat“. 

Mi s-a atras atenţia că „sincer“ nu înseamnă neapărat 
„adevărat“. Mi-am tot repetat această obiecţie, făcând tot felul de 
ipoteze. Poate că părintele Ernetti captase, fără să-şi dea seama, 

scene de la turnarea unui film despre viața lui Hristos. Dar atunci, 
imaginile nu ar fi fost centrate continuu pe Hristos. Ele s-ar fi 
oprit şi asupra altor personaje, Fecioara Maria, Sfântul loan, un 
centurion... Ar fi văzut de asemenea pauze între două scene; 
actorii scoțându-şi costumele pentru a se destinde câteva mo- 
mente; scenele nereuşite ar fi fost reluate. Şi filmul nu ar fi fost 
turnat în limba arameană! De altfel, aceeaşi ipoteză nu ar putea 
explica pregătirea atacului asupra unei bănci pe care ei l-au captat 
într-o zi. În mod cert, tot ceea ce îmi povestise şi publicase 
părintele Ernetti, şi o făcuse cu toată sinceritatea, trebuie să fi 
fost adevărat. Sau, dacă nu, el era complet nebun, capabil să deli- 
reze în toată regula. Dar asta nu se potrivea cu ceea ce ştiam 
despre părintele Ernetti, nici cu convingerea mea profundă. 


Întâlnire cu monseniorul Bareccbia 


Cele spuse de Natuzza Evolo m-au întărit în convingerile 
mele. Dar aceasta nu îmi permitea să transmit părerile mele şi 
altora. Trebuia să aflu mai multe. Mi-am amintit atunci că cineva 
îmi dăduse, în Italia, numele unui prieten al părintelui Ernetti, 
asigurându-mă că el ar putea să-mi încredințeze anumite lucruri. 
Dar ce anume? 

După cum aţi ghicit deja, am pornit spre Veneţia. Călătoria 
devenise o rutină. Aveam cafenelele mele preferate, îmi 
formasem aproape nişte manii. Cum am ajuns acolo, am început 
să caut în anuarele locale numărul de telefon şi adresa prietenului 
respectiv. Am avut noroc: l-am găsit. Nu se punea problema să-i 
pun în mod direct întrebări referitoare la cronovizor. M-am 
prezentat deci ca fiind un prieten al părintelui Ernetti, ceea ce era 
adevărat, dornic să vorbesc despre el cu unul dintre vechii săi 
prieteni. A acceptat imediat şi mi-a dat întâlnire a doua zi dimi- 
neaţa, la ora 7 sau 8, nu mai ştiu exact. A avut grijă să-mi preci- 
zeze cea mai apropiată staţie a vaporaşului care mă ducea la el. În 
acea după-amiază, am fost în recunoaştere pentru a-i repera casa 

şi să-mi notez cât timp făceam de la hotel până la el pentru a fi 
sigur că ajung la întâlnire la ora stabilită. 

A doua zi dimineaţă, din nefericire, ploua cu găleata. La 
Veneţia, când apa care cade de sus se întâlneşte cu cea de jos, este 
foarte deprimant. Eram în 2 aprilie (2000) şi era frig, un frig umed 
şi pătrunzător. Ajuns în fața casei, am sunat la poartă, o dată, de 
două ori, de trei ori, ezitând între discreţie şi insistenţă. Nici o 
mişcare. La primul etaj, se vedea o lumină slabă. Am încercat să 
strip. Degeaba. Era încă foarte devreme. Totul în jur era pustiu şi 
continua să plouă. Am sunat atunci la casa învecinată. Mi s-a 
răspuns prin interfon că cei pe care îi căutam erau deseori plecaţi. 
Răspunsul a fost scurt şi la interfon este întotdeauna dificil să 
insişti. 

Vizavi de această casă, am zărit o cafenea care tocmai des- 
chisese. Am intrat într-o doară. Înăuntru erau deja doi clienţi, plus 
barmanul. I-am întrebat dacă ştiu unde locuieşte monseniorul 
Barecchia. S-au consultat rapid între ei şi nici unul nu-l cunoştea. 
Mi-am reformulat întrebarea, puţin enervat, de data aceasta amin- 
tind şi prenumele: „Nimeni nu ştie unde locuieşte Don Gastone 
Barecchia?“ Răspunsul a fost cel aşteptat: „Ah! Don Gastone! 
Ba da, sigur că da. Dar nu locuieşte aici, ci pe coastă. Numerele 
sunt greşite“. Ce uşurare! Nu întârziasem prea mult. Am tra- 
versat deci piaţa, prin ploaie, şi am sunat la casa indicată. Şi acolo 
era interfon. „Da, vă deschid. Urcaţi“. Am auzit un declic şi am 
deschis poarta. Dar în loc să urc, a trebuit mai întâi să cobor câteva 
trepte. Am ajuns într-un fel de hangar, o şură, un spaţiu nelocuit 
şi nelocuibil de unde pornea, într-adevăr, o scară de lemn. Cred 
că venețienii, sătui de incursiunile așa-numitei acqua alta, au 
ajuns să nu mai locuiască la parterul caselor. Viaţa începe la 
etajul întâi. 

Am urcat deci scara şi, la etaj, am dat peste un bărbat în 
vârstă. îmbrăcat în pijama şi halat, care m-a luat drept medic. 
Avusese un atac şi chemase de urgenţă un medic. Îi reamintesc 
cine sunt şi, cu multă amabilitate, se hotărăşte să-mi răspundă la 
întrebări, cel puţin până vine medicul. I-am pus câteva întrebări 

în legătură cu boala părintelui Ernetti, cu cercetările pe care le 
făceau împreună, despre pasiunea comună pentru cântec... şi, 
încet, încet, am ajuns să-l întreb dacă părintele Ernetti i-a vorbit 
vreodată despre cercetările legate de undele trecutului. Nu am 
remarcat nici o tresărire, nici un semn «e tulburare. Interlocu- 
torul meu părea că nu realizează enormitatea problemei abor- 
date. Mi-a spus simplu că exista o călugăriță care ştia probabil 
mai mult decât el despre acest subiect, deoarece lucrase timp 
îndelungat alături de părintele Ernetti. Cum medicul trebuia să 
sosească, s-a oferit să-i telefoneze călugăriţei pentru a ne întâlni 
şi a-mi răspunde la întrebări. 

Totul era aranjat. Călugărița mi-a explicat ce canal să străbat 
ca să ajung la biserica unde mă aştepta, o biserică minunată, 
desigur. Un grup de turişti aştepta deja deschiderea ei. Cheia se 
afla la călugăriţă. Noi doi am intrat, închizând însă turiştilor ușa 
în nas. Într-o micuță încăpere alăturată, am putut sta de vorbă 
liniștiți. 

Nici ea nu ştia nimic despre un asemenea aparat, dar mi-a 
dat câteva indicaţii valoroase. Exista o altă călugăriță, lângă Napoli, 
la Castellamare di Stabia, sora Adrianna Perissinotto. care trebuia 
să ştie mai multe, apoi o soră a părintelui Ernetti, de asemenea 
călugăriță, sora Germana Ernetti, care putea fi găsită la Roma, la 
Casa della Provvidenza. Am notat cu atenţie toate datele. Poate 
că realizasem un mic progres în cercetările mele. Trebuia să urc 
spre izvor, într-un fel de joc al urmelor, fără să știu ce voi găsi. În 
final, se va vedea, nu voi descoperi ceea ce am sperat, ci cu totul 
altceva! 

Teza mitomaniei 


De îndată ce am putut, am pornit din nou la drum. Era 
10 iulie 2000. A doua zi după sosirea mea la Napoli, am luat un 
taxi spre Castellamare di Stabia. Este destul de departe. De-a 
lungul golfului e multă aglomeraţie. Trecem de Herculanum şi 
Pompei. 

Ajuns în această mică staţiune balneară, a trebuit să discut 
cu alți şoferi de taxi, să-i întreb pe ce drum să o iau. Nu aveam 
adresa exactă. Indicaţiile mele erau extrem de vagi. La Castellamare 
existau, desigur, mai multe comunităţi religioase şi bravii mei 
taximetrişti se încurcau în toate numele congregaţiilor religioase. 
Am ajuns în cele din urmă la o căsuță situată pe o înălţime, 
deasupra oraşului. 

Aveam noroc. Era foarte plăcut aici. Mă găseam într-un azil 
pentru călugăriţe. Dar bucuria mea a fost de scurtă durată: sora 
Adriana devenise între timp superioara congregaţiei şi, în acel 
moment, se găsea la Bruxelles. Dar călugărița care mă primise era 
foarte amabilă, îi părea rău pentru mine și, în afară de sucul de 
portocale pe care mi l-a oferit, mi-a dat şi o serie de informaţii 
preţioase. Casa lor din Roma era acum închisă. Sora părintelui 
Ernetti nu mai era la Roma, ci la Florenţa. De data aceasta, am 
primit o adresă exactă. Drumul continua. Nu eram foarte decep- 
ționat, fiindcă mai speram. 

Întâlnire cu sora părintelui Ernetti 


În trenul care mă purta spre Florența, îmi spuneam că de 
data aceasta voi bate la uşa care trebuie. Ceea ce părintele Ernetti 
nu îndrăznise să destăinuie confraţilor săi, încredințase desigur, 
într-un moment sau altul, surorii sale. Era atât de tulburat când 
povestea tot ceea ce văzuse, mai ales Patimile lui Hristos! Sigur îi 
împărtăşise emoția surorii sale, chiar dacă îi atrăsese atenţia să nu 
vorbească nimănui despre aceasta. 

La Florenţa, am descoperit, departe de centrul oraşului, un 
alt azil pentru călugărițe bătrâne. În mod cert, trebuia să mă gră- 
besc cu ancheta. În curând putea să fie prea târziu. Sora Germana 
m-a primit cu multă amabilitate, oferindu-mi un suc de portocale. 
Am vorbit multă vreme. Nu ştia nimic concret despre cronovizor 
şi cred că era sinceră când spunea asta. După cum mi-a explicat, 
fratele ei era întotdeauna foarte ocupat. Ea, de asemenea. „Când 
ne întâlneam, mai degrabă discutam noutăţi din familie, ne 
aminteam de copilărie“, mi-a mărturisit. Îl auzise, totuși, pe fratele 
ei vorbind despre vocile din Lumea Cealaltă care pot fi înregis- 
trate pe banda de magnetofon. Da, asta auzise. De altfel, referitor 
la acest subiect, ea m-a întrebat imediat, puţin neliniştită: „Dar 
Biserica permite aşa ceva? Nu este periculos?“ Am calmat-o, 
povestindu-i cele întâmplate Părintelui Gemelli în prezența 
fratelui ei şi reacţia papei Pius al XII-lea, precum şi declaraţiile 
mai recente ale părintelui Gino Concetti făcute agenţiei italiene 
de presă ANSA. 

Apoi, mi-a pus şi ea o serie de întrebări. Mai există vocaţie 
religioasă în Franța? Mai mult ca în Italia? Peste tot simţeam 
aceeaşi tristeţe. Aceste minunate călugărițe, care îşi închinaseră 
întreaga viață lui Dumnezeu și Bisericii, își dădeau bine seama că 
revelaţia divină nu venea. Totul era pe moarte. Ea mi-a chemat 
un taxi, şi a insistat să mă conducă până afară, așteptând alături 
de mine sosirea maşinii. M-am întors la hotel. Rezultatele întâl- 
nirii erau minore, dar totuşi însemnau ceva. Cel puţin, ea îşi auzise 
fratele vorbind despre fenomenul înregistrării pe magnetofon a 

vocilor venite din Lumea Cealaltă. Mi-am continuat deci investi- 
gaţiile. Călugăriţa mă sfătuise să iau legătura cu monseniorul 
Mistrorigo, fostul episcop de Treviso, care de asemenea lucrase 
multă vreme cu fratele ei, în special pentru apărarea cântecului 
gregorian. 


Cum am achiziţionat un dicționar biblic indispensabil 


De data aceasta, mă gândeam, voi ajunge totuşi să aflu câte 
ceva. Era vorba despre un confrate, în care avea deplină încre- 
dere, mă asigurase sora Germana Ernetti. Trebuia să fie la curent 
cu dificultăţile întâmpinate de părintele Ernetti când nu putea să 
mai iasă decât însoţit de „gorile“. Trebuia, de asemenea, să-și fi 
notat călătoriile părintelui. să cunoască ecourile avute de contac- 
tele acestuia cu savanți din diferite țări. Desigur că auzise despre 
conferinţa ţinută la Roma în anul 1979. Cunoştea probabil atacu- 
rile cărora le căzuse victimă prietenul său benedictin. Dacă nu 
citea chiar el presa de specialitate, cineva apropiat, la curent cu 
evenimentele, tot i-ar fi comunicat cele petrecute. Urma să aflu în 
curând cum stau lucrurile. 

În cel mai scurt timp, mă aflam din nou într-un tren italian, 
în drum spre Treviso. Cum am ajuns, i-am telefonat. Şi el se găsea 
acum într-un fel de azil. Întâlnirea a fost stabilită pentru aceeaşi 
zi, după-amiază. La capătul inevitabilei curse cu taxiul, am desco- 
perit o casă mare şi plăcută, cu grădini şi bazine cu apă care aduceau 
puţină prospeţime binevenită în acea zi de iulie. Clădirea în care 
stătea monseniorul Mistrorigo se afla în spate. Mergând pe culoare, 
am remarcat că uşile tuturor camerelor erau deschise. Oare din 
motive de securitate, pentru a remarca imediat dacă cineva se simţea 
rău, pentru mai buna supraveghere sau, pur şi simplu, pentru 
aerisirea încăperilor în timpul verii? M-a condus într-un fel de 
salon, care semăna mai degrabă cu un vorbitor. Uşa a rămas 
deschisă, bineînţeles, ceea ce nu îmi convenea ţinând cont de 
subiectul pe care doream să-l abordez. Abia începusem să 

evocăm amintiri despre părintele Ernetti. când pe coridor a trecut 
un preot care şi-a aruncat privirea spre noi. Imediat, episcopul 
l-a chemat înăuntru şi conversaţia s-a purtat câtva timp în trei. 
Bietul preot probabil că se plictisea şi vizita unui străin acolo 
putea să-l distragă pentru câteva momente. Văzând că nu mai 
pleacă, i-am spus în cele din urmă monseniorului Mistrorigo că aş 
dori să-i vorbesc între patru ochi. I-a cerut atunci preotului să 
plece și să închidă ușa în urma lui. În sfârșit, singuri! 

Am simțit că nu aveam prea mult timp la dispoziţie, aşa că. 
de data aceasta, nu am mai abordat subiectul pe ocolite. Am 
atacat direct problema cronovizorului La început s-a arătat foarte 
surprins. Mi-a declarat că nici părintele Ernetti şi nici altcineva nu 
i-a vorbit niciodată despre aşa ceva. Mi-am dat totuşi seama că el 
nu realiza prea bine importanţa problemei. Din fericire, 
traducerea italiană a lucrării mele En direct de l'au-delà apăruse 
deja, având ca anexă traducerea unui articol ' pe care îl publica- 
sem în Franţa ca supliment de informare. Adusesem cu mine un 
exemplar din carte?. Am deschis la paginile respective și i le-am 
pus în faţa ochilor. 

De data aceasta, şi-a schimbat atitudinea. A înţeles, în sfârşit, 
că era vorba despre un lucru foarte important. 

- Dacă v-a spus aşa ceva, înseamnă că este adevărat, mi-a 
răspuns fără ezitare. Părintele Ernetti nu minţea niciodată. L-am 
cunoscut bine de-a lungul anilor. Nu spunea niciodată baliverne. 
Am lucrat mult împreună, am organizat conferinţe pentru a explica 
şi a face cunoscut cântecul gregorian, pasiunea noastră comună. 
Am acţionat de asemenea împreună, în legătură directă cu papa 
Paul al VI-lea, pentru a lupta împotriva infiltrării francmasoneriei 
în sânul Bisericii. Când papa a descoperit amploarea flagelului, a 
fost foarte afectat. Subiectul acesta l-a preocupat mult pe părintele 
Ernetti. Evident, ceea ce v-a destăinuit aici este foarte grav. Fiţi 


' Parasciences et Transcommunication, nr. 24. februarie 1996. 
? François Brune, Rémy Chauvin. /n diretta dalfaldilă. Edizioni 
Mediterrannée, 1998. 

atent, ar trebui să vorbiţi cu cardinalul Ratzinger. Ar fi bine să 
treceţi pe la secretarul său, monseniorul Clemens. L-am cunoscut 
bine. Puteţi să spuneţi că veniţi din partea mea. 

- Vai! cred că am exclamat. Doar vedeţi bine după cele ce 
v-am relatat că Vaticanul preferă să păstreze tăcere absolută 
asupra acestui subiect. Ceea ce mă interesează, înainte de toate, 
este să răspund acuzațiilor aduse Părintelui Ernetti. 

— Atunci, vorbiţi cu nepotul meu. El l-a cunoscut bine pe 
părintele Ernetti în timpul tinereţii. Împrejurările au făcut ca ei să 
se îndepărteze unul de altul, dar nepotul meu, benedictin şi el, a 
cerut să fie transferat la San Giorgio, în mod sigur pentru a-l 
repăsi. Deci l-a cunoscut din nou bine în ultimii săi doi ani de 
viaţă. Am să-i telefonez şi am să-l anunț că veniţi. 

Întrevederea noastră s-a încheiat fără suc de portocale dar, 
drept consolare, am plecat de acolo cu un exemplar al dicţiona- 
rului biblic, opera monseniorului Mistrorigo. 


Prietenul sacrificat 


Eram totuşi puţin uimit. Părintele Ernetti susţinuse o con- 
ferinţă în aula magna dintr-o universitate pontificală din Roma, o 
alta pe malul lacului Garda; gazete precum La Domenica del 
Corriere, Oggi, Arcana, Il Giornale dei Misteri, La Civiltà delle 
macchine şi multe altele au scris despre ele. Au apărut articole în 
Franţa, Spania. Germania despre această descoperire fantastică. 
Nu sunt afirmaţiile părintelui Ernetti, ci fapte cunoscute şi ates- 
tate. Şi iată că unul dintre cei mai apropiaţi colaboratori ai săi 
pare căzut din nori când îi vorbesc despre aşa ceva! Pe de o parte, 
acest bătrân episcop îmi păruse sincer; pe de altă parte, faptul mi 
se părea incredibil. Oare ce mă mai aştepta şi cu nepotul? 

În aceeaşi seară, am ajuns din nou la Veneţia. Era deja 
foarte târziu şi nu eram sigur că voi găsi prea uşor o cameră. Din 
fericire, serviciul de primire de la gară este bine organizat şi mi-a 
găsit repede exact ce îmi trebuia în cartierul din faţa debarca- 

derelor de unde plecau vaporaşele spre San Giorgio. Era prea 
târziu ca să telefonez la mănăstire, dar a doua zi dimineaţă l-am 
sunat pe părintele Antonio Mistrorigo. Unchiul său îi anunţase 
vizita mea. A acceptat să ne vedem după-amiaza, între alte două 
întâlniri pe care le avea programate, dar era foarte ocupat şi nu 
putea să-mi acorde decât câteva minute. Începutul nu era prea 
promițător. 

La ora stabilită, mă aflam pe micul debarcader unde mă 
întâlnisem pentru prima dată cu părintele Ernetti şi sunam din 
nou la poarta călugărilor. Nepotul m-a întâmpinat şi m-a condus 
în fostul birou al părintelui Ernetti. Totul era schimbat. Încăperea 
era complet transformată. Dar nu asta era important. Părintele 
Antonio ştia deja, de la unchiul său episcopul, ceea ce mă inte- 
resa. Deci am fost scutit de introducerea obişnuită cu schimbul de 
amintiri despre părintele cronovizorului. Părintele Antonio mi-a 
subliniat de la început admiraţia pe care a nutrit-o în tinereţea sa 
față de părintele Ernetti. Mi-a confirmat că unul dintre motivele 
care l-au determinat să ceară să vină la San Giorgio era dorința 
de a-l regăsi. Dar constatasc, mi-a mărturisit apoi. că părintele 
Ernetti se schimbase foarte mult. Faptul acesta l-a dezamăgit 
puţin. Părintele Ernetti devenise bizar, misterios, retras. 

După părerea lui, cronovizorul nu a existat niciodată. Bătrânul 
său prieten făcea adeseori aluzie la el, spunându-i, confidenţial. 
că într-o bună zi îi va arăta ceva extraordinar. Dar, de fiecare dată 
când părintele Antonio insista să afle mai mult, părintele Ernetti 
se eschiva. De altfel, după moartea părintelui Ernetti, părintele 
Antonio a avut sarcina să se ocupe de lucrurile lui personale şi nu 
a găsit între documentele sale nimic referitor la acest subieci. 
Descoperise, într-adevăr, câteva scrisori care dovedeau relaţiile 
cu savanţi străini, mai ales din Suedia, dar ele se refereau la 
cercetări legate de un posibil motor cu apă. În ceea ce priveşte 
cronovizorul, se gândea el, era mai degrabă vorba despre un proiect, 
despre studii teoretice referitoare la posibilitatea construirii unui 
astfel de aparat. Nimic concret. 

I-am atras atenţia asupra faptului că părintele Ernetti era 
obligat să circule numai însoţit şi era atent supravegheat. Voi 
încerca să redau în continuare, cât mai fidel posibil, dialogul care 
a urmat: 

— Oh, dar părintele Ernetti exagera totul. Inventa tot 
timpul fel de fel de poveşti, în care ajungea şi el să creadă până la 
urmă. Cele mai mărunte lucruri luau o amploare incredibilă. 

— Mă miră ceea ce spuneţi, deoarece, totuşi, în ultimii ani 
de viață, o mare parte din activităţile sale erau dedicate exorci- 
zării. L-am urmărit eu însumi şi nimeni nu contestă acest lucru. 
De altfel, lucra în colaborare cu psihiatrii. Or, dumneavoastră 
mi-l prezentați ca pe un mitoman. 

— Legăturile lui cu psihiatrii! Da, asta susţinea el. De altfel, 
şi eu practic uneori exorcismul, nu atât de des ca el, desigur. 
Părintele Ernetti făcea mai degrabă ceea ce îi cereau oamenii. 
Majoritatea nu erau decât bolnavi. Exorcizându-i, nu făcea decât 
să le apraveze boala. În ceea ce mă priveşte, eu încerc mai ales 
să-i fac să poată stăpâni suferinţa, să găsească originea fobiilor, a 
tulburărilor, și să le învingă. 

Mi-am amintit atunci conversațiile mele cu părintele Ernetti 
referitoare la acest subiect. El ştia bine toate acestea. Pur şi 
simplu, ştia de asemenea că începând cu o anumită vârstă şi cu un 
anumit grad de convingere, nu ajuta la nimic să încerci să-i deter- 
mini pe aceşti bolnavi să se supună raţiunii. Singura lor uşurare, 
de altfel şi ea provizorie, care li se putea aduce, era să intri în 
jocul lor şi să te faci că-i crezi că sunt cu adevărat posedațţi. 

— Nu, eu cred că părintele Ernetti avea ceva calități de me- 
dium, a continuat părintele Antonio. Vedea sau presimţea anumite 
lucruri, după care imaginaţia făcea restul. Înţeleg foarte bine meca- 
nismul. Chiar şi mie mi s-au întâmplat nişte lucruri extraordinare. 
De exemplu... 

Şi părintele Antonio a început atunci să-mi povestească prin 
ce aventuri a trecut în plină pădure tropicală, undeva în America 
Latină, când ghidul s-a rătăcit şi, după ce s-a învârtit în cerc mai 
mult timp, a izbucnit în plâns şi a recunoscut că nu se mai poale 

orienta. Dacă îmi mai amintesc eu exact, părintele Antonio a avut 
atunci un fel de comunicare telepatică cu fratele său, aflat în Italia; 
acesta din urmă, deşiera departe şi nu fusese niciodată prin pădurea 
cu pricina, îi îndrumase şi îi salvase. La întoarcerea părintelui 
Antonio în Italia, fratele său i-a confirmat cele petrecute şi cum a 
trăit el această ciudată aventură. 

Simţeam că interlocutorul meu era tot mai stânjenit. M-am 
prefăcut interesat de experienţele sale paranormale, ceea ce l-a 
determinat să-mi povestească şi altele tot atât de pasionante. La 
un moment dat, am încercat să revin cu insistenţă: 

— Şi totuşi, părintele Ernetti a publicat textul lui Thyestes! 

— Unde? 

— În La Domenica del Corriere, în Oggi... 

— Astea nu sunt reviste de ştiinţă! a exclamat părintele 
Antonio gesticulând enervat. 

Avea dreptate. Dar lucrurile nu erau atât de simple. Ştia 
însă la fel de bine ca şi mine că nici o revistă de prestigiu nu ar fi 
riscat să publice un astfel de text, în absenţa unui manuscris, 
papirus sau pergament, datat de cei mai renumiţi specialişti, în 
funcţie de suportul pe care era scris, de cerneala folosită şi de 
forma scrierii. Am renunțat să-i mai amintesc despre interesul 
manifestat de profesorul Marasca pentru acest text. Pe măsură ce 
discutam, simțeam că părintele Antonio devenea tot mai nervos. 
Un lucru devenea tot mai limpede pentru mine: părintele Antonio 
nu putea să-şi exprime părerea personală. Primise de la superiorii 
săi o misiune: să mă convingă că faimosul cronovizor nu existase 
niciodată. Cu cât aduceam mai multe argumente care să confirme 
spusele părintelui Ernetti, cu atât îl puneam pe părintele Antonio 
într-o situație mai dificilă, obligându-l să declare că bătrânul său 
prieten era pe jumătate nebun. 

M-am prefăcut că a reuşit să mă convingă şi m-am despărţit 
de părintele Antonio cerându-i scuze că i-am răpit atât de mult 
timp. Întrevederea depăşise cu mult timpul prevăzut, în jur de o 
oră şi jumătate. Dar, de data aceasta, plecam mulțumit. Părintele 
Antonio nu negase nici legăturile internaţionale ale părintelui 

Ernelti cu diverşi savanţi, nici călătoriile acestuia, nici chiar perioada 
când trebuia păzit. Mi-a vorbit doar despre „exaperări“. Recu- 
noscuse că părintele Ernetti făcuse aluzii la un aparat misterios. 
Şi-a îndeplinit misiunea trasată de superiorii săi susținând în faţa 
mea că bătrânul său prieten inventa multe poveşti în care chiar 
ajungea până la urmă şi el să creadă, cu alte cuvinte că era mito- 
man. Mărturia unchiului însă îmi devenea acum nespus de 
prețioasă: „Părintele Ernetti nu minţea niciodată... nu spune nicio- 
dată baliverne... Dacă v-a spus aşa ceva, înseamnă că este ade- 
vărat“. Cuvintele rostite de îngerul Natuzzei Evolo îmi răsunau 
de asemenea în minte: „E tutto sincero!“ Da, îmi era tot mai 
limpede faptul că părintele Antonio, anunţat de unchiul său, îşi 
pregătise foarte bine cuvintele pe care avea să mi le spună în timpul 
întrevederii noastre. Probabil că se consultase cu superiorii săi 
cum trebuia să reacționeze. De altfel, cred că, în linii generale, 
tactica fusese pusă la punct cu mult timp înainte, fiindcă nu eram 
eu primul care încercam să pătrund misterul. Aflasem din diferite 
reviste străine că, periodic, gazetari sau cercetători, încercau, la 
fel ca mine, să depăşească limitele discreţiei. Dar, de acum înainte, 
ştiam sigur că existase într-adevăr ceva foarte important, care se 
încerca prin toate mijloacele să fie ascuns cunoaşterii. 


Un încântător iz de teroare 


Brusc, mi-am amintit avertismentul pe care mi-l dăduse pro- 
fesorul Chauvin, înainte de plecarea mea spre Italia: „Fiţi foarte 
atent, totuşi. Ei l-au asasinat şi pe papa loan-Paul I. Dacă îi 
deranjaţi, nu vor ezita. Sunt capabili de orice. Nu aş vrea să fiţi 
găsit aruncat pe fereastră sau spânzurat sub vreun pod din Londra, 
ca în afacerile Banco Ambrosiano și Loge P2“ ' 


' David Yallop, /n God's Name, an Investigation into the Murder of 
pape John Paul l, Bantam Books. Toronto, 1984: Au nom de Dieu, Christian 
Bourgois ed., Paris, 1984 şi 1989. 

Într-adevăr, aceasta este faţa sumbră a Bisericii. Există mii 
de preoţi generoşi, misionari şi călugăriţe care desfăşoară o acti- 
vitate plină de dragoste şi devoțiune cum nu mai există pe lume, 
mii de călugări care trăiesc în adorarea şi iubirea lui Dumnezeu, 
milioane de credincioşi care încearcă să ducă o viaţă onestă, aşa 
cum cere Evanghelia. Dar, există de asemenea, pătrunse până în 
inima Bisericii, intrigi, lupte pentru influenţă pornite de la mici 
grupuri, infiltrarea „Satanei“. Nu eu am afirmat aşa ceva, ci chiar 
papa Paul al VI-lea, care vorbea despre „fumul lui Satana“ care a 
ajuns până în inima Bisericii. Dar, la urma urmei, este normal. 
Fiecare dintre noi are partea lui întunecată şi partea luminoasă, 
fiecare dintre noi cunoaşte aceeaşi luptă în interiorul său! Este 
firesc ca forţele răului să încerce să pătrundă în miezul binelui. 
Adevăratele viziuni sunt tulburate de cele false, adevăratele 
miracole sunt desconsiderate de vicleniile şarlatanilor, adevărații 
mistici de simulatori abili. Acolo unde este prezentă graţia divină, 
apare şi Satana; tot aşa cum, în răul cel mai profund, se manifestă 
uneori cu strălucire puterea lui Dumnezeu. Anumiți reprezen- 
tanţi ai Bisericii ar încerca să facă orice pentru ca aceste intrigi să 
rămână în umbră. În ceea ce mă priveşte, dacă mi-e permis să-mi 
spun părerea, eu cred că nu poate fi vorba despre o renaştere a 
Bisericii, atâta vreme cât această plagă nu va fi înlăturată. Cëea 
ce implică deopotrivă o schimbare profundă a structurilor interne 
ale Bisericii, pentru ca asemenea abuzuri să nu se mai poată 
repeta. Lucru pe care se pare că Ioan- Paul ] l-a înţeles foarte bine, 
motiv pentru care a şi fost eliminat. 

Un contraatac 


Un nou șoc! Tocmai am primit ediția americană a lucrării 
lui Peter Krassa. Purtasem cândva corespondenţă cu John 
Chambers, directorul de la New Paradigm Books. Îmi ceruse să-i 
furnizez pentru această nouă ediţie toată documentația de care 
dispuneam, şi iată că el mi-a trimis cu multă amabilitate un 
exemplar din ediţia americană, cu multe modificări faţă de cea 
germană. Şi aici, am descoperit în finalul volumului un document 
nou, de o importanţă capitală. Este vorba despre dezvăluirile 
făcute de către un fel de „fiu spiritual“ al părintelui Ernetti, care 
confirmă perfect, dar în mod indirect, ceea ce eu bănuiam tot mai 
mult. O întâmplare nespus de fericită pentru mine, veţi înţelege 
asta citind mai departe. 

Atunci când editorul american făcea eforturi, prin toate 
mijloacele, să afle cât mai multe, iată că „cineva“, în Italia, a aflat 
despre aceste căutări şi i-a propus imediat un document care credea 
că-l putea interesa, dar pe care nu putea să i-l ofere decât dacă i 
se garanta anonimatul absolut. Editorul a acceptat şi, după ce a 
intrat în posesia respectivului document, a început o mică anchetă 
pentru a încerca să se asigure de autenticitatea acestuia. El declară 
că nu ne poate dezvălui cum a procedat, dar are toate motivele să 
creadă că actul este autentic. Originalul este în limba italiană, 
desigur, dar editorul american ne explică faptul că a primit textul 
original însoţit de o traducere foarte îngrijită în limba engleză, 
garantându-i fidelitatea. Totuşi, nu a publicat decât versiunea în 

engleză. Deci la aceasta fac eu referire. Pentru început, voi rezuma 
acest text şi voi cita pasajele esenţiale. Îmi voi permite apoi câteva 
comentarii. 


Cel care înșeală dă greș în cele din urmă 


Autorul acestui document povesteşte că tatăl său nutrea o 
vie admiraţie pentru părintele Ernetti şi mergea adesea să-l vadă 
la abație. De când era mic copil, tatăl său îl lua cu el în vizitele la 
mănăstire, iar băiatul îl numea pe călugăr „unchiul Pellegrino“. 
Devenind adult, tânărul s-a căsătorit, a devenit tată de familie şi, 
fiindcă nu locuia la Veneţia, vizitele sale s-au rărit. Dar legătura 
dintre cei doi s-a păstrat, îşi telefonau uneori şi sentimentele 
reciproce nu s-au schimbat. 

„Într-o noapte, cu câteva săptămâni înaintea morții părintelui 
Ernetti, nu vreau să spun când anume, am primit de la el un apel 
telefonic. Avea vocea slabă şi tremurătoare. Atunci mi-a spus că 
este pe moarte“. În ziua următoare, prietenul a plecat în grabă la 
Veneţia. L-a găsit pe părintele Ernetti culcat în chilia lui! „Mi-a 
spus că în noaptea trecută crezuse că o să moară. Se simţise foarte 
rău şi îşi pierduse cunoştinţa. A fost pus să urmărească o lumină 
albă şi cineva care-l cunoştea i-a făcut semn. Mi-a spus că a cunoscut 
o EHM. Când şi-a recăpătat cunoştinţa a doua zi dimineaţa, a 
realizat că fusese în cer. Era foarte slăbit şi nu înţelegea de ce mai 
era în viaţă. Nu dorise să vorbească nici cu călugărițele, nici cu 
doctorii ?, şi de aceea îmi telefonase. Trezindu-se, realizase că, în 
timpul EHM, i se spuseseră lucruri pe care le uitase de multă vreme. 
De asemenea, i s-au făcut dezvăluiri despre vieţile lui anterioare. 
Mi-a mai spus că mă iubeşte mult şi mi-a cerut să notez ce-mi va 
comunica. «Nu voi mai trăi mult. Poate voi muri în noaptea care 
vine. De-a lungul anilor, am spus multe minciuni. Vreau să îndrept 
aceasta. Vreau să-ţi spun adevărul.» 


|! „When I entered Uncle Pellegrino's cell“. 
? „He had not told the nuns or the doctors“. 

La cererea părintelui Ernetti, tânărul său prieten s-a așezat 
atunci la biroul masiv din lemn care îi devenise atât de familiar 
de-a lungul anilor ', şi-a luat hârtie şi un creion. 

„Îmi vorbise uneori despre o piesă de teatru antică pe care 
ar fi captat-o cu cronovizorul său. Mi-a explicat atunci că nu era 
adevărat. A spus că el credea că această piesă o compusese chiar 
el, folosind numeroasele fragmente care se păstraseră în scrierile 
altor autori — dar nu-şi putea aminti decât foarte vag să fi făcut 
aceasta?. 

Înţelesese, în timpul EHM, de ce fusese întotdeauna fascinat 
de această piesă. Era în legătură cu o viaţă a sa anterioară, la Roma, 
din timpul lui Ennius. Copil fiind, a văzut piesa care l-a impre- 
sionat puternic, mai ales scena cu ospățul canibal. În timpul acestei 
ultime vieţi, el susţinuse mereu că ceea ce-l interesa în piesă era 
să-i regăsească muzica. Apelase la o falsă explicaţie pentru a nu fi 
nevoit să-şi recunoască obsesia. 

„Am reuşit să construiesc cronovizorul. Şi o dată, aproape a 
funcţionat“? Părintele Ernetti, răspunzând întrebărilor priete- 
nului său, a afirmat că el singur construise cronovizorul. Fermi 
era un prieten de-al lui, dar nu credea în aparat și făcea adesea 
glume pe seama lui. De fapt, l-a ajutat cineva la construirea apa- 
ratului: un student pe atunci. rămas complet în anonimat, şi astăzi 
preot. Dar acesta cu siguranţă nu va vorbi niciodată. Părintele 
Ernetti a mai povestit că el încercase deja şi în alte vieţi să reali- 
zeze un cronovizor. Aceasta se petrecea, se pare, pe vremea lui 
Nostradamus. Şi profetul făcea încercări cu un alt cronovizor. 
Părintele Ernetti s-a lansat atunci în penibile explicaţii, făcând 
apel la alchimia care ar fi putut transforma corpurile şi le-ar fi 
permis să treacă dintr-un timp în altul. 

La un moment dat, prietenul său, văzându-l obosit, i-a propus 
să se oprească: 


! „His big wooden desk, which had become so familiar to me over the years.” 
2 „He could only very obscurely remember doing that". 


9 4 did manage to build the chronovisor. And once ii almost worked“. 

„Nu! Vreau să-ţi spun că o dată cronovizorul era gata să 
funcţioneze. Era o zi mohorâtă şi lugubră. Cred acum că asta era 
important. M-am aşezat în interior şi l-am pornit. Lumea se învârtea 
în jurul meu... Mai cred în momentul de faţă că funcţionarea 
cronovizorului depinde de o structură a credinţei foarte deosebită... 
care implică o oarecare despărţire sau separare a timpului. O dis- 
tanţare vizavi de religiile ordonate, structurate. Era dificil pentru 
mine ca preot. Consider eşecul maşinii ca fiind propriul meu eşec. 
Lasă-mă să-ţi spun cu ce semăna cronovizorul meu. Era o sferă, 
ca un aparat de scufundare sau un submarin individual, cu des- 
chideri la înălțimea ochilor în toate direcţiile '. Sfera era suspen- 
dată de un cablu, printr-un sistem care îi permitea să se mişte 
nestingherită. Era făcută dintr-un metal foarte uşor, un aliaj de 
aluminiu, fiind acționată doar de puterea gândului.“ 

Părintele Ernetti a ţinut să adauge ceva în legătură cu ima- 
ginea lui Hristos. 

„Tu ştii acum: minţeam. Noaptea trecută, m-am întrebat de 
nenumărate ori: de ce? Răspunsul este că speram ca aparatul meu 
să funcţioneze“. 

Tânărul prieten plângea. Părintele Ernetti părea că ador- 
mise dar, deodată, a deschis ochii. 

„A încercat să se aşeze. M-a privit. Parcă mă vedea pentru 
prima oară. Exclamă: «Ah! Tu eşti! Sunt fericit că ai venit!» Parcă 
nu-şi amintea nimic din ce se petrecuse înainte; ca şi cum ar fi 
revenit complet la starea lui normală şi uitase că trecuse printr-o 
EHM, precum şi tot ce aflase în timpul acesteia. Am lăsat deo- 
parte tot ce notasem până atunci. Nu i-am spus nimic. 

lată povestea mea. 


Dar care este adevăratul înșelător? 


Voi urmări practic ordinea textului. Va fi astfel mai uşor pentru 
cititor să se raporteze la părţile corespunzătoare din „document“. 


' „It was a sphere much like a diving device, or one-man submarine. 
open ai eye level in all directions". 

Primul lucru care mă surprinde puţin, deşi este minor, îl 
reprezintă imprecizia locurilor. Pot să admit faptul că fiul spiri- 
tual a fost lăsat să intre, în mod excepţional, în chilia părintelui 
Ernetti, unde acesta din urmă se afla culcat. Dar îmi este foarte 
greu să cred că nişte călugăriţe, chiar infirmiere fiind, ar fi pătruns 
acolo. În orice mănăstire, există un frate sau un părinte infirmier. 
Dacă existau călugăriţe în jurul patului său, înseamnă că starea lui 
era prea gravă pentru a fi tratat în mănăstire şi, în acest caz, era 
internat în spital. Deci din spital îi telefonase, în plină noapte, 
tânărului său prieten? Ipoteza nu este imposibilă. Dar când fiul 
spiritual îl găseşte pe părintele Ernetti în pat, atunci este foarte 
clar că întâlnirea are loc în mănăstire. Vorbeşte despre „chilie“, 
recunoaşte biroul masiv din lemn al părintelui Ernetti, care se 
găsea deci în camera acestuia. Fapt care presupune că, şi atunci 
când părintele Ernetti nu era bolnav, tânărul prieten era lăsat să 
intre aici în mod frecvent; „frecvent“, deoarece biroul „îi deve- 
nise atât de familiar de-a lungul anilor“. Al doilea lucru care mă 
surprinde. Nu cunosc nici o mănăstire în care poţi avea atât de 
uşor acces în chilia unui călugăr. Când părintele Ernetti primea 
pe cineva în vizită, aceasta avea loc la parter, într-un loc care nu 
semăna deloc cu o chilie. Era acolo într-adevăr un birou de lemn. 
Dar să trecem peste acest detaliu. Dacă se afla în spital când a 
trecut prin EHM (aşa se explică prezenţa călugăriţelor), înseamnă 
că a fost adus în chilie chiar a doua zi dimineaţa. Eu ştiu sigur că 
părintele Ernetti nu a murit decât câteva săptămâni mai târziu. 
Dar, totuşi, el simţea că este pe moarte. Nu ştia nici dacă va rezista 
până a doua zi. Şi, în asemenea stare, a fost adus la mănăstire? 
Dar asta nu e încă nimic! 

Povestea cu piesa lui Quintus Ennius este cu mult mai greu 
de acceptat. De altfel, chiar în „document“, ea nu este prea clară. 
Autorul acestor dezvăluiri recunoaşte că părintele Ernetti îi 
vorbea din când în când şi despre cronovizor. Nu este vorba că un 
mort, întâlnit în Lumea Cealaltă în cursul EHM, i-ar fi spus 
părintelui Ernetti că el însuşi era poate autorul acestei piese. Ci 
în cursul EHM, părintelui Ernetti i s-a dezvăluit, dar ca un fel de 


110 


vagă amintire care ar fi ajuns până la conştiinţa lui. „El spune că 
i se pare că ar fi compus-o“, dar nu poate să-şi amintească decât 
„foarte vag“. Mă miră foarte tare faptul că fiind în stare normală 
de trezie. părintele Ernetti nu şi-a amintit nimic. El nu îi spune 
fiului spiritual, în legătură cu piesa, că minţise. Aceasta face parte 
dintre lucrurile pe care le-a uitat complet şi care i s-au făcut 
cunoscute în timpul EHM! Ştiu sigur că părintele Ernetti era un 
latinist mai bun decât mine. Am folosit mult latina de-a lungul 
anilor, dar a trebuit de asemenea să studiez şi multe alte lucruri, 
alte limbi şi este adevărat că nu pot compara cunoştinţele mele cu 
cele ale părintelui Ernetti în domeniul limbii latine. Şi totuşi! 
Textul piesei nu este foarte uşor. Pe de altă parte, el este astfel 
alcătuit încât include câteva citate cunoscute. Ni se prezintă folosirea 
acestor citate ca o facilitate, deoarece astfel trebuia inventat mai 
puţin text. Dar chiar această includere în sine necesită un mini- 
mum de atenţie. Trebuie ca aceste citate reluate să se insereze 
firesc în textul inventat. Părintele Ernetti s-a lăsat furat de acesi 
joc şi nu-şi mai aminteşte absolut nimic? A trebuit să treacă 
printr-o EHM pentru a i se dezvălui această amintire ascunsă. 
Amintire care, chiar și asta, a rămas doar „foarte vagă“! 

Cât despre explicaţia care ne trimite la traumatismul suferit 
într-o viață anterioară. pe timpul lui Quintus Ennius, ea nu ţine 
cont de mărturia Anitei Pensotti, care ne povesteşte că profesorul 
Marasca a fost acela care i-a propus textul părintelui Ernetti. 
„Documentul“ nu ne spune nici dacă părintele Ernetti mai avea 
alte obsesii care să explice discursul lui Mussolini sau al lui 
Napoleon. Poate trăise şi pe timpul lui Cicero? Poate Catilina 
fusese chiar el? În orice caz, dacă părintele Ernetti pretinde că a 
captat primul discurs din Catilinare, el nu a făcut desigur acest 
lucru fiindcă altcineva i-ar fi dat ideea !, ci pur şi simplu fiindcă, 


' În ediţia americană a lui Peter Krassa (pp. 184-191), se sugerează, 
pentru acest episod. influenţa lui Whitley Strieber. Dar lucrarea citată de Strieber 
datează din 1997, iar eu am făcut cunoscută povestirea Părintelui Ernetti, 
referitoare la captarea primului discurs din Catilinare, în 1993 (En direct de lau- 
delà, p. 196). Nu-mi rămâne decât să sugerez că Strieber a citit cartea mea! 

pentru un foarte tânăr latinist, acesta este unul dintre primele 
texte despre care aude vorbindu-se, chiar înainte de a-l fi studiat. 

Nu, „documentul“ nu evocă nici discursul lui Cicero, nici al 
lui Napoleon sau Mussolini. El se limitează la piesa lui Ennius 
fiindcă, aici, există un alt document, unul real: textul piesei care a 
fost publicat şi care trebuie explicat. „Documentul“ poate fi în impas 
în ceea ce priveşte restul, dar nu şi acest text. Voi adăuga totuşi 
că, în principiu, nimeni nu este oblipat să creadă în mecanismul de 
„reîncarnare“. Este o explicaţie pe cât de facilă, pe atât de comodă, 
fiind întotdeauna imposibil de verificat. Dar chiar când se găsesc 
texte, mărturii, care confirmă adevărul amintirilor regăsite, nimic 
nu poate dovedi că aceeaşi persoană le-a trăit. 

Mai departe, „documentul“ conţine o mărturie extraordinară. 
Eu nu am obţinut niciodată aşa ceva. lată că în acest text compus, 
în mod evident, pentru a-i descuraja pe curioşi și a-i determina să 
nu mai continue ancheta, ni se face o concesie enormă: da, crono- 
vizorul a existat şi chiar „aproape a funcţionat“. Este vorb aici, 
pare-mi-se, de un veritabil contraatac. Toate încercările legate de 
negarea existenţei cronovizorului nu au reuşit să convingă pe 
nimeni, aşa încât s-a recurs la o altă tactică: s-a acceptat existența 
lui. S-a mers chiar mai departe, mult prea departe. Părintele Ernetti 
ar fi construit chiar şi alte astfel de aparate, în vieţile sale ante- 
rioare. Ar fi devenit la el un fel de manie, o adevărată marotă: în 
fiecare viaţă, el construia cronovizoare. 

Cel mai mult mi-a plăcut descrierea misterioasei maşini: ea 
ar fi fost alcătuită dintr-o sală circulară, în care se aflau arhivele 
akashe !. În centru, un fel de batiscaf în care te puteai așeza și de 
unde vedeai derulându-se scenele, în jurul sferei centrale. Toate 
acestea nu au nimic de-a face cu descrierea pe care mi-a făcut-o 
părintele Ernetti. Profesorul Rémy Chauvin poate atesta. Aşa 
ceva şi-ar putea imagina cineva care nu a stat niciodată de vorbă 
cu părintele Ernetti. Am impresia că autorul „documentului“ a 


! „ A roundchamber in which are placed the akashic records.“ 

citit prea multă literatură science-fiction. Poate că şi-a pus am- 
prenta şi influenţa benzilor desenate, precum Capcana diabolică, 
aventurile lui Blake şi Mortimer? 

În sfârşit, imaginea lui Hristos. Ni se spune că părintele 
Ernetti mințea. Ni se prezintă aceasta ca făcând parte din lucru- 
rile pe care el le uitase complet. De altfel. nu ştim de ce doar în 
„ultima noapte“ s-ar fi întrebat el ce l-a împins spre minciună. Dar, 
dacă păseşte acum un răspuns la întrebare. motivul era înainte 
desigur neconştientizat, fiindcă altfel şi-ar fi dat seama cu muh 
timp în urmă că minţea. Or, răspunsul este ciudat. Dacă înțeleg 
eu bine, părintele Ernetti autentificase o imagine pe care o ştia 
falsă (altfel nu ar fi existat minciuna), în speranţa că aparatul său 
îi va furniza într-o zi una adevărată. Mă întreb totuşi cum putea 
spera să facă să fie crezută imaginea adevărată după ce a pre- 
zentat una falsă, chiar presupunând că înşelătoria nu era nicio- 
dată descoperită. 

Dar pe cine minţea el? Mie îmi spusese limpede că imaginea 
publicată în ziare nu provenea din cronovizorul său. Mi-a spus 
acest lucru cu mulţi ani înainte de moartea lui. A repetat decla- 
raţia în faţa gazetarului spaniol de la Mas Allà. care a publicat 
interviul în mai 1993. Şi nu era nevoie să treacă de fiecare dată 
printr-o EHM pentru a se constata că înainte minţise. Nu putem 
accepta aşa ceva! 

Cel mai interesant rămâne totuşi finalul. Părintele Ernetti 
adoarme şi, când se trezeşte. a uitat complet tot ceea ce spusese. 
Aparent, el a uitat nu numai că a povestit lucruri foarte confi- 
dențţiale, dar şi conţinutul acelei faimoase EHM care i-a permis să 
descopere atâtea lucruri refulate în interiorul său. Ştiu foarte clar, 
şi am avut ocazia să o spun chiar şi aici. că după asemenea expe- 
rienţă uiţi cunoaşterea absolută la care ai avut acces pentru o clipă. 
Remarcaţi de altfel, chiar în acest caz, că a rămas doar amintirea 
de a fi avut acces la cunoașterea totală. Dar nu se uită în mod 
normal amintirile personale, ridicate la nivelul conştient în timpul 
acestei experienţe. Se pot uita din nou detalii nesemnificative, dar 
nu lucrurile cele mai importante. Toţi cei pe care i-am întâlnit, 

care au trecut printr-o asemenea experienţă, îşi aminteau perfect 
ce au descoperit sau regăsit în acele clipe. Aici, uitarea completă 
a părintelui Ernetti. care nu îşi aminteşte nici măcar confuz că a 
trăit o EHM sau că i s-a întâmplat ceva, permite, e de la sine 
înţeles. să se lămurească de ce nu a făcut aceleaşi confidenţe şi 
altora. Nu pot fi acuzat că am crezut tot ceea ce mi-a spus 
părintele Ernetti. Onoarea mea este salvată. Nu puteam să ştiu. 
Şi acest lucru este valabil pentru toţi, şi sunt numeroși. cei care 
l-au crezut. 

Farsa putea fi mai abilă dacă era pregătită mai atent. Inco- 
erenţțele sunt prea numeroase şi prea evidente. Contraatacul este 
o încercare complet ratată. Înţeleg perfect de ce autorul „docu- 
mentului“* doreşte să rămână anonim. Are dreptate. Eu sunt convins 
că el nu-l cunoştea prea bine pe părintele Ernetti şi nici nu prea 
cunoştea obiceiurile vieţii monastice. Dar mărturia lui este totuşi 
valoroasă: arată până unde s-a putut ajunge ca să se împiedice 
orice informaţie privind cronovizorul. În mod involuntar. cei care 
au comandat „documentul“ contirmă descoperirea şi demon- 
Strează că este vorba despre ceva important. grav. care trebuie să 
ne fie ascuns cu orice preţ. Urmarea anchetei mele va aduce în 
curând confirmarea. 

Cronovizorul 


Cu câtva timp în urmă. am primit un telefon de la o ziaristă 
spaniolă care se afla la Bologna şi care citise una dintre cărțile 
mele în care vorbeam despre cronovizorul părintelui Ernetti. Găsise 
în afirmaţiile mele un subiect fantastic şi încă puţin explorat şi îmi 
ceruse să-i comunic. eventual, alte documente care ar putea-o ajuta 
să ducă mai departe cercetările. În acest schimb de informaţii, ea 
mi-a atras atenţia asupra unui alt cercetător italian. autor al unui 
atac foarte viu împotriva părintelui Ernetti. căruia deja îi întâl- 
nisem numele într-o lucrare. Mai era vorba despre un cleric cu 
care am avut deja ocazia să vorbesc: Don Luigi Borello. Nu mi-a 
fost greu să intru în contact cu acest preot care mi-a trimis de 
îndată un exemplar din prima carte pe care o publicase despre 
cercetările sale, așteptând să o pot cumpăra pe a doua, pe care nu 
a avut timp să o termine. 

El este cel care, în anul 1967, crease termenul de „crono- 
vizor“ pentru aparatul său. Părintele Ernetti nu a făcut decât să-l 
preia. După cum am văzut, acesta nu este singurul reproş pe care 
Don Luigi i l-a adus părintelui. A fost nevoie de o scrisoare foarte 
fermă din partea benedictinului din Veneţia pentru ca Don Luigi 
să se arate mai puţin agresiv. Don Luigi este profesor de fizică şi 
membru al Academiei tiberiene din Roma. El conduce un cămin 
cu circa o sută de copii şi de peste patruzeci de ani îşi consacră 
timpul liber cercetării. A mai publicat de asemenea, după cum am 

mai amintit, o carte intitulată Come le pietre raccontano'. Principiul 
aparatului său este cu totul diferit de cel al părintelui Ernetti. 
Rezultatele scontate sunt de altfel, cel puţin pentru început, mai 
puţin ambiţioase. Este vorba, în fond, de un fel de psihometru. 
Termenul de „psihometrie* nu a fost bine ales, toată lumea îl 
cunoaşte, dar acum el este prea bine implantat pentru a fi schimbat. 
Iată, în câteva cuvinte, despre ce este vorba. 

Toate evenimentele care se derulează într-un anumit loc 
depun pe obiectele care se găsesc acolo un fel de peliculă subţire, 
cà un film invizibil. La contactul cu aceste obiecte, psihometrul 
redă o parte din evenimentele care s-au desfăşurat în prezenţa 
obiectului respectiv: : sunete, imagini cu sau fără mişcare, miros, 
există. Ia lată un exemplu deosebit de convingător, trăit dei Dannion 
Brinkley, un american expulzat din corpul său de un trăsnet care 
l-a lovit în timp ce vorbea la telefon. Ars, paralizat, a trebuit să 
ducă o luptă dură pentru a-şi regăsi viața normală. Când l-am 
întâlnit la un congres la São Paulo și, mai târziu, la Porto Rico, era 
plin de veselie dar, sub cămaşă, avea o grămadă de pansamente. 
Cum se întâmplă adesea după o experiență la hotarele morții, şi 
lui i s-au dezvoltat calitățile paranormale. Iată ce declară el: 

“În perioada aceea, am devenit conştient de asemenea de a, 
altă putere extraordinară. Nu găsesc termenii potriviţi pentru a 
descrie acea capacitate particulară. Era suf icient să privesc o per- 
atât de clar ca şi cum aş fi urmărit un film la televizor. De asemenea, 
câteodată. contactul cu un obiect mă proiecta în mijlocul unei 
scene din viaţa proprietarului său. Sau era suficient să ating un 
obiect vechi pentru a afla povestea lui de-a lungui timpului. 

O astfel de aventură mi s-a întâmplat, de exemplu, în timpul 
unei călătorii în Europa. Am făcut deplasarea pentru a ajuta la 
punerea la punct a unui sistem electronic pe echipamentul de 
scufundare al comandantului Jacques-Yves Cousteau. Profitând 


' Luigi Borello. Come le pietre raccontano, op. cil. 

de sejurul meu, am dat ofugă până la Londra, să-mi văd un prieten. 
Pe când ne plimbam amândoi, la un moment dat, m-am oprit în 
faţa clădirii Parlamentului pentru a-mi lega şiretul la pantofi. Mi-am 
sprijinit mâna de o balustradă metalică, şi în acea clipă am simţit 
un miros puternic de bălegar. Auzeam clar râsete de copii, deşi cu 
o clipă înainte nu- era nimeni lângă mine. În acel moment am 
văzut, în faţa Parlamentului, un grup de oameni, îmbrăcaţi după 
moda secolului XIX, care jucau crochet şi. la dreapta mea. stătea 
un cal. M-am întors să vorbesc cu prietenul meu, dar acesta 
dispăruse. În locul lui se aflau alte persoane, care se plimbau pe 
trotuar, având haine din secolul trecut; bărbaţii purtau chiar 
pălării melon. 

Caracterul insolit al scenei mă neliniştea, nu știam ce să fac. 
Eram la Londra în plină iarnă şi totuşi aceşti oameni jucau crochet 
liniştiţi, îmbrăcaţi cu haine subţiri din altă epocă. 

Cu toate eforturile mele de a lua mâna de pe balustradă, nu 
am reuşit cu forţe proprii. Prietenul meu m-a văzut că eram parcă 
în transă și a încercat să-mi vorbească. Cum eu nu reacţionam şi 
continuam să privesc fix în jur cu un aer absent, m-a luat de mână. 
Gestul său m-a făcut să pierd contactul cu bara de fier şi viziunea 
a luat sfârşit tot atât de brusc precum începuse“! 

În excelentul său studiu despre psihometrie, Jean Prieur 
oferă câteva precizări importante: „Toate simţurile pot fi implicate 
într- ntr-un exercițiu de psihometrie. Sunt! percepute nu numai imagini 
în n trei dimensiuni ca hologramele, dar şi zgomote, muzică, voci. 
mirosuri, £ arome şi idei venite de altundeva Se pot primi lovituri, 
se pot simți suferinţe sau neliniști““. 

Aceste ultime cuvinte fac, fără îndoială, aluzie la experienţa 
de psihometrie realizată în faţa lui Jean Prieur de către Lionel 
Jackel, la contactul cu pereţii capelei construite pe amplasamentul 


' Dannion Brinkley, Sauvé par les anges, Robert Laffont. 1995. 
pp. 141-142. Lucrarea conţine şi alte povestiri asemănătoare. 

? Jean Prieur, La Mémoire des choses, l'art de la psychomdtrie, op. cit., 
p. 54. 

Bazarului carităţii. L-am cunoscut bine pe Lionel Jackel şi am o 
încredere absolută în onestitatea lui. Jean Prieur, aflându-se cu el 
pe Champs-Élysées, a avut ideea să-l conducă spre această capelă 
pentu o încercare de psihometrie. Lionel nu ştia unde se afla şi, 
după cum mi-a povestit, Jean Prieur, prin reacţiile sale, nu l-a 
ajutat deloc. Vă amintiţi probabil că un incendiu memorabil a 
avut locla data de 4 mai 1897. Au existat 130 de victime, dintre care 
125 erau copii şi femei. Printre ele se afla şi ducesa de Alençon. 
Capela Notre-Dame de la Consolation, construită pe acelaşi am- 
plasament, a fost sfinţită la 4 mai 1900, iar la 17 mai 1987 Lionel 
îşi făcea demonstraţia. lată câteva extrase, consemnate de Jean 
Prieur care nota totul: 

— Sunt la ţară... imagini din natură. Case vechi în jurul unei 
pieţe. Totul se petrece cu mai multe secole în urmă. 

— Fals. este imposibil! exclamă Jean Prieur. 

— Mi se dă un nume: Hernani. 

- Dar nu, nu este nimic de văzut, intervine din nou agitat 
Jean Prieur. 

— Văd o mare doamnă, o aristocrată... 

Apoi, brusc, tonul se schimbă: 

— Mâinile mele ard... îmi simt picioarele tremurând... miros 
de fum... mâinile ard tot mai tare... miros de jeratic. Ceva care se 
prăbuşeşte... o greutate imensă, o lovitură în frunte... Respir din 
ce în ce mai greu, sunt în mijlocul flăcărilor ca pe un rug... 
Plămânii nu mai rezistă... Oameni care se bat. Mă lovesc în spate. 
Acum, o lovitură de pumn în stomac. Flăcări, flăcări, văd chipuri 
de oameni îngroziţi... 

Scurtez povestirea. Faptul cel mai extraordinar îl constituie 
confirmările regăsite după întâmplare de Jean Prieur. Bazarul 
fusese transformat de către decoratori în stradă medievală, cu case 
tip paiantă, cu iederă şi verdeață. Bazarul servise altădată drept 
teatru, multe alte detalii erau absolut exacte !. Ceea ce este foarte 
interesant în acest exemplu, este că filmul trecutului pare a se fi 


' Jean Prieur, op. cit., pp. 243-252. 

depus pe locul unde s-a desfăşurat evenimentul pe o clădire nouă 
care nu era acolo, care nu are nici o legătură fizică cu evenimentul 
în sine. 

Dar acest film al trecutului poate la fel de bine să se depună 
pe un obiect care îl va păstra peste tot unde va fi dus. Acelaşi 
mecanism de percepţie a undelor şi de punere în mişcare a 
acestora ca într-un film ar putea atunci să se declanşeze la simplul 
contact cu acel obiect, oriunde s-ar păsi el. Există atunci posibilita- 
tea de a percepe unde corespunzând nu numai altui timp. ci şi 
altui loc. Se găsesc multe asemenea exemple în lucrarea lui Jean 
Prieur indicată în nota de subsol. 

Ideea părintelui Borello este de a obţine acelaşi fenomen 
fără a recurge la colaborarea unui medium, ci prin intermediul 
unor aparate care conțin captatori şi amplificatori ai acestor unde. 
Acest sistem ar permite să se obţină ceva mai obiectiv, deoarece 
un medium riscă întotdeauna, fără să vrea, să interfereze şi să 
deformeze ceea ce percepe. Dar acest aparat nu ar funcţiona decât 
în contact cu un obiect-martor şi nu ar permite deci să se capteze 
orice. Am impresia că ar fi ceva asemănător cu ceea ce Georges 
Charpak încerca să obțină pornind de la vasele greceşti, dar încercând 
să capteze atât urmele luminoase, cât şi cele sonore. Astfel. de 
exemplu, părintele Borello a supus o piatră unui bombardament cu 
unde care reproduceau frecvențele operei Nabucco de Verdi. Or, 
datorită aparatului său, ar fi putut ulterior să recupereze undele 
sonore înmagazinate în această piatră şi, comparându-le cu ajutorul 
osciloscopului cronovizorului său cu cele originale, ar fi constatat 
marea asemănare dintre curbele undelor emise şi cele recuperate. 
Pentru el, era deci vorba despre o încercare foarte încurajatoare. 
În continuare, redau cuvintele părintelui Borello: 

„Înainte de a stabili ceea ce am realizat până acum, doresc 
să precizez că referitor la tot ceea ce se poate numi «cronovi- 
ziune», noi nu am putut, pentru moment, decât să captăm urme 
de sunete şi de imagini ale trecutului înregistrate în materie şi deci, 
în prezent, un «cronovizor» în sensul unui aparat asemănător 
televizorului care să fie la dispoziţia tuturor nu există încă. 

Totuşi, cu ajutorul indicaţiilor tehnice pe care le voi pre- 
zenta aici şi al noţiunilor de teorie neutrinică pe care le cunoaştem, 
cel puţin în esenţă, nu este exclus ca un expert în tehnică electro- 
nică să-l poată realiza în mod practic pe termen scurt... Amânăm 
pentru moment orice înţelegere cu constructorii de aparate 
electronice care ar putea fără un efort prea mare să fabrice şi să 
răspândească fără discernământ un astfel de aparat şi fără să ţină 
cont că s-ar viola unele secrete foarte delicate, pe care fiecare 
doreşte să şi le apere“ ' 

„Fiindcă trebuie să lucrăm cu sarcini electrice care cores- 
pund unor milionimi din sarcina unui electron. nivel cu care ope- 
rează în mod normal microelectronica, este evident că nu putem 
să ne mulţumim cu aparatele existente pentru a amplifica «rema- 
nenţele» luminii şi sunetelor înregistrate în materie şi a putea 
astfel să le captăm... 

Pe acest desen, generatorul TG produce semnale analogice 
care sunt trimise în trei direcţii: 

1. spre osciloscopul care le face să apară pe ecran şi le păs- 
trează în memorie; 

2. spre elaboratorul ADSP care le exprimă sub formă nu- 
merică şi care este legat la un calculator printr-o interfață bidirec- 
ţională şi trimite în acelaşi timp semnalele elaborate şi purificate 
către osciloscop; 

3. spre sondă, pentru a-i furniza sub formă analogică com- 
ponenta activă de declanşare care realizează astfel pentru «martor», 
adică pentru aglomeratul de materie care comportă înregistrările. 
o situaţie analoagă celei pe care sperăm să o găsim. 

Cealaltă interfaţă, între sonda SLB şi elaboratorul ADPS. 
este cea care ne dă răspunsul care apare prin eşantioane pe 
ecranul osciloscopului în acelaşi timp cu situaţia generatoare. 

Din comparaţia care se poate face la fel de bine atât vizual 
cât şi prin calculator va rezulta identitatea sau diferenţa între 
situaţia declanşatoare şi cea primită ca răspuns. 


' Luigi Borello. Come le pierre raccontano, op. cit., p. BA. 

Eşantioanele sunt în număr de mai multe milioane pe secundă. 
dar osciloscopul nu le păstrează în memorie decât pe cele pentru 
care există identitate sau un număr suficient de puncte comune. 

Examinând în detaliu întinderea acestui semnal, se poate 
izola, vizual sau prin calculator, cel care l-a precedat şi cel care 
l-a urmat imediat în momentul înregistrării sale. 

Semnalul care l-a urmat imediat, memorizat şi el, se află la 
rândul său selecționat şi comparat instantaneu cu milioane de 
semnale, încă în căutarea unei identități sau nu şi se continuă 
astfel examenul prin înlănţuiri succesive... 

Dar partea complexului cu adevărat importantă şi care con- 
stituie caracteristica «cronovizorului» este sonda SLB, cu funcţio- 
narea sa activă şi pasivă, de declanşare şi percepţie. 

Până acum nu exista captor capabil să perceapă sarcini elec- 
trice inferioare electronului. Poate era deja posibil să se perceapă 
un mic grup de fotoni sau chiar unul singur, dar totul era încă 
foarte departe de nivelul care ne interesa. 

Pentru a obţine percepţia semnalelor înregistrate analogic 
în materie prin impactul asupra ei a undelor luminoase normale 
şi a undelor de presiune (undele sonore), a trebuit să recurgem la 
conceptele teoriei neutrinice. În acel moment, pentru a fi riguroși, 
s-ar putea vorbi de semnale înregistrate «rnagnetrinic» mai degrabă 
decât «analogic»“!. 

Părintele Borello se lansează atunci într-o paralelă între 
funcţionarea acestei sonde şi transmiterea percepţiilor de la orga- 
nele noastre senzitive până la creier: 

„Am repetat de nenumărate ori că ceea ce parcurge sistemul 
nervos nu corespunde curenților electrici în sensul în care se 
înțelege acest lucru în mod obişnuit, nici fenomenelor chimice asupra 
cărora continuă să se insiste, ca și cum ar constitui fundamentul 
fenomenului, chiar dacă, repetăm, aceste fenomene electrice şi 
chimice se produc, fără nici o îndoială, însă numai pentru a furniza 
energia necesară producerii procesului de înaintare progresivă a 
impulsurilor nervoase, de la organele periferice la sistemul central. 


' Luigi Borello, op. cit., pp. 86-90. 

După traducerea realizată de organul senzitiv, ansamblul 
situaţiei, imaginea. dacă doriţi, este constituită de un front format 
din numeroase linii de neutrini care se polarizează unul după 
altul de-a lungul rețelei nervoase, propagându-se până la creier, 
unde există o lipsă reclamând «satisfacţie» datorită complemen- 
tarităţii unui anumit număr de sarcini electrice“! 

„Vă întrebaţi, desigur, cum se face că tocmai în mijlocul de- 
scrierii modului de realizare a cronovizorului, mai bine zis chiar 
în momentul în care vă explicam cum este făcută sonda care 
permite captarea urmelor înregistrate în materie, încep să vorbesc 
despre curenţii nervoși; motivul: observarea acestor curenţi mi-a 
permis realizarea sondei analogico-magnetrinică. 

Urmărind lumea animală şi cea vegetală, am ajuns să înţeleg 
că ceva asemănător se produce de asemenea în materia inertă“?... 

„Înregistrările care se află reţinute în materie fiind produse 
(întotdeauna pentru a se limita la două forme de energie care 
reprezintă imaginile şi sunetele) de fotoni şi de unde sonore. 
constituite din linii statice de neutrini polarizaţi. aceştia, pentru a 
menține asemenea linii. se află într-o situaţie care indică o lipsă. 
o «insatisfacţie». 

Acţiunea activă a sondei noastre (acțiune de stimulare) constă 
în oferirea unei satisfacţii de moment neutrinilor care constituie 
aceste linii ale fluxului magnetic. 

Acţiunea pasivă (acţiunea de percepţie) constă în prelevarea 
semnalelor produse prin întoarcerea neutrinilor la starea de pola- 
rizare pe care o aveau în momentul în care noi i-am modificat. 
atunci când încetează satisfacția pe care le-am furnizat-o. 

lată de ce sonda este legată de aparat printr-o interfaţă bidi- 
recţională. 

Este vorba, cu alte cuvinte, de un fel de «sinapsă» care are oare- 
care analogie cu sinapsele pe care le găsim în sistemul nervos“ ` 


' Ibidem, pp. 90-91. 
Ibidem. p. 91. 
Ibidem, pp. 95-96. 

„Superăm celor care se îndoiesc de funcţionarea sondei de- 
scrise, să verifice, dacă au posibilitatea, procesul relatat pentru a 
constata sensibilitatea care se poate atinge astfel şi amplificarea 
până acum necunoscută care rezultă de aici, vizând curenţii nervoşi 
care se îndreaptă spre creier după traducerea stimulilor externi 
realizată de organele de simț“!. 

După ce am studiat cartea părintelui Borello, l-am contactat 
din nou pe acesta pentru a mai obţine de la el încă un exemplar 
pe care să-l ofer unui prieten cercetător. Profesorul Costa de 
Beauregard a binevoit să o citească, după care m-a atenţionat de 
îndată asupra faptului că toate aceste teorii prezintă, pe plan 
ştiinţific, erori grave, unele vizând chiar punctul de pornire al 
teoriilor expuse. 

Totuşi, acest preot îmi părea de bună-credinţă. În spatele 
cercetărilor sale ştiinţifice, mai mult sau mai puțin fericite, se afla 
un discurs religios amplu prezentat în cartea sa. Ca şi părintele 
Emetti, el evoca primele cuvinte ale Facerii şi insista asupra imensului 
serviciu pe care această invenţie l-ar putea aduce credinţei: 

„În domeniul religios, de exemplu, am putea şti dacă 
într-adevăr a existat o «revelare» a Creatorului în faţa umanităţii, 
cum s-a transmis aceasta şi dacă a fost manipulată de-a lungul 
secolelor. În n legătură cu Hristos, în prezent nu există argumente 
capabile să-i convingă pe cei.care nu cred în El. 

Un argument susținut de cei care nu cred în revelație este 
acela că nu poți fi sigur că tot ce s-a spus despre Hristos şi ne-a 
fost transmis corespunde în mod real cu ceea ce Ela spus şi a 
făcut într-adevăr. Cine ne poate dovedi, se întreabă ei, că tradu- 
cătorii şi scribii nu au manipulat textele originale şi nu au dena- 
turat faptele prezentate acolo? Cu ajutorul cronovizorului, fiecare 
ar avea posibilitatea să-l urmărească pe Hristos din momentul 
naşterii până la moarte, să-l vadă acționând, să asculte ce a spus 
şi cum a spus, prin prisma spiritului critic de astăzi, putându-şi 
judeca propria credinţă. 


' Ibidem. p.98. 


123 


lată ce se va întâmpla: îndoielile se vor risipi şi dacă lucru- 
rile sunt aşa cum le prezintă Biserica Catolică, dogmele şi învăţă- 
turile sale vor fi acceptate de către toți, iar morala care decurge 
de aici va fi de asemenea urmată; dar dacă lucrurile nu stau aşa 
cum susține Biserica, multe direcţii şi drumuri ar putea să se 
schimbe. 

Considerând că ceea ce am afirmat aici ar putea să-mi atragă 
critica Sfintei Biserici romane, cu toate că nu sunt atacate nici un 
fel de dogme catolice, ci numai datorită faptului — aşa cum am 
spus — că acest nou mijloc de investigare ar putea viola secrete 
foarte delicate, eu mi-am luat măsuri de siguranță semnalând 
pericolul Sfintei Congregaţii pentru Doctrina Credinței (ex-Sfânt 
Oficiu), unei persoane de la Secretariatul de Stat al cetăţii 
Vaticanului, apropiată papei, şi chiar papei. 

Până în prezent, nu am primit nici un răspuns. A trecut 
totuşi un an de atunci şi ştiu cu certitudine că scrisoarea i-a fost 
înmânată“ !, 

După toate acestea, inclusiv discursul religios care, pentru 
mine, rămâne puţin convingător. Don Luigi îmi pare mai degrabă 
o persoană pasionată de inducerea în eroare decât un veritabil 
cercetător, dar. chiar şi aşa, el putea obține ceva, deşi încercările 
sale de a da o explicaţie sunt absolut insuficiente. Fiindcă părintele 
Borello lansa în lucrarea sa un apel către cercetătorii care l-ar 
putea ajuta, m-am hotărât să merg să-l văd şi, eventual, să găsesc 
argumente mai serioase care să mă determine să-l pun în legătură 
cu nişte cercetători adevăraţi. Am încercat deci din nou să-l 
contactez la telefon pentru a stabili împreună data unei viitoare 
întâlniri. Dar aici au început problemele. A fost imposibil să-l 
găsesc! Am încercat în diferite zile, la diverse ore. Am lăsat să 
treacă apoi un timp. Poate era plecat în vreo călătorie. Trebuia să 
se întoarcă într-o bună zi. Dacă i s-ar fi întâmplat ceva, mi-ar fi 
răspuns oricum cineva care m-ar fi informal. O dată, un robot 
telefonic al Poştei mi-a comunicat că numărul nu era alocat. Ce se 


' Luigi Borello, op. cit., pp. 85-86. 

petrecea? Era copleşit de atâtea apeluri telefonice încât a trebuit 
să ia măsuri? Vreo autoritate ecleziastică îi interzisese oare să 
răspundă, la fel cum păţise şi părintele Ernetti? Am întrebat la 
serviciul de informaţii internaţionale. Nu. numărul nu se schimbase. 
doar că părintele nu se mai afla la „Colonia Pontificia Albese 
Caritas“, unde îl căutam eu, ci la „Associazione Culturale Luigi 
Borello“. Explicaţia era simplă: Don Luigi trecuse de 75 de ani! 
El nu trebuia desigur să se mai ocupe de copii! Îşi păstrase deci 
numărul de telefon, dar avea acum altă „firmă“. Am sunat din 
nou. Ocupat. Deci era cineva acolo. Am încercat mai târziu. Tot 
ocupat. 

După mai multe zile. fără să vreau, am început să caut ex- 
plicaţii. Şi dacă prietenii mei aveau dreptate? Şi dacă totul era 
într-adevăr foarte important? Dacă Don Luigi fusese răpit, se- 
chestrat? Vaticanul lovise din nou. Poate că Don Luigi era sub 
supraveghere, într-un loc secret. Dacă mergeam acolo, aş fi căzut 
în cursă, aş fi dispărut fără urmă... 

Cu riscul de a părea naiv 


Îmi părea din ce în ce mai evident că se petrecuse ceva. 
Singurul lucru pe care puteam să-l fac pentru a avea conştiinţa 
curată era să merg acolo. Dar trebuia să mai aştept puţin fiindcă 
aveam multe obligaţii de dus la bun sfârşit, numeroase conferinţe 
promise şi anunţate mă aşteptau. Eram blocat pentru câteva săptă- 
mâni în Franţa. Astfel că, puţin câte puţin, de-a lungul acestor 
conferinţe, Lumea Cealaltă s-a manifestat din nou. Eu nu între- 
basem nimic. Totuşi. este adevărat, aceleaşi întrebări îmi reveneau 
continuu în memorie. Ce trebuie să fac? Care este voinţa lui 
Dumnezeu? 

Fusesem invitat într-un oraş de provincie pentru a ţine o 
conferinţă despre cronovizor. În aceeaşi regiune, mai vorbisem 
odată, cu puţin timp în urmă. Interesul stârnit de ideea regăsirii 
trecutului făcea să mi se ceară aceeaşi conferinţă în mai multe 
oraşe învecinate. Oare această temă a declanşat ceea ce a urmat? 
Nu ştiu, dar este posibil. Înaintea conferinţei, am fost invitat la 
masă la conducătorii locali; era prezentă şi o femeie cu calităţi de 
medium care trebuia să vorbească după mine în acea zi. Abia 
începusem să mâncăm, când femeia a început să primească mesaje 
din Lumea Cealaltă pentru mine. Părea foarte emoţionată, copleşită 
de o forţă puternică. Imediat, gazda noastră a luat o hârtie şi a 
început să scrie tot ceea ce îmi era comunicat prin intermediul 
acestui medium. lată ce a scris, în formă brută, fără nici o 

intervenţie sau corectură. Textul trece astfel de la persoana a 
treia, fiindcă mediumul îmi rezumă ceea ce vede, ceea ce aude sau 
înţelege. la persoana a doua. când îmi redă. uneori tutuindu-mă, 
chiar cuvintele care îmi sunt adresate din Cealaltă Lume. Voi 
adăuga propriile mele comentarii între paranteze, de fiecare dată 
când le voi considera utile. 

„Aveţi ajutoare de sus, chiar dacă Vaticanul este supărat. 
Veţi fi protejat. Entitatea care vă protejează este foarte înaltă şi 
îşi poate permite multe lucruri. Scriere aplecată, scriere cu 
cerneală pe foi. Nu-i aşa că el scria aşa? (Sper că părintele Ernetti 
este cel care încearcă să-mi transmită astfel un mesaj. În punctul 
în care am ajuns cu modestele mele cercetări. nu mai ştiu prea 
bine ce să fac în continuare. nici dacă merită efortul să mai 
continui.) 

Cineva care locuieşte în provincie. Casă cu o mică grădină. 
Vă întâlniți. (?) 

Trebuie protejat de asemenea manuscrisul. Nu mi se face 
simţit vreun pericol pentru dumneavoastră. (Deci, nu există un 
complot de care să mă tem, nu se riscă să mi se trimită zbiri, 
indivizi care execută treburile murdare.) Îmi spune că oamenii îşi 
vor ascunde faţa Vaticanului, alţii vor fi bucuroşi şi vor răsufla 
uşuraţi. Va exista o opoziţie, dar unii vor fi de acord în interior şi 
vor tăcea. (Posibil, verosimil chiar.) 

În legătură cu această carte, numeroase contacte cu sudul 
Franţei, seminarişti, preoţi, oameni importanţi care vă vor contacta 
după carte. (Doresc aceasta, bunăvoința mea este imensă. dar 
până în prezent nu am nici un indiciu în acest sens.) 

Mi se arată un fel de hârtii îngălbenite, ca nişte documente. 
file cu scrieri vechi care ar putea fi un ajutor pentru această carte. 
(Începe să semene puţin cu Numele trandafirului de Umberto 
Eco. Într-un film, văd foarte bine scena: un fel de bibliotecă 
secretă cu intrare secretă, la care se ajunge printr-o scară secretă 
- obligatoriu «secretă»! Un călugăr bătrân, gârbovit, ridat, ştirb, 
care nu aştepta decât vizita mea pentru a putea muri. după ce 
mi-ar fi dezvăluit secretul.) 

Persoana pe care trebuie să o întâlniți este aproape de un 
ecleziast. Îl simt foarte puternic. Cineva bine informat. Poate fi 
un preot ca dumneavoastră. Da, este cel la care vă gândiţi. El vă 
va îndruma şi vă va face să mergeţi spre locuri. Este cineva foarte 
sincer. S-a zbătut el însuşi pentru a avea această optică. Este ca 
dumneavoastră. (Aici, sunt puţin mirat. Persoana pe care doresc 
să o contactez în timpul viitoarei mele călătorii în Italia, este 
părintele Luigi Borello. Or, acesta este foarte critic față de părintele 
Ernetti, după cum s-a putut constata. Dar, evident, după moartea 
părintelui Ernetti condiţiile s-au schimbat. Totul este posibil. Vom 
vedea. Se poate de asemenea ca părintele Borello însuşi să fie cel 
care comunică acum cu mine. În acest caz, totul s-ar explica. O să 
mă îndrume? Perfect! Totuşi, nu este sigur că părintele Ernetti 
este cel care comunică cu mine, deoarece el nu ar ezita asupra 
caracterului sacerdotal al părintelui Borello.) 

Mă învârt mereu în jurul unei cărţi. Dumneavoastră sunteţi 
la mijloc. Mi se deschide o carte în două. (Într-un anumit sens, 
este exact. Mă gândesc să adun tot ce pot găsi despre cronovi- 
zorul părintelui Ernetti şi cel al părintelui Borello ar putea foarte 
bine să constituie o a doua parte.) 

În luna mai, veţi avea multe elemente peniru a scrie. Această 
lună mai va fi foarte bogată. (Aici, mediumul nu are un merit prea 
mare făcându-mi această revelaţie, deoarece ştia despre acest lucru 
fiindcă i-l spusesem chiar eu.) «Tu vei avea ultimele cincisprezece 
zile pentru a definitiva şi finisa totul». Luna mai va fi baza. 
Contactul cu preotul este foarte important, se face simţit ca fiind 
cineva asociat, care cunoaşte multă lume şi are multe relaţii. 

Această carte va avea o legătură cu Vaticanul. Veţi fi sprijinit, 
pentru că veţi prinde un moment prielnic. Va fi momentul potrivit. 
(Deci, nu toţi cei de la Vatican sunt supăraţi. Îmi place asta. Într-un 
mediu atât de închis, există cu siguranţă lupte de influenţă. Şi acest 
lucru se strecoară la exterior. Nu vreau să am eu dreptate împotriva 
tuturor. În Vatican, nu este totul putred. Fără îndoială. este necesar 
un suflu nou, o nouă organizare a Bisericii. mai aproape de origini. 
Un şoc puternic poate fi necesar, nu contează care va fi acesta.) 

Aceşti oameni doresc să creeze o forţă. Sunt iniţiaţi care se 
vor dezvălui în acel moment în sudul Franţei. În carte există o 
parte foarte ezoterică. Eu trebuie să o fac. Mă lasă să înțeleg că 
este o misiune. (Nu-mi place asta! Începe să semene foarte clar cu 
aşa-numitul new age. Eu, care respect atât de mult limba franceză 
şi traduc totul, prefer să las acest cuvânt în limba americanilor, 
pentru a hotărî ei ce înseamnă. New age este o adevărată carica- 
tură a spiritualităţii, cel mai bun mijloc de a-i îndepărta pe adepţii 
săi de la veritabila cercetare spirituală, detumându-i către un 
surogat facil. Cât despre felul în care am fost onorat cu o «misiune», 
eu cunosc de multă vreme acest de gen de linguşire și ştiu foarte 
bine că ascunde mereu o manipulare. Înseamnă că «cei de dincolo» 
mă cunosc foarte puţin.) 

La nivelul Vaticanului, este sfârşitul timpurilor. Chiar dacă 
mai există un papă, acesta va fi ultimul. Iar această carte va fi un 
pionier. Va fi bine întocmită. Trebuie să fie aşa, deoarece nu 
trebuie să aibă nici o lacună, pentru a nu putea fi atacată. Veţi fi 
îndrumat pentru ca această carte să fie inatacabilă. (Că ne îndreptăm 
mai mult sau mai puţin repede, spre sfârşitul sistemului papalității 
aşa cum există el în prezent, se ştie fără a fi nevoie de «revelații» 
din lumea de dincolo. Dar nu înseamnă totuși sfârşitul Bisericii şi 
triumful elucubraţiilor «spiritualităţii» new age.) 

Există o legătură cu dalai-lama. Probabil va fi de acord cu 
ceea ce veţi scrie. Va fi o trezire a conştiinţelor, dar una brutală; 
un şoc necesar, este adevărul, realitatea. Această carte va atrage 
o urmare, o continuare; alte răspunsuri, un adevărat drum 
deschis. (Nu văd într-adevăr în ce sens ar putea exista o legătură 
cu dalai-lama. Ceea ce ar putea el încuviinţa sunt trimiterile la 
«arhivele akashe». Cam atât.) 

Noi revelații asupra cronovizorului, cu dovezi ale autentici- 
tății sale, scriere, documente, în deceniul care urmează. (Perfect, 
doar atâta cer şi eu, dacă este voinţa lui Dumnezeu. Doar viitorul 
o poate confirma.) 

Mi se spune că piedica vine de asemenea de la planurile din 
Lumea Cealaltă unde acest lucru deranjează. Totuşi, va veni un 

moment când ştiinţa va domina religia, dar această ştiinţă va fi 
transmisă pe o cale specială şi într-un cerc sau circuit închis, între 
vizibilul şi invizibilul superior, pentru evoluţia şi binele umani- 
tății, pentru conştiinţa cosmică universală, dar şi cea individuală.“ 

Sfârşitul citatului! În continuare, acesta conţinea discursuri 
ezotero-oculto-dulcege despre spiritualitatea-ficțiune new age. 
Nu, mulţumesc! Toate acestea nu veneau în nici un caz de la 
părintele Ernetti şi nici de la părintele Borello. Atunci, cine îmi 
trimitea astfel de mesaje? Cine încerca să mă manipuleze şi să mă 
folosească, şi în folosul cărei cauze? 


Ora adevărului 


În sfârşit, a sosit o perioadă mai liniștită, fără conferinţe. Doar 
câteva zile, dar îmi sunt suficiente. lată-mă deci din nou pornit 
spre Italia. Prima etapă, Varese. Aici trăieşte şi munceşte Don 
Luigi, la vila „Aurora“, sediul asociaţiei sale culturale. Taxiul mă 
duce pe strada Sardi, numărul 45. Ajung în faţa intrării unei curţi 
înconjurate de clădiri. O poartă cu gratii închisă cu un lanţ cu 
lacăt. Zăresc o maşină care trece prin spatele uneia dintre case. 
Există o sonerie. Apăs, insist. Nici o mişcare. Aştept puţin, apoi 
sun din nou. Nimic. Totul pare părăsit. Remarc atunci, puţin 
într-o parte, o cutie mică, pe care se află lipit un bilet scris de mână. 
Hântia este îngălbenită, dar nu cred că este vorba despre unul dintre 
documentele anunţate de medium. Cerneala este decolorată de 
soare, dar scrisul nu este aplecat. Citesc biletul care se adresează 
mai degrabă poştaşului decât mie; în el se cere ca toată cores- 
pondenţa şi coletele să-i fie trimise domnului Valle, la hotelul 
„Coccodrillo“. De unde poate veni un asemenea nume teribil? 
Oricum, adevărul înainte de toate! 

Mă arunc, deci, în gura acestui „crocodil“ Este vorba, în 
acest caz, despre o doamnă fermecătoare. Împreună cu soţul ei se 
ocupă de acest hotel. O anunţ că am venit să-l văd pe părintele 
Luigi Borello. „Dar a murit! îmi răspunde ea. Oh! s-a întâmplat 

acum câteva luni. Nu îmi amintesc exact când.“ Am încercat să 
aflu mai multe. Erau la curent, ea şi soţul ei, cu cercetările efectuate 
de Don Luigi? „Nu, noi abia îl cunoşteam. Deoarece hotelul 
nostru era aproape de locuinţa lui, am acceptat să-i facem acest 
serviciu. A murit la spital: de diabet, mi se pare.“ 

Am reuşit astfelsă obţin câteva informaţii. Am înţeles atunci 
de ce nu mi s-a răspuns la apelurile telefonice. Casele acestui 
vechi centru pentru copii par abandonate de cel puţin câteva luni. 
Lanţul cu lacăt nu se explica dacă acolo mai locuia cineva, există 
totuşi şi alte mijloace de a închide un grilaj. 

De asemenea, m-am lămurit asupra valorii mesajelor primite 
prin intermediul mediumului. Cu riscul (bine asumat) de a părea 
unora naiv, continuu să cred în realitatea comunicărilor cu 
Lumea Cealaltă. Ştiu cât de complex este acest fenomen şi cât de 
dificil este să interpretezi mesajele. În acest sens, eu aveam o 
dovadă în plus. Nu mă îndoiam de sinceritatea acestui medium, 
nici de realitatea calităţilor sale. Femeia-medium părea realmente 
tulburată, incomodată de forţa acestei prezenţe care pusese 
stăpânire pe ea. Ea asistase. după masa servită la gazdele noastre, 
la conferinţa pe care fusesem rugat să o ţin despre cronovizorul 
părintelui Ernetti. După terminarea ei, mi-a mărturisit că în timp 
ce eu vorbeam despre cronovizor, ea a continuat să simtă acea 
prezenţă, cu o forţă cu care nu era obişnuită. 

Nu-mi mai rămăseseră prea multe cărţi de jucat pentru a 
încerca să aflu şi altceva. Cu puţin timp înainte de moartea sa, 
părintele Borello îmi trimisese în fotocopie două articole de ziar. 
Unul dintre ele prezenta confruntările sale cu părintele Ernetti, 
cum le-am expus şi eu mai înainte. Celălalt, era semnat de un 
jurnalist care înfăţişa încercările părintelui Borello cu piatra sa 
ponce şi o înregistrare din Nabuco. Acest jurnalist făcea de asemenea 
caz de un decret al Vaticanului care îi ameninţa cu excomunicarea 
pe cei care reuşeau să capteze sunete şi imagini ale trecutului şi să 
le difuzeze. Articolul era intitulat: „Un preot sfidează Vaticanul 
ascultând vocea pietrelor“. Drace! dacă pot să spuna aşa. Lucrul 
este grav şi mentă să fie verificat. Ca o concluzie, autorul articolului 

scria: „Totuşi, Biserica a stat la distanţă de experienţele efectuate 
de preot şi a ameninţat cu excomunicarea, aşa cum prevede un 
decret al Vaticanului din 1988, «pe oricine captează, printr-un 
mijloc tehnic, oricare ar fi acesta (deci printr-un cronovizor) şi 
divulgă rezultatele unor astfel de cercetări»“. Articolul continuă: 
„Însă Don Luigi Borello, cu multă modestie, este hotărât să-şi 
continue cercetările şi citează în acest sens un pasaj din Evanghelia 
după Luca: «Fiindcă nu este nimic acoperit care nu va fi desco- 
perit, nimic tăinuit care nu va fi cunoscut.» La apusul acestui 
mileniu nu se vede oare deja răsăritul unei incredibile revoluţii 
«boreliene» în fizica actuală?“ 

Ce frumos avânt oratoric! Am descoperit că acest articol 
provenea dintr-un ziar editat la Genova, /l secolo XIX, şi am decis 
să fac o pauză pentru a încerca să-l întâlnesc pe acest gazetar. 

La Genova, am dat peste o vilă minunată, ca toate vilele 
italiene, dar aflată în plin şantier. Totul era acoperit cu prelate, ca 
şi cum Cristo, cel care ambalează monumente, ar fi trecut pe 
acolo. Vila era în renovare pentru a putea găzdui reuniunea repre- 
zentanțţilor celor opt ţări dezvoltate (G8). Se tencuia şi se curăța 
peste tot. Am aflat toate acestea din librăria unde îşi avea sediul 
ziarul, dar aici am descoperit că gazetarul locuia la Savona. Am 
cerut să fie căutat la telefon şi să mi se fixeze o întâlnire cu el. Dar 
înainte de aceasta, am vrut să trec pe la biblioteca Bozzano-De 
Boni. din Bologna, să stau de vorbă cu domnul Ravaldini. El mă 
ajutase deja foarte mult cu câţiva ani în urmă, trimiţându-mi toate 
articolele pe care le avea despre polemicile create în jurul părintelui 
Ernetti. Poate avea ceva să-mi arate în legătură cu unul sau cu 
altul dintre cronovizoare. La ora stabilită, mă găseam în faţa 
clădirii care adăpostea biblioteca. Sau cel puţin aşa credeam. 
Storurile erau trase. Existau la uşa de la intrare câteva butoane de 
sonerie cu numele corespondente, dar nici o inscripţie nu indica 
biblioteca. Totul îmi amintea de câteva întâmplări neplăcute de la 
Varese. O impresie penibilă de déjà vu. Timpul trecând, am pornit 
să mă informez prin apropiere şi am aflat astfel că biblioteca fusese 
mutată de multă vreme. Vă scutesc de detalii. Până la urmă, am 


132 


ajuns şi la noua adresă a acestei venerabile instituţii. Seniorul 
Ravaldini mă aştepta pe trotuar cu surâsul său prietenesc dar, din 
păcate, nu avea nimic nou să-mi ofere. 

În aceeaşi seară. târziu, am ajuns la Savona şi a doua zi l-am 
întâlnit pe Vanni Perrone, autorul articolului care mă interesa. În 
sfârşit cineva care îl întâlnise personal pe Don Luigi şi care ar 
putea să-mi dea câteva informaţii suplimentare. Dacă nu puteam 
întâlni ursul. ca să spun aşa. cel puţin l-am întâlnit pe cel care a 
văzut ursul. 

Astfel am aflat câteva amănunte despre personalitatea 
părintelui Borello. Nu era numai o persoană căreia îi plăcea să 
trebăluiască, dar colecţiona monede vechi. timbre... Nu. Vanni 
Perrone nu văzuse niciodată aparatul. dar Don Luigi îi povestise 
experienţa cu piatra ponce şi muzica lui Nabuco. Către sfârșitul 
vieţii sale, nu credea că-şi mai poate continua munca. Se simţea 
prea slăbit. A înţeles că nu reuşise să intereseze pe nimeni. Şi-a 
demontat singur aparatul. Deja avea dificultăţi la mers şi respira 
tot mai greu. Vanni Perrone mi-a făcut fotocopia câtorva docu- 
mente, a scrisorii de protest energic primită de la părintele Ernetti. 
a răspunsului părintelui Borello şi, în sfârşit, a faimosului decret 
al Vaticanului care ameninţa cu excomunicarea pe oricine ar 
capta şi difuza imagini ale trecutului. 

Oricum, aveam în fine ceva concret, solid. Nu reprezenta 
mare lucru. dar era totuşi ceva. 

Însă din nou am fost dezamăgit. Decretul există într-adevăr, 
cu data de 23 septembrie 1988. şi deci nu poate figura în noul Cod 
al dreptului canonic, publicat în 1983. Dar el nu vizează crono- 
vizorul decât în imaginația părintelui Borello. Textul este foarte 
clar. Este vorba despre un decret al cărui singur scop este de a 
proteja secretul confesiunii’, amenințând cu excomunicarea pe 
oricine ar capta şi difuza ceea ce s-a vorbit între confesor şi penitent. 
indiferent care ar fi mijloacele utilizate, inclusiv instrumentele 


[] x ri ė x 
„Ad sanctitatem sacramenti Poenitentiae tuendam. 


133 


tehnice’. Ceea ce se vizează aici sunt eventualele înregistrări pe 
bandă de magnetofon, aşa cum au îndrăznit unii franciscani să 
facă în confesionalul lui Padre Pio. Utilizarea cronovizorului 
părintelui Borello pentru captarea de sunete şi imagini din trecut 
nu intra deci sub incidenţa acestei condamnări decât în cazul, 
puţin probabil, în care ar fi folosit la captarea unor confesiuni 
aparţinând trecutului, având deci ca punct de plecare fragmente 
din lemnul confesionalului sau orice alt obiect care s-ar fi găsit în 
confesional în momentul desfăşurării spovedaniei. 

Dar textul exact şi complet al schimbului de cuvinte dintre 
părintele Ernetti şi părintele Borello mi-a adus date noi. Prie- 
tenul meu benedictin îşi începea astfel scrisoarea din 21 noiem- 
brie 1990: „Vă mulțumesc călduros pentru gestul dumneavoastră 
minunat de a-mi aduce omagii în cartea Come le pietre raccon- 
tano. Bravo! îmi place mult! Însă, vă rog să-mi permiteţi să vă 
atrag atenţia că există adevărate calomnii grave la adresa mea şi 
că, la sfatul avocatului meu, ele vor face obiectul despăgubirilor 
conform legilor în vigoare pentru tipărituri.“ Scrisoarea se încheie 
prin repetarea amenințării: „...Giorgio Cini, avocatul fundaţiei 
noastre, nu are intenţia să renunţe la acuzaţie“. Cât despre esenţa 
acestui protest, ea poartă accentul unei indignări vehemente: 
„Existenţa aparatului este un adevăr sacrosanct; că prin inter- 
mediul lui s-au captat atâtea evenimente ale trecutului este de 
asemenea adevărat; că printre ele se află imaginea lui Hristos şi 
textul piesei Thyestes a lui Ennius este tot adevărat; şi faptul că 
Autoritatea supremă a interzis folosirea aparatului este adevă- 
rat“. În fine, părintele Ernelti confirmă că nu s-a gândit niciodată 
să folosească o eventuală reflexie a undelor trecutului pe un 
obiect sfânt: „Sunt afirmaţii false! Niciodată nu am gândit şi nu 
am vorbit despre un asemenea principiu care este în mod evident 
un nonsens! L-ar face pe autorul său să pară de-a dreptul cretin!“ 


1 „Quicumque quovis technico instrumento en quae in Sacrameniali 
Confessione, vera vel fieta, a se vel ab alio peracta, a confessario vel a poenitente 
dicuntur, captat..." 

Această indignare este pentru mine foarte importantă. Se 
simte în ea omul sigur pe el şi ofensat. Cuvântul „.:„.levărat“ revine 
de patru ori în câteva rânduri. Părintele Ernetti nu putea totuşi să 
se apere împotriva suspiciunilor care planau asupra sa şi atacu- 
rilor al căror obiect era. Dar în fața acuzațiilor uşor dispreţuitoare 
ale unui confrate, el îşi permite totuşi să reacționeze, printr-o 
scrisoare personală. Aceasta îmi confirmă convingerea că a existat 
într-adevăr un aparat construit de o echipă, formată în jurul 
părintelui Ernetiti, şi că acesta a funcţionat. Este adevărat că o 
asemenea invenţie pune o problemă enormă. Ne aflăm într-o 
perioadă a istoriei omenirii când se fac numeroase descoperiri şi 
într-un ritm alert. Puterea pe care o căpătăm prin intermediul 
acestora este din ce în ce mai mare. În legătură cu cronovizorul, 
vă propun să meditaţi puţin asupra sentimentelor trăite de un 
autor care a încercat să-şi imagineze ce ar putea însemna o astfel 
de invenţie pentru societate. 

De ce trebuie să ne temem 


Îmi pare interesant să semnalez o lucrare de science-fiction 
care constituie un fel de anticipare a ceea ce ar fi însemnat reali- 
zarea unui astfel de aparat. Ea ilustrează teama care a putut conduce 
la demontarea cronovizorului părintelui Ernetti!. Este vorba 
despre o nuvelă de circa cincizeci de pagini, bine scrisă, cu o intrigă 
condusă cu destulă abilitate pentru a face povestirea credibilă. De 
fapt, încă din 1947, deci cu mult înaintea cercetărilor părintelui 
Ernetti, autorul conturase esenţa subiectului despre care vorbim. 
El atribuia inventarea maşinii de filmat trecutul unui brav mexican 
genial, care cheltuise cu ea tot ce avea şi care, ajuns la limita 
posibilităţilor, neputând să-şi exploateze chiar el descoperirea, 
sfârşea, într-un moment de disperare, prin a face o demonstraţie 
cu aparatul său în faţa unui necunoscut care părea simpatic. 
Scena se petrecea la Detroit, oraşul unde ajunsese acest mexican. 
Pentru a câştiga un ban, într-o sală jalnică amenajată într-un fost 
bar, el oferea trecătorilor, la un preţ derizoriu, proiecția unuia 
dintre primele succese tehnice: scene din bătălia de la Mexico, 
dintre spanioli şi indieni, din anul 1521. Necunoscutul, ştiind câte 
ceva despre cinema, a fost frapat de calitatea peliculei, de realismul 
scenelor şi, foarte intrigat, a rămas după terminarea spectacolului 


' T.L. Sherred, „Une fenêtre sur l'Histoire“. în L'Age d'or de la science- 


fiction. vol. 2, Editions OPTA, 1966. pp. 9-59: ed. originală, „E for Effort", în 
revista Astrounding, 1947. 

pentru a încerca să descopere adevărata origine a filmului. Atunci, 
mexicanul, Miguel, Mike pentru americani, l-a întrebat pe necunoscut, 
care se numea Edward, unde se păsea cu o seară înainte: 

„«La Motor Bar, ieri seară, la ora opt. Tot acolo eram şi la 
miezul nopţii.» Îşi muşcă buza gânditor. «Motor Bar, chiar în 
josul străzii?» Am înclinat din cap. «Motor Bar... Hmmm...» L-am 
privit. «V-ar plăcea... dar sigur, bineînţeles.» Înainte să înţeleg 
despre ce vorbea, s-a îndreptat spre fundul sălii şi, din spatele 
ecranului de scânduri, a pornit un mare fonograf-radio... A împins 
mobila la perete şi a ridicat capacul pentru a ajunge la butoane." 

Mike i-a cerut apoi lui Edward să întindă braţul pentru a 
stinge lumina. Dar iată că imediat lumina părea că s-a aprins din 
nou. 

„Dar mă înşelam, lămpile erau tot stinse; priveam strada!... 
Strada se mişca. Eu stăteam nemişcat şi era zi şi era noapte şi eu 
eram lângă Book-Cadillac şi intram în Motor Bar şi mă priveam 
cum îmi comandam o bere... Cuprins de panică. m-am ridicat ca 
împins de un arc, am răsturnat scaunul şi berea, în timp ce îmi 
rupeam unghiile căutând întrerupătorul, bâjbâind, pe perete“. 

Imaginile obţinute prin acest aparat apăreau în spaţiu, în 
trei dimensiuni, ca cele ale holograme lor. dar în mărime naturală. 
Ele erau deci superioare celor obținute de cronovizor. În schimb, 
nu erau însoţite de sonor. Edward a înţeles imediat că aici existau 
posibilităţi fantastice şi a format o adevărată asociaţie cu noul său 
prieten. Ei au realizat astfel câteva filme extraordinare, pornind 
de la imagini reale din trecut. Primul a fost dedicat vieţii lui 
Alexandru cel Mare. Trebuiau în acelaşi timp inventate texte care 
să corespundă imaginilor: aceste texte erau citite de actori 
profesionişti, aşa cum se realiza dublajul pentru un film străin. Au 
urmat fotografii mărite ale oraşelor dispărute Roma, Bizanţ, Ninive, 
Pompei etc. Săpături arheologice noi confirmau uneori exactitatea 
imaginilor astfel prezentate. Au urmat alte filme: „Declinul şi 
prăbuşirea Imperiului Roman“, „Flăcări asupra Franţei“, care 
corecta anumite aspecte istorice ale Revoluţiei franceze, unul 
despre Războiul de Independenţă al Statelor Unite şi un altul 
despre Războiul de Secesiune. 

Exista deja un anumit număr de reacţii negative la adresu 
primelor filme. Câţiva istorici au protestat împotriva a ceea ce lor 
li se părea o manipulare. Iar ultimele două filme au provocat 
proteste vehemente: „De îndată. un politician din trei, un grup de 
aşa-zişi «educatori» şi toți patrioţii de profesie voiau să ne scalpeze“. 
Mai multe state au interzis pur şi simplu aceste filme. „Noi am dat 
o lovitură foarte dură orgoliului ancestral. Am demonstrat că nu 
toţi cei puternici erau aureolaţi cu aur curat“. Totuşi, Mike dorea 
să meargă mai departe. El simțea că această descoperire îi 
impunea o nouă responsabilitate. Trebuia să denunțe absurditatea 
tuturor conflictelor de pe pământ, să pună capăt războaielor şi, 
pentru aceasta, să dezvăluie toate manevrele egoiste ale celor 
care ne guvernează. Dar el ştia că reacţia puterii va fi cumplită şi 
trebuia pregătită apărarea. Au făcut deci apel la persoane care 
ştiau să citească din mişcarea buzelor; au găsit astfel de lectori 
pentru principalele limbi. Apoi. au pătruns cu aparatul în zonele 
invizibile ale celor două războaie mondiale. „Am arătat şi am 
dezvăluit numele ațâţătorilor la război, ale cinicilor care semnau, 
care râdeau şi care minţeau, ale patrioţilor căliți care foloseau 
titluri bătătoare la ochi şi propaganda intensivă pentru a se ascunde 
în faldurile drapelului. în timp ce milioane de oameni mureau. 
Trădătorii noştri şi cei din alte țări se găseau aici, cei care se 
ascundeau în umbră, cu chipul lor cu două feţe. Specialiştii noştri 
care ştiau să citească după mişcarea buzelor au făcut treabă buni: 
nu mai era vorba despre supoziţii, despre conjecturi deduse din 
câteva fraze culese de pe un disc spart, ci erau cuvinte exacte care 
dezvăluiau trădarea deghizată în patriotism.“ 

Li s-a spus: „Veţi fi spânzurați, dacă nu veţi fi linşaţi înainte!" 
Puteţi deduce urmarea. Armata americană a pus mâna pe aparat. 
In-Ceea ce-i priveşte pe cei doi, Mike şi Edward, ei au fost lichidaţi 
pur şi simplu. Autorul acestei nuvele ajunsese deci la aceleași 
concluzii ca şi cercetătorii şi oamenii Bisericii care deliberaseră 
asupra viitorului cronovizorului. Umanitatea nu este destul de 
matură pentru un astfel de şoc. 

Concluzie 


Moartea nu este definitivă 


Epoca noastră va cunoaşte, fără nici o îndoială şi probabil 
în cel mai scurt timp, transformări radicale asupra schemelor 
de reprezentare a universului. Orizonturile noastre sunt pe cale 
să se lărgească. Nu vom avea încotro şi va trebui să ne re- 
semnăm. 

Unii se vor îngrozi fără îndoială în faţa acestor noi perspec- 
tive, vor avea impresia că se sufocă, de parcă s-ar afla la o altitu- 
dine prea mare. Alţii, din contră, vor simţi o eliberare, vor simţi 
că pot în sfârşit să respire. Se vor adapta în cele mai bune condiţii 
posibile. Nu este desigur prea devreme ca să ne pregătim pentru 
aceasta. Părintele Borello se întreba dacă ceea ce risca să desco- 
pere îi va confirma credinţa sau i-o va pune în pericol. Eu cred în 
continuare că cel care are o credinţă, oricare ar fi aceasta, nu are 
de ce se teme de adevăr. 

Oamenii noştri de ştiinţă admit deja cu greu ideea că 
moartea poate să nu fie definitivă. Pentru ei, ireversibilitatea este 
una dintre caracteristicile noţiunii de „moarte“. Există totuşi veri- 
tabile scăpări de la moarte, care au înfrânt etapele esenţiale ale 
marii treceri înainte de a reveni, sau mai degrabă de a fi retrimişi, 
printre noi. 

Cercetările s-au amplificat, teoriile care susţin contrariul 
sunt eliminate una câte una prin anchete amănunțite. mărturiile 

orbilor care şi-au recăpătat vederea sunt verificate riguros. ïn 
marea lor majoritate, medicii refuză să ia în calcul rezultatele 
altor colegi. Ideea că poate exista o moarte provizorie, temporară 
a unei persoane, atunci când nu s-a produs încă moartea defini- 
tivă a celulelor, şochează prea tare învăţătura tradițională, cel 
puţin în Occident. Pentru a admite această idee, trebuie acceptată 
mai întâi noţiunea de suflet spiritual, aşa cum o face John Eccles, 
laureat al Premiului Nobel pentru medicină! 

Îmi mai amintesc disprețul coleric cu care un alt „cerce- 
tător““ vorbea despre acest confrate, în cadrul unui colocviu 
UNESCO. Totuşi, cei care au trăit o astfel de experienţă nu au 
halucinaţii. În ciuda şocului teribil pe care-l reprezintă experienţa 
de acest gen, ei şi-au păstrat raţiunea. Viaţa lor este complet bulver- 
sată, dar capătă un sens nou. cu mult mai bogat decât fusese până 
atunci. 

Omenirea a acceptat de asemenea cu greu, puţin câte puţin. 
comunicările cu morţii care „trăiesc“ în alte dimensiuni. Rezis- 
tențele raţionaliştilor sunt revelatoare. Sunt văzuţi adesea, în 
emisiuni de televiziune, intrând într-un soi de transă, în ideea că 
aceste fenomene ar putea fi adevărate. Îşi pierd orice control, nu 
mai respectă nici regulile cele mai elementare de politeţe, devin 
agresivi şi, în acelaşi timp, ridicoli. Dar atitudinea lor trădează o 
tulburare profundă, viscerală. Este fără îndoială teama în faţa 
irupţiei în lumea lor a ceva total nou, total necunoscut. Este o veri- 
tabilă angoasă metafizică. Şi totuşi, această descoperire fantastică 
se răspândeşte încet, încet, în lumea întreagă, în ciuda tuturor 
reticenţelor oamenilor de ştiinţă oficiali. Unii slujitori ai Bisericii 
încearcă să înfăţişeze aceste comunicări cu Lumea Cealaltă 
(ga context pozitiv; este cazul părintelui Gino Concetti, teolog, 
colaborator permanent la Osservatore Romano, care a făcut o 
declaraţie care a atras atenţia, în faţa marii agenţii de presă 


' John C. Eccles, Evolution du cerveau et creation de la conscience. 
Flammarion, 1994. pp. 317-324. 

italiene, în noiembrie 1996' Toate acestea schimbă deja încet 
lumea, schimbând astfel viaţa celor care au trăit experienţa unor 
asemenea contacte. Scara lor de valori nu este deloc aceeaşi. Ei 
nu mai sunt prizonierii limitelor acestei lumi. 

Umanitatea va trebui de asemenea, fără îndoială, să accepte 
în curând o altă provocare: prezenţa şi contactul cu alte fiinţe 
inteligente venind din alte lumi sau din alte dimensiuni. Franța, în 
acest domeniu, din cauza raționalismului său îngust şi adesea 
fanatic, începe să rămână în urmă. Cu toate acestea, cu câţiva ani 
în urmă, câţiva generali astrofizicieni, comandanţi de bord de 
avioane civile şi militare s-au angajat ferm în favoarea recunoaş- 
terii fenomenului?. Nici un ecou în mass-media! Tăcere absolută 
în presă, la radio şi televiziune. În cele mai multe ţări, şi mai ales 
în Statele Unite, există oameni de ştiinţă care recunosc deschis că 
nu se mai poate nega această problemă. De altfel, se pare că 
există o adevărată politică de pregătire treptată a lumii pentru 
această realitate? Lucrul începe chiar să fie luat foarte în serios 
de către Biserică, fiind pe cale a se contura“ o oarecare atenție 
acordată acestui subiect. Deja de câţiva ani, monseniorul Corrado 
Balducci, demonolog şi teolog renumit din Roma, recunoaşte că 
nu are nici o îndoială în existenţa acestor fiinţe venite din spaţiu. 
În anul 1999, la congresul anual dedicat OZN-urilor, desfăşurat în 
Republica San Marino, îi invita pe toţi cei care cred în acest 
fenomen să vadă în descoperirea acestor lumi locuite un motiv în 
plus pentru a admira imensitatea Creaţiei şi puterea Creatorului. 
Adăuga în acelaşi timp că nu avem nici un motiv să ne temem de 


' A se vedea. de exemplu: François Brune şi Rémy Chauvin. À l'écoute 
de l'au-delà, op. cit.. 1999. pp. 259-260. 
Numere în afara seriei, VSD, 1998. 1999 şi 2000. 
A se vedea, de exemplu: Gildas Bourdais, Ovnis: la levée progresive du 
secret. Editions J.M.G., 2001. 
* „Dieu, l'Eglise et les Extraterrestres", coord. Alexandre Vigne, Albin 
Michel, Question de, nr. 122, 2000. 

fraţii noştri extratereştri, deoarece ei nu ar putea fi nic. mai 
stupizi şi nici mai răi decât oamenii. Ne este permis de altfel să 
nu fim întru totul de acord asupra acestui punct, deoarece fiind şi 
„stupizi“ şi „proşti“ este suficient deja să avem toate motivele să 
fim terorizaţi. Mai mult, o serie de mărturii, din nefericire incon- 
testabile, oferă serioase motive de nelinişte. 

Ne mai aşteaptă un şoc. În cele ce mi-a mărturisit părintele 
Ernetti există cu siguranţă ceva adevărat. Toţi cei care şi-au 
manifestat în faţa mea profundul respect faţă de el nu s-au înşelat. 
Natuzza Evolo, mistica din Paravati, nu a fost înşelată de îngerul 
său păzitor. Acest om al Bisericii, acest monah, a fost sincer şi nu 
a fost nebun. Autorităţile care s-au opus divulgării acestei desco- 
periri, vrând să o desconsidere,. au sfârşit prin a recunoaşte invo- 
luntar că există cu toate acestea ceva. Totuşi, această invenţie ar 
fi permis, fără îndoială, să se pună capăt aşa-ziselor revelații 
asupra „adevăratei“ vieţi a lui Hristos, născocită de farsori. Dar 
este adevărat că difuzarea acestor documente ar fi antrenat inevi- 
tabil publicarea planurilor aparatului şi revederea dureroasă a 
trecutului umanităţii, începând cu cel al Bisericii însăşi. Umani- 
tatea, în mod cert, nu este pregătită pentru o asemenea revoluţie. 
Acesta este motivul pentru care ni se ascunde fantastica invenţie, 
ca de altfel şi atâtea alte lucruri! Şi totuşi, ea se va realiza într-o 
bună zi. Oricare ar fi viziunile asupra lumii elaborate de savanții 
noştri, ele comportă toate ideea că trecutul nu a trecut cu ade- 
vărat, nici viitorul încă inexistent. „Energii diverse, precum lumina, 
sunetul etc., ne spune David Bohm, ascund continuu informaţia 
care priveşte totalitatea universului în fiecare zonă a spaţiului“? 
Informaţia există aici, pretutindeni, în lumină şi în sunet, dar 
nemanifestată. Totuşi, nu cu aparatele noastre actuale vom reuşi 
să o facem să iasă din umbră, nici în funcţie de cunoştinţele 


' Gildas Bourdais, op. cit., p. 399. 
David Bohm, Le Plénitude de l'univers. Éditions du Rocher. 1990. 
p. 200. 

Ştiinţifice de astăzi. Profesorul Senkowski insista de asemenea 
asupra acestui aspect. Pentru moment, doar mediumurile, per- 
soanele cu o sensibilitate aparte, pot uneori, fugitiv, să capteze aceste 
unde necunoscute; şi aceasta, cu O marjă apreciabilă de incer- 
titudine. În acelaşi timp, în TCI, unele dintre aparatele noastre 
încep deja să primească imagini şi sunete venite din alte 
dimensiuni. Ştiinţa noastră actuală nu ne poate spune de unde vin 
acestea şi nici cum ajung până la noi. Dar, ca pentru toate feno- 
menele paranormale studiate în laborator, funcţionarea acestor 
aparate depinde destul de mult de prezenţa subiectelor dotate, 
mai mult sau mai puţin, cu calităţi de medium. Oare cronovizorul 
părintelui Ernetti funcţiona astfel? 

Va veni cu siguranţă şi vremea unor progrese decisive. Că 
va fi aparatul părintelui Ernetti, reconstruit în secret de câţiva 
savanţi care au contribuit la naşterea lui, sau un alt aparat 
asemănător, totul pare să arate că într-o bună zi, poate chiar 
curând, umanitatea va trebui să facă faţă dezvăluirii trecutului 
său. Dacă judecăm după prezentul său, şocul va fi teribil! 

